legislatura
stringclasses 4
values | id
stringclasses 180
values | fecha
stringdate 2012-11-20 00:00:00
2023-12-12 00:00:00
| speaker
stringclasses 314
values | party
stringclasses 11
values | topic
stringlengths 0
767
| text
stringlengths 3
64.2k
| language
stringclasses 1
value | url
stringclasses 461
values | unique_id
stringlengths 9
13
|
|---|---|---|---|---|---|---|---|---|---|
10
|
13
|
22.02.2013
|
HERRI ADMINISTRAZIO ETA JUSTIZIAKO SAILBURUAK (Erkoreka Gervasio)
|
Galdera, José Antonio Pastor Garrido Euskal Sozialistak taldeko legebiltzarkideak lehendakariari egina, Euskadiko udal-lege bat egiteari buruz
|
Harritzen nau, Pastor jauna, Estatuko oinarrizko arauekiko ageri duzun aldentzeak, toki-araubideari buruzko oinarrizko arau ugari eman baititu estatuak, eta guztiak, sozialisten garaian. Asko. Esan nahi didazuna da, agian, toki-araubidearen esparruko estatuaren oinarrizko arauak errespetatu egin behar direla Madrilen Gobernu sozialistak emanak badira, guztiak Felipe Gonzálezen garaikoak, eta ez PPk emanak badira. Bada, begira, noiz bezain garrantzitsua da nola ekartzen diren ekimen hauek Ganbera honetara. Eta gaur zuek aurreko legegintzaldian ekimena ekartzeko baliatutako denboraz hitz egin dizuet, baina noiz bezain garrantzitsua da –eta berriro diot– nola. Eta nola da gutxienekoak adostuta ekarri behar direla, eta hori ez zenuten egin. Ez zenituzten ez instituzionalki ez politikoki adostuta ekarri. Hemen ez zenuten legebiltzar-taldeekin hitz egin, ezta Gobernuaren bazkide nagusiarekin ere. Alderdi Popularrak argi utzi zuen hemen, Garrido bozeramailearen bidez, haiekin ez zenutela hitz egin, eta erakunde bakar batekin ere ez zenuten adostu. Agian Eudelekin hitz egin zenuten, baina foru-aldundiei dagokienez, bakar batekin ere ez. Horregatik jarri zuten errekurtsoa arbitraje-batzordean! Beraz, hori da saihestu behar dena: ekimenak presaka ekartzea hona.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_401
|
|
10
|
13
|
22.02.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Antonio Basagoiti Pastor Euskal Talde Popularreko legebiltzarkideak lehendakariari egina, Polizia Nazionala eta Guardia Zibila Euskaditik irteteko Eusko Jaurlaritzak duen interesari buruz
|
Señora presidenta, señorías. Basagoiti jauna, Eusko Jaurlaritzak segurtasunaren arloan duen lehentasuna dagoeneko aurkeztu zuen bere agerraldian Segurtasun sailburuak. Basagoiti jauna, ni egiaz kezkatzen nauena Gernikako Estatutua betetzea da. Ertzaintza erabateko polizia moduan garatzeak kezkatzen nau; Euskadiko segurtasun-politiketan gehienezko eraginkortasuna bermatzeak kezkatzen nau. Horrek guztiak kezkatzen nau, lehendakari moduan dudan erantzukizun politikoa ere bai baita. Eta zu horrek ez kezkatzeak kezkatzen nau. Se presenta muchas veces como defensor del Estatuto de Gernika, y ahora tiene una oportunidad excepcional para demostrarlo, señor Basagoti. Lea, por favor, el articulo 17 del Estatuto, y cúmplala. Cúmplala, que es fácil. Zergatik kezkatzen zaitu hainbeste Polizia Nazionalak eta Guardia Zibilak Euskadin atzera-egitea hasteak, beraien funtzioetarako egokiak diren kopurua izateko, Ertzaintzak erantzukizunak hartu eta erantzukizun horiek garatzeko? Zergatik kezkatzen zaitu Gernikako Estatutua betetzeak? Zergatik kezkatzen zaitu Ertzaintza behin betiko erabateko polizia moduan finkatzeak? Non dago arazoa? Gernikako Estatutuan? Zergatik ez da betetzen Gernikako Estatutua? Vivimos nuevos tiempos, señor Basagoiti, y nos ofrecen oportunidades y retos. Tenemos que aprovechar las oportunidades, para fomentar una convivencia que no hemos podido conocer hasta ahora. Pero también tenemos que hacer frente a nuevos retos, incluso a nuevos retos de seguridad, y tenemos un reto en este caso: debemos tomar las decisiones relativas a este nuevo tiempo, siempre por la vía de la unanimidad. Aukeren garai berri batean gaude, Basagoiti jauna. Ezin dugu ezer gertatu ez balitz bezala jardun, ezer aldatu ez balitz bezala. Beti desiratu izan dugun aldian gaude, haren alde egin dugu beti, eta ezin dugu ezer gertatu ez balitz bezala jokatu. Gernikako Estatutuaren 17. artikulua eta Ajuria Eneko Itunaren 3. puntua oso argiak dira segurtasunari dagokionez, Ertzaintzaren, Polizia Nazionalaren eta Guardia Zibilaren arteko eskumen-banaketari buruz. Terrorismoaren mendean geundenean onartu genituen akordio horiek, baina ez dira bete. Terrorismoaren mendean geundenean, eta ez dira bete. Orain ez dut ulertzen zure alderdiak zergatik egiten dituen konpromiso horiek saihesten dituzten proposamenak. Bilera bat eskatu dio Segurtasuneko sailburuak Barne Gaietako ministroari, eta Segurtasun Batzordean parte hartuko du. Gai askori buruz jardungo dute, baina helburu bera dute: herritarren segurtasuna bermatzea. Eta zuri eskatzen dizudan bakarra da, Basagoiti jauna, adostasun bat lortzeko lan egin eta lagundu dezazun, duela hogeita hamar urte baino gehiago adostu genuena betetzen lagundu dezazun. Duela hogeita hamar urte baino gehiago adostu genuena betetzen, beste egoera batean gaudela, gainera. Estatutuan konfiantza izateko soilik eskatzen dizut. Ertzaintzarengan konfiantza izateko soilik, Basagoiti jauna. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_402
|
10
|
13
|
22.02.2013
|
BASAGOITI PASTOR
|
PV-ETP
|
Galdera, Antonio Basagoiti Pastor Euskal Talde Popularreko legebiltzarkideak lehendakariari egina, Polizia Nazionala eta Guardia Zibila Euskaditik irteteko Eusko Jaurlaritzak duen interesari buruz
|
Gracias, señora presidenta. Señor lehendakari, eskerrik asko ni lehendakaritzat hartzearren, eta nik lehendakariari egiten nion galderaren bidez niri galdetzearren. Egia da ETAk ez duela hiltzen, egia da ETAk ez duela erailtzen, baina ETA hor dago oraindik. Eta bonbarik jartzen ez badu, Guardia Zibilak eta Polizia Nazionalak egindako lanari esker da, hein handi batean, eta zuk, lehendakari zaren heinean, gutxienez eskerrak eman behar zenizkieke publikoki. Ez nahasi: une honetan sobera dauden armak ez dira legeak dituenak legeak betearazteko. Entregatu behar diren pistolak eta bonbak ETArenak dira, ez beste batzuk. Ez dadila inor nahasi. Ez da logikoa, halaber, lehendakari jauna, herritarren segurtasunerako ahalegin handiena behar den unean, Euskadin, estatistika guztien arabera, de- linkuentzia arruntak gora egin duelako, zu edozein poliziatako agente gutxiago izaten tematzea. Zentzuzkoena litzateke Ertzaintzaren ahalegina herritarren segurtasunera bideratzea, eta partekatutako beste zeregin batzuk, Estatutuari eta legeei jarraikiz, Poliziak eta Guardia Zibilak egin ditzakete. Zentzuzkoena da agente gehiago izatea gaizkileei aurre egiteko, eta ez gutxiago. Hori dela eta, argudio horietatik atera dezakedan ondorioa da hainbeste aldarrikatzen duzuen atzera-egitearen egia ez dela segurtasuna, ez logika, ez eskumenak, ez Estatutua, Urkullu jauna. Guardia Zibilaren eta Polizia Nazionalaren kontrako obsesio nazionalista da, Batasunaren gurpilari jarraitzea. Eta hori bereziki bidegabea eta ez-gomendagarria da ETAk sinestarazi nahi duenean erabat demokratikoak diren segurtasun-indar batzuek direla hemen gertatu den guztiaren errudunak. Hemen falta dena da, lehendakari jauna, euskaldunon izenean eskerrak ematea Polizia Nazionalari, Guardia Zibilari eta Ertzaintzari beren lanagatik, egingo dutenagatik eta askatasunez bizitzeko bakearen alde egiten jarraitzen dutenagatik. Eta beharrezkoa dena da poliziek dagokien lana egitea Euskadin, ahalik eta agente gehienekin, gaizkileei eragozteko soilik, edo ETAren atentatuak zuritu nahi dituztenei. Eta erantzun gabe jarraitzen duzu. Oraindik ez didazu erantzun zergatik duzuen obsesio iraunkor hori Estatuko segurtasun-indarrak hemendik joan daitezen. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_403
|
10
|
13
|
22.02.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Antonio Basagoiti Pastor Euskal Talde Popularreko legebiltzarkideak lehendakariari egina, Polizia Nazionala eta Guardia Zibila Euskaditik irteteko Eusko Jaurlaritzak duen interesari buruz
|
Basagoiti jauna, ez dizut lehendakari moduan galdetu, bistan denez, Euskadiko Alderdi Popularraren lehendakari gisa eta Espainiako Gobernuan erantzukizuna duen Espainiako Alderdi Popularraren ordezkari gisa baizik. Basagoiti jauna, ez dut hain gai sentiberarekin eztabaidan ibili nahi. Ez naiz Polizia Nazionalaren eta Guardia Zibilaren funtzioak eta ikuspegia epaitzen saiatuko, zure ikuspegia nirea ez bada ere. Jakina, ez da nirea, ezta Segurtasun Sailburuarena eta Jaurlaritza honena ere, atzera-egiteaz hitz egitean, eta Estatuko Segurtasun Indarren, Polizia Nazionalaren eta Guardia Zibilaren atzera-egitearen arrazoiaz hitz egitean. Kontua ez da hori. Legea betetzea da kontua, Gernikako Estatutua betetzea, euskal gizarteak berretsitako autogobernua errespetatzea. Herritarrei segurtasun-zerbitzu hobea ematen laguntzean datza, legea eta Gernikako Estatutua betez. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_404
|
10
|
13
|
22.02.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen, Mistoa-UPyD taldeko legebiltzarkideak lehendakariari egina, lehendakariak Europan euskal nazioa eraikitzeko dituen asmoei buruz
|
Eskerrik asko, presidente andrea. Egun on guztioi. Egun on, sailburuak. Lehendakari jauna, urtarrilaren 14an, duela hilabete eta erdi baino gutxiago, hau esan zenuen irratiko elkarrizketa batean: "Alderdi politikoen artean adostutako autogobernuaren estatus berri baterantz jo nahi dut". Eta hau baieztatu zenuen amaieran: "pixkanaka-pixkanaka egin beharko da aurrera Europan euskal nazio bat eraikitzeko, euskaldunok Euskal Autonomia Erkidegoa baino gehiago baikara". Gure ustez, adierazpen horiek zalantzan jartzen dute indarrean dagoen legezkotasuna, lehendakari jauna, independentzia modu irekian defendatzen dutenei aukera ematen die, eta Eusko Jaurlaritza berriak sustatu nahi dituen politika guztiak baldintzatzen ditu. Helburu eta proposamen horiek, lehendakari jauna, legebiltzarrean argitu behar dira, euskal gizarte osoak jakin dezan zer duen aurrean, egiaz jakin dezan zer plan soberanista dituen bere gobernuak. Erkoreka jaunak duela egun gutxi esan zuen Legebiltzarrak euskal autogobernuari buruzko eztabaidari berriro ekiteko une aproposa dela. Azken batean, gai horiek, lehendakari jauna, argitu egin behar dira, esaten dizudan moduan, legebiltzarkide guztiok jakiteko zer dugun aurrean, eta euskal gizarteak lehen eskutik jakiteko zer asmo dituen Gobernuak gai horri dagokionez. Azken batean, nire galdera da zer proiektu dituzun zuk "Europako euskal nazio" deritzozuna osatzera eramango duen autogobernuaren estatus berri horri dagokionez. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_405
|
10
|
13
|
22.02.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Gorka Maneiro Labayen, Mistoa-UPyD taldeko legebiltzarkideak lehendakariari egina, lehendakariak Europan euskal nazioa eraikitzeko dituen asmoei buruz
|
Legebiltzarburu anderea, legebiltzarkideok. Maneiro jauna, lehen eskutik ezagutzen duzu zuk Jaurlaritza honen proiektua. Argi eta garbi azaldu dut Ganbera honetan bertan, eta, garrantzitsuagoa dena, proiektu horretan Ganbera honen laguntzaz aurrera egiteko konpromisoa hartu dut, euskal gizartearen, Euskal Autonomia Erkidegoaren, Euskadiren sentimendua ordezkatzen duen Ganbera honen laguntzaz. Pentsatzen dudana eta hemen legegintzaldirako konpromiso moduan adierazi nuena errepikatuko dizut. Gure autogobernuaren estatusa eguneratzeko aukera dugu, hemen ordezkatutako sentsibilitate politiko guztien artean adostu eta partekatutako oinarria izanik. Hori da gure gobernuaren konpromisoa. Euskadi nazio moduan haztea nahi dugu, Europan haztea, euskal nazioaren onarpena lortzea. Hori da gure proiektua, Euzko Alderdi Jeltzalearena eta hura ordezkatzen duen Eusko Jaurlaritzarena, eta euskal gizartearen gehiengoaren sentimendua ere ordezkatzen du. Eta uste dut ez nagoela oker puntu honetan esaten badizut hori dela euskal gizartearen gehiengoaren sentimendua, Ganbera honetan islatzen den ordezkaritzari jarraikiz. Eta gehiago uste dut. Uste dut oinarri partekatu eta adostu berri hori finka dezakegula guztion artean. Aukera berri bat dugu, eta gizarteak aukera hori balia dezagun nahi du, eta elkarrekin balia dezagun, ahal bada. Beraz, Maneiro jauna, aukera berri baten aurrean gaude, gauzak aldatu egin direlako, eta hoberako aldatu dira. Aukera hori ez dago alderdi politiko edo legebiltzar-talde politiko bakar baten eskuetan; ez dago, ezta ere, lehendakariaren eskuetan, hori argi daukat. Aukera hori hemen dago, Legebiltzarrean. Guk ordezkatzen dugu aukera berri hori, eta guri elkarrekin, elkarlanean tokatzen zaigu erantzun bat ematea. Egin, egin egin behar dugu, eta gaurkotu, eta gaurkotik etorkizunera begiratu. Gure proiektuak, bakarrik, lekua eta modua proposatu ditu, eta hala esan nuen Osoko Bilkuran, inbestidura saioan: lekua Legebiltzar hau da; modua, elkarrizketa, negoziazioa eta akordioa. Zuri, Manerio jauna, galderak egitea dagokizu, bai, eta niri, ahal dudan heinean, erantzutea. Badakit. Baina, errespetuz osoz, utzi egidazu galdera bat egiten, mesedez, zuri ere, Maneiro jauna: zein da, Estatu honen barruan gauden autonomi erkidego, errealitate nazional bat izanik, Euskadiren autogobernua sendotzeko eta indartzeko egin behar dugun proiektua? Guztion artean egin dezagun.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_406
|
10
|
13
|
22.02.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen, Mistoa-UPyD taldeko legebiltzarkideak lehendakariari egina, lehendakariak Europan euskal nazioa eraikitzeko dituen asmoei buruz
|
Eskerrik asko, presidente andrea. Lehendakari jauna, esan didazu lehen estutik ezagutzen ditudala Jaurlaritza honen asmoak. Gertatzen dena da zuk elkarrizketa hartan esan eta proposatu zenuena gogorarazi dizudala. Eta elkarrizketa hartan proposatu zenuena da urrats sendoak egitea Europan euskal nazio bat eraikitzeko. Beraz, guk jakin nahi dugu ea hori horrela den egiaz, eta noiz hasiko zaren urrats horiek egiten; izan ere, guk uste dugu, jakina, hori ez dela, inolaz ere, albiste on bat, kontrakoa baizik. Lehendakari jauna, Euskadi Europan dago jada, euskal herritarrak europarrak gara. Europan euskal nazio bat eraikitzeko egin duzu proposamenak ziurgabetasun-egoeran jartzen du Euskadi. Nire eskaera da Euskadik egun dituen funtsezko arazoak ebazten ahalegintzea zu zeu eta Jaurlaritza. Enplegua, krisi ekonomikoa, langabezia, etxegabetzeak... Horiek dira zuk eta zure gobernuak aurrean dituzuen funtsezko arazoak. Utzi, behin betiko, subiranotasunaren bidea. Nik esan nahi dizudana da Euskadiren independentziak liskarrera eramango gintuzkeela. Espainiatik aterako gintuzke, baita Europatik ere, eta porrot politiko, ekonomiko eta sozialera eraman. Eurotik kanpo utziko gintuzke. Uste dut EHBrekin batera Europan euskal nazioa eraikitzeko bidaia inora ez daraman bidaia dela. Argitu egin behar duzu, eta esan norekin egin nahi duzun Euskadi bizitzen ari den krisi ekonomikotik ateratzeko bidea. Esan nahi dizut bide horren alde egiten baduzu, euskal gizartea zatituko duzula. Bide horren alde egiten baduzu, adostasuna eta akordioak hautsiko dituzu, eta aurrekontuetan adostasun berriak lortzea saihestu. Esan nahi dizut zuk eta zure Jaurlaritzak subiranotasun handiagoaren eta independentziarantz egiteko bidearen alde egiten baduzue, ez duzuela ezertarako lagun izango UPyD. Eta hori gaurtik bertatik esan behar dizut oso argi. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_407
|
10
|
13
|
22.02.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Gorka Maneiro Labayen, Mistoa-UPyD taldeko legebiltzarkideak lehendakariari egina, lehendakariak Europan euskal nazioa eraikitzeko dituen asmoei buruz
|
Maneiro jauna, badakizu zein diren nire lehentasunak arlo ideologikoari dagokionez; badakizu, halaber, zer lehentasun eta presa ditudan lehendakari izatearen ardura dudan aldetik. Eta esaten dizut euskal gizartearen gehiengoak gehiago nahi duela. Euskal gizartearen gehiengoak. Lehendakari honek ez ezik, baita euskal gizartearen gehiengoak ere. Izan ere, euskal gizartearen gehiengoaren nahiak dira autogobernu handiagoa, ongizate handiagoa, ongizate handiagoa, autogobernu handiagoa, gure errealitate nazional propioaren onarpena eta errespetua. Zuk diozu helburu eta proposamenak Legebiltzarrean argitu behar direla, euskal gizarte osoak ezagut ditzan. Gehiago esango dizut: argitu ez ezik, erabaki ere egin behar ditugu, guztion artean, Eusko Legebiltzar honetan. Guri dagokigu hemen herriak eman digun ordezkaritza erabili eta Euskadirentzako etorkizun berri bat proposatzea. Legebiltzarra hitzaren, proposamenen eta eztabaidaren lekua da, eta baita ere erabakiaren lekua. Galdetzea ondo dago, baina iruditzen zait herria, herriaren gehiengo bat, gure erantzunaren zain dagoela. Aukera bat dugu, Maneiro jauna. Errealitate berria dugu Euskadin, baita Europan ere. Autogobernuan aurrera egin dezakegu, ongizatean aurrera egin dezakegu; hemen euskal gizartea ordezkatzen dugunon artean adostu eta partekatutako oinarri bat izanik aurrera egin dezakegu. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_408
|
10
|
13
|
22.02.2013
|
QUIROGA CIA
|
PV-ETP
|
Interpelazioa, Arantza Quiroga Cia Euskal Talde Popularreko legebiltzarkideak lehendakariari egina, Bake eta Bizikidetzarako Idazkaritza berria sortzeari buruz
|
Eskerrik asko, presidente andrea. Egun on. Hasteko, lehendakari jauna, interpelazioa aurkeztu aurretik, eskerrak eman nahi dizkizut interpelazioari zuk zeuk erantzungo diozulako. Badakit interpelazioaren erantzuna zure kabineteko edozein kideren eskuetan utz zenezakeela, zure eskubidea baliatuz, eta eskertzen dizut gaur aurkezten dugunaren moduko gai garrantzitsu bati erantzun nahi izatea, eta zure jarrera, lehendakari zaren heinean, lehen eskutik entzuteko aukera ematea. Interpelazio hau eragin duen arrazoia da "bakearena eta bizikidetzarena" izango dela adierazi duzun idazkaritza orokorra sortzeko erabakia. Zuk zeuk azaldu zenuenez, helburua da egitura berri batean biltzea orain hainbat sailetan banatuta dauden baketzeari eta bizikidetzari buruzko gaiak; hau da, zure hitzetan, lehendik zeuden egiturak sinplifikatzeko. Azken batean, ontzat eman genezake azalpen hori, idazkaritza horretan zer jende egongo den jakin ez ezik, haren egiazko helburua zein den ere jakingo ez bagenu. Zuk zeuk azaldu duzunez, iraganaren berrikusketa kritikoa egiteko, bakea behin betiko finkatzeko eta bizikidetza sendotzeko izango da. Gaurko bilkuran Euskadiren azkenaldiko historiari buruz ezer ez dakien gonbidatu bat izango bagenu, helburu horiek entzun ondoren, inolako zailtasunik gabe ondorioztatu ahal izango luke Euskadin gatazka armatua bizi izan dugula, eta beren jarduerak kritikoki berrikusteko beharra duten aldeak daudela aurrez aurre (honen moduko zerbait: "zer gaizki egin dugun guztion artean"), eta bakea behin betiko finkatzeko (alegia, elkar hiltzeko motiborik ez ematea), eta bizikidetza indartzeko beharra ditugula, aurrez aurre izango ziren bi aldeek elkarren bizitza eragotzi baitute, eta ez baitute bizikide izan nahi izan. Zure ustez, lehendakari jauna, Euskadin berrogeita hamar urtean zehar bizi izan dugunaren isla zintzoa da hori? Badakizu ezetz. Errealitatea da hemen talde terrorista bat izan dugula berrogeita hamar urtez, eta hil, bahitu, estortsioa egin eta sozialki anker jokatu duela bere helburuak partekatzen ez zituztenen aurka. Izan ere, bai, lehendakari jauna, arrazoi politikoengatik, arrazoi ideologikoengatik hil dute. Hori da erailketa bakoitzean utzi zuten marka. Eta talde terrorista bat zegoen, hain zuzen, errugabeak hiltzen zituena, baina, horrez gainera, bazuten askotan kultura- eta gizarteelkarteen atzean ezkutatzen zen jendearen babesa, adorea, ulermena eta lankidetza. Horrenbestez, ulertuko duzu guk ezin izaten termino horietan eta helburu horiekin babestu sortu duzun idazkaritza. Eta jendeari buruz hitz egin nahi nuke une honetan. Ez da nire taldearen asmoa, are gutxiago legebiltzarkide honen estiloa, jendea bere iraganagatik gaitzestea. Baina ezingo didazu ukatu Fernández jaunaren bizi-ibilbidea primeran datorrela zure gobernuaren helburuarekin, duela urte batzuetatik indarkeriaren erabilera defendatzen zuten erakundeetatik defendatu den bera baita (eta protagonismoa izan zuen Leitzarango xantaian, eta ez dut uste oso harro egongo denik horretaz), baita, gerora, beste mugimendu batzuetatik ere, esaterako, Elkarritik. Nik ez dut zalantzan jartzen Jonan Fernández herritarraren kokapena (hori bai, ez nator bat harekin), baina gauzak aldatu egiten dira haren kokapenak Eusko Jaurlaritza ordezkatzen dutenak badira, hor ezin baitugu onartu ontzat ematea aipatu dizuedan abiapuntu irreala. Begira, lehendakari jauna, Euskadiko Alderdi Popularrak zure erabakiarekin duen desadostasunaren oinarria da Euzko Alderdi Jeltzaleak Legebiltzar honetan eta zuek ordezkatzen duzuen Gobernuan eztabaidatu diren ekimenekiko izan duela nabaritzen dugun aldaketa, eta gaindituta genituela uste genuen aldietara itzularazten gaituzte. Izan ere, zure eta zure gobernuko kideen adierazpenetako bakoitza berrikusi dut, eta inori ez diot hitz bat bera ere entzun funtsezkoa den eta Euskadi bezala terrorismoak kolpatutako gizarte bat gobernatu nahi duen edozein gobernu demokratikok helburu izan behar duenari buruz: haren deslegitimazioa, terrorismoaren deslegitimazioa. Deslegitimazioa Terrorismoaren Biktimei Aitorpena eta Erreparazioa egiteko Legearen 9. artikuluan jasotako terminoetan. Eta onartu iezadazue, legebiltzarkideok, une honetan gaurko egun hau baliatzea, hain zuzen ere gaur gure omenaldia jasoko duten terrorismoaren bi biktima aitortzeko, Fernando Buesa Blanco eta Jorge Díaz hain zuzen, eta erreferentzia egitea Fernando Buesa Fundazioaren ekitaldi bati, izenburu hau zuenari: "Zertan datza terrorismoa deslegitimatzea?". Eta esaten zen deslegitimatzea dela bakearen kontzeptua gainditzea, hemen ez baitago gerra bat, eta defendatu behar duguna terrorismoak eraso egindako askatasuna dela. Hitz egin dezagun, halaber, terrorismoa deslegitimatzeaz, eta ez giza eskubideez, Euskadiko giza eskubideen urraketa nagusia disolbatzen saiatzeko. Lehendakari jauna, Jaurlaritza hau tematuta ikusten dugu ETA duela denbora batetik hona eskatzen ari den lurreratze-pista osatzeko. Orain zuek "amaiera ordenatu" deritzozue, eta, horretarako, egiaztatzaileen, edo bestela ezagutzen diren moduan, endredatzaile batzuen esanetara zaude. Hori ere ETAren munduaren asmakaria da, erantzukizunak besteri igortzeko estrategian jarraitzeko. Berdin zait izena, lurreratze-pista ala amaiera ordenatua; azkenean, ETAk bere porrota garaipen bihurtzeko asmoan datza. Eta ez dute amore emango asmo horretan. Eta beren baldintzak ezartzen ari dira, ardura beste batzuei egozten, berena soilik denean: zuzenbide-estatuari, demokraziari eta ETAren aurka borrokatu garenoi, haiek egin nahi ez dutena guk egin dezagun. Legebiltzarrean txostena osatzea horren adibide argia da; espetxe-politika aldatzeko eskatzen duen zuzenketaren onarpena beste bat, eta beste bat minutu gutxi barru Legebiltzar honetan gertatuko dena. Lurreratze-pista hori aurkitzea da, ETAk bere erantzukizuna bere ez egiteko, baizik eta gu izateko haiei kutxatik pasa behar ez izateko baldintzak jartzen dizkietenak. Lehendakari jauna, interpelazioa egiten dizugu jakiteko zure Gobernuak garatuko duen politika ETAren lurreratze-pista hori eraikitzera bideratuko den, ala, horren ordez, biktimek merezi dituzten memoriaren, egiaren eta justiziaren eta terrorismoaren deslegitimazioaren zerbitzura egongo den. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_409
|
10
|
13
|
22.02.2013
|
QUIROGA CIA
|
PV-ETP
|
Interpelazioa, Arantza Quiroga Cia Euskal Talde Popularreko legebiltzarkideak lehendakariari egina, Bake eta Bizikidetzarako Idazkaritza berria sortzeari buruz
|
Eskerrik asko, presidente andrea. Lehendakari jauna, gobernu baten asmoak haren ekintzen arabera neurtzen dira. Eta, begira, aste honetan adierazpen negargarri batzuk entzun ditugu: ETAko kide bat biktimen artean bereizkuntzak egiten. Zuk zer uste duzu: Fernando Buesa eta Jorge Díaz orain zehar-kalteak direla, eta Bildu horregatik egongo dela gaur omenaldian, eta gainerako biktimak hilda eta ongi hilda daudela? Izan ere, horretan gaude orain. Edo Bildu-Aralarreko Zabaleta buruzagiaren adierazpenak, ETAri armak entregatu ditzan eskatuz, baina ez presaka? Hori da orain bizi dugun errealitatea! Eta esaten ari natzaizuna da, lehendakari jauna, ETAk ez duela baztertuko bere obsesioa, alegia, porrota garaipen bihurtzeko helburua. Eta garaipena euskal gizartearena da, aurpegia eman duten haiena guztiena, terrorismoaren aurrean egon diren guztiena. Noski, batzuk beste batzuk baino gehiago, baina hori da errealitatea. Eta ez dut oso urrutira joan beharrik; zure Kabineteko adierazpenei ere erreparatu diezaieket. Erkoreka jaunak, urrunago joan gabe, joan den asteazkenean Legebiltzar honetan egindako agerraldian zioen, azkar, eta Bilduren aipamen bati jarraiki... Bilduren ordezkariak esan zuen, nolabait, kartzelen eskumena igortzeak bost axola ziola, berdin ziola, berak nahi zuena zela presoak etxera itzultzea. Eta zuk azkar batean, Erkoreka jauna, esan zenion, hain zuzen, Euzko Alderdi Jeltzaleak eta Eusko Jaurlaritzak ere uste zutela amaitu egin behar dela sakabanaketa. Baina, aldi berean, batzorde horretan bertan legebiltzarkide batek galdetu zion zer egin behar zuen Justiziako sailburuak ebatzi gabe zeuden ETAren hirurehun hilketa baino gehiagorekin, eta ez zuen hitz bakar bat ere esan horri buruz. Deslegitimazioaz hitz egiten dugunean, gauza horiei buruz ari gara. Hori argi dago, lehendakari jauna, eta hori da Alderdi Popularrak proposatu nahi duena. Izan ere, oso une garrantzitsuan gaude. Eta jabetzen naiz, lehendakari jauna, aukera bat dela, baina oso ongi ikusi behar dugu zer egoeratan gauden. Eta estrategia argia da, eta ezin dugu onartu Eusko Jaurlaritza estrategia horretan sartzea, egiaztatzaileak ere proposatzen ari diren estrategian. Eta, begira, ezin zaie maila bereko eskaera egin Espainiako eta Frantziako Gobernuei eta ETAri, eta ezin da akordio bat egin. Halaber, ezin dira berdintasunez tratatu terrorismoaren biktimak eta ETAko presoak. Eta hori da salatzen duguna. Eskatzen dizugu, lehendakari jauna, ez laguntzeko ETAren saiakera horretan, ez laguntzeko zure gobernu-ekintzarekin lurreratze-pista hori prestatzen, esan nahian –hori baita ETAk esan nahi diguna–: "Une bat. Orain guk demokraziara joan nahi dugu, baina demokrazia prestatu behar diguzue, orain arte, egiaz, ez baitzarete demokrazian bizi izan, eta orain, gu iristean, izango da egiazko demokrazia". Hori da Alderdi Popularrak onartuko ez duena, eta hori da denbora honetan guztian onartu ez duena. Eta hori da eskatzen dizuguna, lehendakari jauna, Jaurlaritzak ere ez onartzea hori. Terrorismoaren deslegitimazioaz azken urteotan hitz egin dugun terminoetan hitz egin behar dugu, eta hori da gobernu honetan ikusten ari garen aldaketa, eta hori da kezkatzen gaituena. Hori da salatzen duguna, eta eskatzen dizuguna. Begira, guk Legebiltzar honetan adostutako legea betetzeko eskatzen dizugu: Biktimei Aitorpena eta Erreparazioa egiteko Legea. Eta hala eskatzen dizugu, lehendakari jauna, bizi izan duguna eta jasan izan duguna bizi eta jasateagatik alderdi moduan dugun legitimotasunetik. Ez gara honaino iritsi orain ETAri arrazoi eman eta haren porrota garaipen bihurtzeko. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_410
|
10
|
13
|
22.02.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Interpelazioa, Arantza Quiroga Cia Euskal Talde Popularreko legebiltzarkideak lehendakariari egina, Bake eta Bizikidetzarako Idazkaritza berria sortzeari buruz
|
Quiroga andrea, uste nuen bakearen eta bizikidetzaren idazkaritzaz ari ginela, eta iruditzen zait ez didazula entzun lehen hitzaldian, edo ez didazula entzun nahi izan asteartean Eusko Jaurlaritzaren bozeramaileak prentsaren aurrean esandakoei buruz, Parisen epaitutako ETAko kideari buruz aipatu dituzun adierazpenei buruz. Begira, nik berriro esango dizut: bakeak –ez da indarkeriarik ez izatea soilik, baina funtsean indarkeriarik ez izatetik abiatzen da, eta badakigu norena den erantzukizun hori, eta tentsioa mantentzen jarraituko du erantzun hori eskatzeari dagokionez, baita beste eskakizun batzuetan ere–, bakeak eta bizikidetzak sentiberatasuna eta eskuzabaltasuna eskatzen dizkigute guztioi, eta arduraz jokatzea. Eta onartzen dizuet, baita legebiltzarreko beste talde batzuei ere, jasan duzuen terrorismo-kolpea, Euzko Alderdi Jeltzalean ere jasan duguna. Eta nik gonbidatzen zaitut, terrorismoaren biktimei dagokienez Legebiltzar honetan aipatu duzuna aipatzeaz gainera, zintzoa izatera hamarkadaz hamarkada, legegintzaldi batean eta bestean Euzko Alderdi Jeltzalearen eta Euzko Abertzaleak taldearen ordezkariek terrorismoaren biktimen txostenetan, Giza Eskubideen Batzordean eta Terrorismoaren Biktimei buruzko Legeari dagokionez egin duten lanarekin. Baina, berriro diot, bakeak eta bizikidetzak sentiberatasuna eskatzen digute, eskuzabaltasuna, eta ardura. Eta taldeari eskatzen digu, baina baita banako bakoitzari ere, gutako bakoitzari. Bakeak eta bizikidetzak, garai honetan, tentua eta denbora eskatzen dizkigute, baita ekintza ere. Urratsak egin ditzagun behar du bakeak, ezin baitiogu aurrera egiteari utzi. Niretzat garrantzitsuena da Euskadin bakea finkatzen jardutea, baita bizikidetza normalizatua izateko akordioak lortzen ere. Eta ez diogu uko egingo, Quiroga andrea, ETAri behin betiko desagertzeko eskatzeari. Ez diogu horri uko egingo. ETAk gizarte honekin duen zor bat da. Biktimen onarpenaren alde lan egiten jarraituko dugu. Gehien jasan dutenekin dugun zor bat da. Eta ziurtasun beraz esaten dizut, halaber, bakea finkatzeko urratsak egiten jarraitu behar dugula. Berriro diot: urratsak, keinuak, konpromisoak behar ditu, baita akordioak ere. Ez nago prest, berriro diot, euskal gizarteak amestutako aukera handi honi ihes egiten uzteko. Hori da Legebiltzar honen aurrean defendatu dudana, eta defendatzen dudana; hori da, halaber, Espainiako Gobernuaren aurrean defendatu dudana, eta defendatzen dudana, eta hori da Europako erakundeetan defendatu dudana, eta defendatuko dudana. Eta asmo horrekin sortuko da bakearen eta bizikidetzaren idazkaritza izango dena, Quiroga andrea, hogeita hiru eguneko ibilbidea duen taldearekin, hainbat hamarkadatako beldurraren historia gainditzea helburu duen taldearekin (beldurrarena, bai), bakea behin betiko finkatzeko, gizartearen egiazko lehentasuna izan baita hainbat hamarkadatan, eta hori ere izango da bakearen eta bizikidetzaren idazkaritza orokorraren lehentasuna. Eta Euskadirentzat bizikidetza baketsuaren aldi berria izango dena eraikitzeko. Hori da gure belaunaldiaren ametsa, eta guri dagokigu, orain, egia bihurtzea. Beraz, lehendakari naizen aldetik, denbora eskatzen dut, Quiroga andrea, eta konfiantza eskatzen dut jendearekin eta taldearekin fidatzeko. Eskatzen dut aukera bat emateko jende horren ezaugarri diren balioekiko eta Eusko Jaurlaritza osatzen duen jendearen ezaugarri diren balioekiko konpromisoari, baita Euzko Alderdi Jeltzalearen izenean ere. Konpromisoari eta lanari aukera bat emateko eskatzen dut, eta aukera hau baliatzen lagundu dezagun guztion artean. Gure helburua, Eusko Jaurlaritzaren helburua, egindako lana integratzea eta jasotzea da, elkarrizketak izatea, adostasunetara iristeko. Egia esan, Quiroga anderea, pertsonalki itxaropentsu sentitzen naiz. Egunez egun, akatsak akats eta arazoak arazo, egunez egun itxaropentsuago. Bide berri bat irekitzen ari gara. Ez da erraza, badakit, baina aurrekoa baino askoz errazagoa bai. Egin dezagun, beraz, bide berria. Kontuz eta tentuz, baina aurrera eginez, Quiroga anderea. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_411
|
10
|
13
|
22.02.2013
|
MANEIRO LABAYEN
|
Mixto-UPyD
|
Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Autonomia Erkidegoaren kanpoko ordezkaritzei buruz
|
Eskerrik asko, presidente andrea. Hain zuzen, lehendakari jauna, Eusko Jaurlaritzaren kanpoko ordezkaritzei buruz galdetzen dizut, enbaxada edo enbaxadatxoei buruz. Ez dakigu gaur egun, sumatzen dugun arren nondik joango diren kontuak, zer ideia dituen egungo lehendakariak gai horri buruz. Egungo enbaxadetarako ordezkariak dira ia Lehendakaritzan egin ez dituzun izendapen bakarrak, oker ez banago. Aurrekoak kargutik kendu dituzu, baina ez duzu ordezkorik izendatu, oraingoz, gutxienez. Ibarretxe jaun ahaztezina buru zuen Eusko Jaurlaritzak agintaldia amaitu zuen EAEren ordezkaritzak izanik Madrilen, Bruselan, Txilen, Mexikon, Estatu Batuetan, Argentinan eta Kolonbian. Horrek guztiak 5,1 milioi euro eskatzen zien urtero euskal zergadunei. Gobernu haren garai hartako asmoa zen beste enbaxada batzuk irekitzea Erresuma Batuan, Alemanian, Frantzian eta Kanadan, eta, horretarako, 1,5 milioi euro gehiago jaso ziren 2009ko aurrekontuan. Aurreko gobernuak, gobernu sozialistak, Lopez jaunaren Jaurlaritzak, zenbait aldaketa egin zituen. Estatu Batuetako eta Mexikoko enbaxadak bateratu zituen, eta Kanadaren eskumena ere gehitu zion. Irekita utzi zituen Madrilgoa, Bruselakoa, Txilekoa (tituluan Peruren eskumena ere esleitu zion), Kolonbiakoa (Venezuela eta Erdialdeko Amerika batu zizkion) eta Argentinakoa (eskumenak zituen Uruguai, Paraguai eta Brasilen). Uko egin zion egoitza berriak irekitzeari. Ordezkaritza horiek 2 milioi eurotik gorako gastua eragin zuten 2012an. Gainera, Lehendakaritzaren egituran beste ordezkaritza bat mantentzen da mugaz gaindiko lankidetzarako, eta ordezkaritza bat Madrilen, beste milioi bat euro behar dituena. Aurreko gobernuak behin eta berriz esan zigun enbaxada horiek gure industria-egitura eta produktuak azaleratzen ari ziren herrialdeetan zabaltzeko, nazioartekotzeko eta finkatzeko soilik zirela, hark askotan esan ohi zuen moduan. Gure iritziz, hori aurpegia garbitzeko modu bat baino ez zen izan, nazionalistak deseroso ez jartzeko, eta, zehazki, Euzko Alderdi Jeltzalea. Aurreko legegintzaldian behin eta berriz esan genuenez, gure enpresei laguntzeko eta aholkularitza emateko badugu jada SPRI eta haren bulego-sarea, munduko herrialde nagusietatik hamahirutan eta azaleratzen ari diren potentzietan, tokiko aholkularitzasare bat beste berrogeita hamar herrialdetan, lan handia egiten. Alegia, gai horretaz egiaz dakienak, Eraldaketa Lehiakorrerako Sozietateak Elkarteak, mundu osoa hartzen du bere ordezkari eta aholkulariekin, euskal enpresek laguntza egokia jasotzeko. Iaz, nazioartekotzeko 500 proiektu baino gehiago lagundu eta garatu zituen SPRIk. Ez dugu daturik enbaxadek arlo horretan egin zutenaz; iruditzen zaigu gutxi egin zutela edo ezer ez zutela egin arlo jakin horretan. Euskal enpresak mundu osoan zehar zabaltzeko, nazioartekotzeko eta finkatzeko lana SPRIren bulegoen eta aholkularien bidez ongi betetzen dela ikusten dugu, eta esan dut, gainera, espezialistak direla gai horietan, ordezkaritzetarako izendatzen diren ordezkari politikoak baino askoz gehiago. Bestalde, azkenaldian Kanpo Gaietarako ministro Margallo jaunak behin eta berriz eskaini dizkie autonomia-erkidegoei Estatuaren egoitza diplomatikoen instalazioak intendentzia gastuak murrizteko, eta ideia bikaina iruditzen zaigu hori guri. Baina autonomia-erkidegoek proposamen horri, Espainiako ministroak egindako proposamen interesgarri horri ezetz esaten jarraitzen dute. Lehendakari jauna, gai garrantzitsua iruditzen zaigu, eta jakin nahi dugu zer asmo dituzun enbaxaden etorkizunari dagokionez: irekita jarraituko duten, elementu ideologikotzat edo doktrinatzetzat erabiliko diren, iraganean egin zen moduan, enbaxada berriren bat irekitzeko asmorik den, eta, hala bada, non eta noiz. Besterik ez; eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_412
|
10
|
13
|
22.02.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Autonomia Erkidegoaren kanpoko ordezkaritzei buruz
|
Señora presidenta, señorías, señor Maneiro. La internalización de Euskadi no es una oportunidad, sino una necesidad. Nuestro futuro está en el mundo, y usted mismo lo ha dicho de alguna manera en su intervención. Y este objetivo no es solo de las empresas y universidades vascas. Es un objetivo que tenemos como pueblo; así lo sentimos al menos quienes nos sentimos nacionalistas. Nuestro entorno es cada vez más abierto, es global. Para afianzar y mejorar nuestra posición, debemos integrarnos en el mundo global. Ese objetivo nos pide un cambio cultural a todos. No es fácil, pero es imprescindible. Somos un pueblo pequeño, y debemos realizar este esfuerzo entre todos, debemos unir las fuerzas de instituciones públicas y privadas. Un aspecto fundamental del bienestar y futuro de nuestra sociedad está en el mundo. Etorkizuna, Maneiro jauna, hala esatea topiko bat den arren, globala da, egia denez, eta, horrenbestez, Euskadiren etorkizuna globala da. Baieztapen hori ez da nirea. Erabat umila eta xumea naiz. Enpresetan, unibertsitateetan, teknologia- edo ikerketa-zentroetan entzun dezakezu, eta iruditu zait hasierako mintzaldian onartu duzula zuk zeuk ere inplizituki. Eta Legebiltzar honetan ere entzun dezakezu, Maneiro jauna. Euskadiren etorkizuna ez da haren enpresa eta unibertsitateena soilik; Euskadiren etorkizuna globala da. Herri honek badaki hori 1980ko eta 1990eko hamarkadetatik, krisi betean industria-politika berri baten alde egin zenetik; izan ere, ardatz estrategikoa izan zen nazioartekotzea, eta asmatu egin zuen herri honek. Gaur, euskal produkzioaren % 40 mundura esportatzen da. Por lo tanto, ¿qué podemos hacer, señor Maneiro, frente a esta nueva realidad? Primero, aceptarlo; luego, tomar la iniciativa. Sé, señor Maneiro, que vivimos tiempos económicos difíciles. Lo sé muy bien, pero no podemos perder el norte, y ese norte nos marca la necesidad de internacionalización de Euskadi. Nuestro gobierno dará inicio a ese camino. Con los pies en la tierra, pero teniendo la cabeza en el mundo. El secretario general de Relaciones Exteriores presentará nuestro proyecto en este Parlamento. Hoy remarcaré los tres ejes principales, para usted expresamente. El primer eje es proponer nuestra marca propia y única; el segundo, unir fuerzas, y el tercero, extender y fortalecer nuestra presencia. Maneiro jauna, ziur naiz Euskadik munduan agerpena izan nahi duela, eta behar duela. Eta Euskadi haren erakundeak, enpresak eta unibertsitateak dira, bai, eta Euskadi haren ordezkari publikoak, profesionalak, ikasle eta irakasleak, ikertzaileak eta abar ere badira. Begira, asteazkenean, Ekonomiaren Garapena eta Lehiakortasuna Sailaren sailburuarekin batera, Tecnun Unibertsitateak Donostian antolatutako Ekintzailetza Foroan parte hartu nuen, eta enpresari gazte batek olatu artifizialaren proiektua aurkeztu zidan. Proiektu horretan, bederatzi euskal ingeniarik osatutako talde batekin lan egin du. Eta badaki, profesional gehienek dakiten moduan, bere etorkizuna atzerrian dagoela. Surf gehiena Europako zer hiritan egiten den kontatu zidan, adibidez. Eta guri, surfaren enpresatik eta industriatik ere esportatzen ari garela, deigarria iruditu zitzaigun. Ezin nuen sinetsi! Zein da, zure ustez, surf gehien praktikatzen den Europako hiria, ez hirian, baizik eta surflari gehien dituena? Paris, esan zidan. Orain, gazte enpresari horren nahia eta helburua da bere produktua Parisen, Europan eta mundu osoan eskaintzea. Eta, ulertuko duzunez, gobernu honen helburua da horretan laguntzea, bai, SPRIren bulegoetatik, baita Euskadiren proiekzioa den horretatik ere. Euskadiren proiekzioa ez dira enpresak eta unibertsitateak soilik. El segundo eje es unir todas las fuerzas. Euskadi es una nación, puesto que tiene sus propias instituciones, su cultura e idiomas, universidades, empresas, cámaras de comercio. Tenemos que unir las fuerzas de todos para ser más fuertes. Guztion ekarpena behar dugu Euskadiren agerpena indartzeko munduan, eta gobernuak esaten dena egin behar du. Gure estrategia da –Maneiro jauna, zure galderari erantzungo diot– estrategia berean biltzea ordezkaritzen, SPRIren eta Etxepare Institutuaren ekintzak. Erakunde arteko harremanak garrantzitsuak dira; harreman ekonomikoak garrantzitsuak dira, eta kulturalak ere bai. Kanpo-harreman instituzionalek, ekonomikoek eta kulturalek elkarrekin joan behar dute, eraginkorragoak izan daitezen mundu ireki eta globalagoan. Hirugarren helburua da gure agerpena areagotzea. Gure agerpena areagotzea, bai, Europatik hasita. Hura batzeko proiektuan parte hartu zuen Eusko Jaurlaritzako lehen lehendakariak, Agirre lehendakariak, lehen urratsetatik. Euskadi nazio bat da, lehenago ere esan dugunez, Europa batu honetakoa, eta Eusko Jaurlaritzak berriro bultzatuko du Euskadiren kanpo-ekintza. Kanpoan euskal ordezkaritzen agerpenaren alde egiten jarraituko dugu, Maneiro jauna, eta lurrak oinean ditugula egingo dugu. Aurrekontu-zailtasunen jakitun gara, bistan denez, eta haietara egokituko gara, baina badakigu, halaber, euskal ekonomiak bezala, kulturak, unibertsitateak eta ikerketak ere munduan agerpena eta pisua irabazi beharra dutela. Eskatu egiten digute, zuzenean eskatzen digute, eta kanpoko euskal ordezkaritzen funtzio orokor bat da hori. Estrategia honetan, egungo aurrekontu-aukeretara eta -eskuragarritasunetara egokituko den jarduera-diseinu batekin abiatuko da Eusko Jaurlaritza. Erabilgarri izango dugun aurrekontua txikiagoa izango da, bistan denez; horregatik saiatuko gara lehen fase honetan kudeaketaren, ahaleginak pilatzearen eta jarduera-sinergien bidez hazten. Egin daiteke, eta hala egingo dugu. Lehen une honetan, gerrikoa estutu behar dugu, esan dugu jada zenbait bider, baita kanpoan euskal ordezkaritzak izateari dagokionez ere. Baina bigarren hazkunde-fase bat izatea aurreikusten dugu, gero eta euskal enpresa gehiagok izango baitute agerpena atzerrian, eta gero eta euskal proiektu, zerbitzu eta produktu gehiagok izango baitute agerpena atzerrian. Eta hori bera oso positiboa izango da, berreskuratze ekonomikoaren eta hazkundearen zeinua izango da, Maneiro jauna. Eta horretan lagundu behar dugu, baina ez SPRIren bulegoetatik soilik, baita euskal ordezkaritzen estrategia partekatutik ere, SPRIren bulegoei begira arlo ekonomikoan, baina baita gure nortasunari, kulturari, unibertsitateei eta kanpoan dugun proiekzioari ere, Etxepare Institutuaren bidez. Eta ez dezagun ahaztu: hori da lortu nahi dugun helburua, eta helburu horren alde lan egingo dugu, Eusko Jaurlaritzak Euskadiren kanpo agerpenerako eta proiekziorako dituen egiturak koordinatuta. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_413
|
10
|
13
|
22.02.2013
|
MANEIRO LABAYEN
|
Mixto-UPyD
|
Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Autonomia Erkidegoaren kanpoko ordezkaritzei buruz
|
Eskerrik asko, lehendakari jauna. Ikusten dut Ibarretxe jaunaren ideiak berreskuratzen dituzula, gobernu sozialistak, gainera, inoiz baztertu ez zituenak. Berriro ere enbaxada horiek defendatzen dituzu, atzerriko euskal ordezkaritzak, guk nortasun-lantzat definitu genezakeena egiteko, produktu nazionalista saltzeko, edo zuek euskal nortasun deritzozuena saltzeko. Gu ez gaude ados, inolaz ere, planteamendu horrekin. Esan dizut: gauza bat da gure enpresei laguntzea atzerrian, eta beste bat, proiektu nazionalista edo nortasun jakin bat saltzen saiatzea Euskaditik kanpo, Espainiatik kanpo, munduko gainerako lekuetan, Euskadi estatu independentea den ideia faltsua igorri nahia, hala ez denean, lehendakari jauna. Euskadi ez da estatu independente bat, eta, beraz, Euskadik ezin ditu estatu-egiturak izan. Beraz, astakeria bat da, beti izan da hala, eta are gehiago egun, Euskadik edo lehendakariak esatea, enbaxada horiei eutsiko diela. Berriro diot, gauza bat da euskal enpresei laguntzea, eta horretarako hor dago SPRI, eta beste bat Euskaditik kanpo Euskadi herri independente bat eta estatu independente bat dela saltzen saiatzea. Eta hori erabat faltsua da. Esan dudan moduan, hor dago SPRI euskal enpresak zabaltzeko, nazioartekotzeko eta finkatzeko munduan, eta lan handia egin du urte hauetan guztietan. Euskarari eta euskal kulturari dagokienez, hor dago Etxepare Institutua. Eta zuk proposatzen duzuna da enbaxada horiek erabiltzen jarraitzea zuk "euskal nortasuna" izendatzen duzun hori saltzen saiatzeko. Eta gu ez gaude ados, Euskadiren kanpo-politikaren ordezkaritza Espainiako enbaxadek eta Europako Batasunaren kanpo-bulegoek betetzen baitute. Hori da errealitatea. Eta, beraz, garai hauetan, aurrekontu-murrizketak, krisi ekonomikoa, likideziarik eza ditugun garaiotan, gastu horri eutsiko zaiola planteatzea oker larria iruditzen zaigu, eta guk, berriro ere, enbaxada horiek ixtea proposatuko dugu. Astakeria bat da beharrezkoa ez den gastu horri eustea gizarte-murrizketak bultzatzen direnean, edo beste gizarte-murrizketa batzuk egiteko mehatxu egiten denean. Enbaxada horiek, zehazki, eta gure iritziz, ez dira ezinbestekoak. Ez ditugu behar, ez dira beharrezkoak, ez daude justifikatuta. Berriro diot, dagokion mozioa aurkeztuko dugu. Dena den, badirudi zuk ez duzula argi zer aurrekontu izango genukeen, eta bigarren mintzaldian datu hori aurkeztera gonbidatzen zaitut. Guretzat garrantzitsua da bizi dugun krisi-garai honetan diru publikoa, jendearen dirua, ongizate-estatua bermatzeko, osasuna bermatzeko, hezkuntza hobetzeko, herritarrei zerbitzu publiko eta gizarte-zerbitzu hobeak emateko erabiltzea. Enbaxadak edo enbaxadatxoak mantentzearen alde egitea, estatu independentea garen ideia faltsu saltzeko, oso ideia txarra iruditzen zaigu, eta guk hori salatzen jarraituko dugu. Besterik ez. Eskerrik asko, presidente andrea.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_414
|
10
|
13
|
22.02.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Autonomia Erkidegoaren kanpoko ordezkaritzei buruz
|
Nahiago nuke, Maneiro jauna, atzerriko euskal ordezkaritzak enbaxadatzat har balitezke! Nahiago nuke guztiek zure moduan interpretatuko balituzte atzerriko euskal ordezkaritzak! Dagoeneko hitza hartu du Enplegu eta Gizarte Gaietako sailburuak zure mintzaldiaren amaiera izan denari erreferentzia egiteko, gizarte-politikei dagokienez, eta izango da denbora Eusko Jaurlaritzak Gobernu Batzordearen saioan onartzen duen aurrekontuproiektuari buruz eztabaidatzeko. Beraz, nire aurreneko hitzekin hasiko naiz berriro ere. Euskadik munduan bere lekua topatzea ezinbestekoa da, gure ustez, eta premiazkoa da. Zailtasun ekonomikoak, aurrekontuak eta kosteak ondo ezagutzen ditut, baina etorkizunari aurrez aurre begiratu behar diogu, eta etorkizuna, berriz diot, mundu zabalean dago eta ez bakarrik enpresetan. Gure eginkizuna ez da inoren kontra egitea eta ez doa inoren kontra. Ez dio inori kalterik egiten. Gure Gobernuak bertako erakunde, enpresa, profesionalei lagundu nahi die. Bai, gure zeregina da, eta denok dakigu zeregin hori mundu osoan zabaldu behar dugula, baina ez bakarrik ekonomia aldetik. Gobernu honek atzerriko euskal ordezkaritzen alde egiten jarraituko du. Erabateko ziurtasunez egiten dugu, Maneiro jauna. Gure agerpena kokatzen jakingo dugu, gure herriaren interesguneetara egokituz gure agerpena; ekintza instituzional, ekonomiko eta kulturalaren sinergiak kudeatuko ditugu, eta unean uneko ekonomia- eta aurrekontu-errealitatera egokitu, baina Euskadin turismoa gorantz doan bezalaxe, Euskadiren agerpenak ere munduan gorantz egingo duela iragartzen dugu. Eusko Jaurlaritzak hazkunde ekonomiko, unibertsitario, teknologiko edo kultural hau sustatu eta babestuko du. Gure herriaren errealitateak, Maneiro jauna, hala eskatuko digu, eta ez enpresei soilik eragiten dien errealitateak. Maneiro jauna, zure kezkak eta zalantzak nik uste dut zureak besterik ez direla, zureak bakarrik direla. Enpresek badakite mundura ireki behar direla. Batzuek indartsuago eta beste batzuek motelago egingo dute, baina denek dakite nahitaezkoa dela. Ondo deritzot, Maneiro jauna, aurrekontuak zaintzeari eta lehentasunak finkatzeari eta markatzeari, baina aurrera egin behar dugu. Munduan daude ateak irekita eta mundura zabaldu behar gara, munduan baitago gure etorkizuna benetan, bai herri gisa eta baita nazio gisa ere, Maneiro jauna. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_415
|
10
|
13
|
22.02.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Bake eta Bizikidetzarako idazkari nagusiaren izendapenari buruz
|
Eskerrik asko, presidente andrea. Galdera egintzat hartuko dut. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_416
|
10
|
13
|
22.02.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Bake eta Bizikidetzarako idazkari nagusiaren izendapenari buruz
|
Eskerrik asko, lehendakari jauna. Oker ez banago, nik egin dizudan galdera zehatza da ea, zure ustez, bake eta elkarbizitzarako idazkari nagusiak, zerorrek izendatutako Jonan Fernandez jaunak, terrorismoaren behin betiko eta baldintzarik gabeko porrota gidatzeko profil egokia duen. Gure ustez, inolaz ere ez du profil hori. Gure ustez, Jonan Fernandezek ez du inolaz ere betetzen ezaugarri horietako postu batek eskatzen duen profila. Ikus dezagun, lehendakari jauna. Ulertuko duzun bezala, guri eta UPyDri botoa ematen ez dioten askori eta euskal herritar askori erabat ulertezina egiten zaie lan hori egiteko, alegia, ETAren behin betiko porrota gidatzeko, aukeratu izana ezaugarri horiek dituen pertsona bat... Eta ez naiz iraganaz bakarrik ari, baizik eta Jonan Fernandezen egungo ezaugarriei buruz. Beraz, gure ustez, ez du inolaz ere betetzen, gaur egun, ezaugarri horietako postu batek izan beharko lukeen profila. Inolaz ere ez. Inolaz ere ez. Eta ez bakarrik Jonan Fernandez jaunaren iraganagatik, zeren denek eboluziona dezakete eta denak alda daitezke; ez bakarrik iraganagatik, baizik eta Jonan Fernandez jaunak sinbolizatzen duenagatik eta, ezaugarri horiek dituen pertsona bat izendatzean, herritarrei ematen zaien mezuagatik. Batez ere, eta bereziki, horregatik. Izan ere, Jonan Fernandez Herri Batasunako zinegotzia izan zen, Lurraldea koordinakundeko arduraduna eta Elkarri elkarteko koordinatzailea. Herri Batasunako zinegotzia izan zen, eta lan jakin bat egin zuen. Jonan Fernandez ETArekin negoziazio politikoa egitearen defendatzaile sutsua izan da eta da. Hori sinbolizatzen du Jonan Fernandezek. Jonan Fernandezi buruz pentsatzean, Leitzarango autobidea datorkigu gogora, eta ordezkari politikook ETArekin negoziatzeko egiten zuen proposamena, eraikuntza-lan batzuk zuzentzeko. Eta hori zentzugabekeria hutsa da. Eta zentzugabekeria da Jaurlaritza honek pertsona hori aukeratzea, hain zuzen, ETAren behin betiko eta baldintzarik gabeko porrota zuzentzeko eta gidatzeko. Zer mezu ari zarete bidatzen, ez terrorismoaren biktimei –ez baititut ordezkatzen–, baizik eta herritar guztiei! Alegia, ETArekin negoziazio politikoa egitearen aldeko sinbolo handiena –inoiz ere egin behar ez zena, eta orain are gutxiago egin behar dena– ordezkari nagusi gisa aukeratzen da ETAren behin betiko porrota lortzeko –edo, behintzat, gure ustez, hori egin beharko luke organismo edo egitura hori zuzentzen duenak–. Berriz diot, Jonan Fernandez jaunak daukan iragana dauka, eta sinbolizatzen duena sinbolizatzen du. ETArekin negoziazio politikoa egitea sinbolizatzen du. Eta azken aldian hitz egiten duen bakoitzean, batez ere, ETAko presoak hurbiltzea eskatzen du edo espetxe-politika aldatzea. Beraz, izendapen hori akats oso larria iruditzen zaigu, eta akats oso larria izateaz gainera, erabat ulertezina. Eta horrelaxe esaten dizugu gaur, eta horrelaxe esango diogu berari ere. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_417
|
10
|
13
|
22.02.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Bake eta Bizikidetzarako idazkari nagusiaren izendapenari buruz
|
Maneiro jauna, uste nuen eguneratuago zeundela, eta gehiago ezagutzen zenuela pertsonen ibilbidea. Baina berriz esango dizut. ordezkari nagusia, arduradun nagusia ni neu naiz. Eta konpromiso pertsonal bat hartu dut gai horretan, hitzarmen handi bat lortzeko borondatea dudalako, euskal gizarteak nahi duela ziur nagoelako; eta, horretarako, askotariko borondateak eta konpromisoak bateratzeko konpromisoa hartu dut. Lehenengo bilera egina dugu biok, eta, ikusten dudanez, asko ere gehiago beharko ditugu, seguru. Izan dezagun konfiantza pertsonengan, Maneiro jauna. Izan dezagun konfiantza pertsonetan, izan dezagun konfiantza pertsonen ibilbidean. Izan dezagun konfiantza, definitu dudan bezala, datorren bake eta elkarbizitzako idazkaritza nagusirako borondate integratzailea eta diziplina anitzeko jarduna izango duen egituran. Izan dezagun konfiantza lan-taldeetan, izan dezagun konfiantza gugan, Maneiro jauna. Zeren, hemen, Legebiltzar honetan..., hemen hartuko ditugu Euskadiren etorkizunari eragiten dioten erabakiak, baita gai horretan ere. Hitz egingo dugu, eztabaidatu egingo dugu, baina hemen erabakiko dugu, Maneiro jauna; elkarrekin, erantzukizun osoz eta euskal gizarte osoa ordezkatuz, baita bakearen eta elkarbizitzaren alorrean ere. Ziur nago lortuko dugula, Maneiro jauna. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_418
|
10
|
13
|
22.02.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Bake eta Bizikidetzarako idazkari nagusiaren izendapenari buruz
|
Ikusten ari naiz nire interpelazio eta galdera guztiak aurreratzen ari direla, eta badirudi ni protagonista izango naizen kontrol-bilkura bat izango dela, eta ez nuke hori nahi. Agian beste galderaren bat aurrera daiteke, baina nire parte-hartze guztiak batera egitea proposatzea gehiegi iruditzen zait.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_419
|
10
|
13
|
22.02.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Bake eta Bizikidetzarako idazkari nagusiaren izendapenari buruz
|
Eskerrik asko, presidente andrea. Beste gai bati buruz galdetu nahi nizuke; hain zuzen, Eroski eta Fagor kooperatibek jaulkitako eta zenbait finantza-erakundek merkaturatutako mendeko ekarpenei buruz. Hain zuzen, zenbait finantzaerakundek –ez dut bat ere aipatuko– produktu horiek merkaturatu dituzte. Jakin nahi nuke, zure ustez, Eusko Jaurlaritzak zer egin dezakeen finantza-produktu horien biktimei ahalik arreta handiena eskaintzeko. Finantza-produktu horien biktima izan diren pertsonekin hitz egiten baduzu, oso haserre daude benetan, eta biktima gisa ikusten dute beren burua, engainatuta, eta irtenbide zehatz bat eskatzen dute; dauden lekutik atera ditzatela, eta irtenbide bat eman diezaietela; modu batera edo bestera lagun diezaietela... Nik uste dut Eusko Jaurlaritzak adi entzun behar dituela herritarren errebindikazioak. Izan ere, milaka batzuez ari gara hitz egiten. Oker ez banago, 40.000 lagun ingururi eragin die finantza-produktu horiek. Nik uste dut, oro har, Legebiltzar honek, gutako bakoitzak, eta, noski, Jaurlaritzak malgutasun pixka bat izan behar dutela mahai gainean irtenbide posibleak jartzeko. Ez da gai erraza; badakigu eta onartzen dugu hori. Ez da gai erraza, zeren eta legezko finantza- produktu bati buruz ari gara. Legezko finantzaproduktu bat da, hori horrela da; baina kontua da nola merkaturatu diren produktu horiek. Eta, gainera, ikusi behar da nola merkaturatu diren produktu horiek kasu bakoitzean, alegia, bezero bakoitzaren kasuan. Ehunka herritarrekin elkartu gara, edo engainatuta sentitzen diren –finantza-erakundeek engainatu egin dituztela sentitzen duten– ehunka herritarren ordezkariekin. Herritar horiei gauza bat esan zieten, eta kontrakoa zen, edo, behintzat, ez zuten informazio zehatza jaso. Eta, noski, jende horrek irtenbide bat merezi du. Hurrengo bilkuran egingo dugu proposamena; dagoeneko ekimen bat proposatu dugu. Benetan, espero dut talde guztien artean akordio nahikoa zabala lortuko dela, kaltetuta sentitzen diren herritar horiei irtenbide posibilista bat emateko. Ez noa definitzera edo azaltzera zer diren mendeko ekarpenak. Badakit preferenteak deitu direnetatik desberdinak direla. Ez dut azalduko; ziurrenik, nik baino hobeto jakingo duzu. Badakigu zertaz hitz egiten ari garen. Arduratzen gaituena da zer egingo duen Eusko Jaurlaritzak, zer egin duen, edo hitz egin ote duen finantza-produktu horien kalteak jasan dituzten pertsonekin. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_420
|
10
|
13
|
22.02.2013
|
OSASUNEKO SAILBURUAK (Darpón Sierra)
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Bake eta Bizikidetzarako idazkari nagusiaren izendapenari buruz
|
Presidente andrea, legebiltzarkideok, lehendakari jauna, egun on guztioi. Eusko Jaurlaritza honek 2012ko abenduaren 17an ekin zion bideari, eta bazekienez kexak eta galderak –eta ez erreklamazioak– jasotzen ari zirela Kontsumobiden, kontsumitzaileen arretarako udal bulegoetan eta kontsumitzaileen elkarteetan, lehenik eta behin, kaltetutako pertsonei laguntzeko informazioa biltzeari ekin genion, Maneiro jaunak proposatu duen moduan. Kasu gehienetan, erreklamazio horiek komunikabideetan bakarrik argitaratu ziren, alegia, ez zeuden erregistratuta bide ofizialetan. Orduan, esandako moduan, informazio abiltzen hasi ginen, kontsumitzaileen eskubideak urratzen ari ziren edo iruzur egin zieten jakiteko, tribunan eta galdera arrazoitzeko orduan esan duzun bezala. Egia da, eta argi uztea komeni da, Eroski eta Fagor kooperatibek egin zituztela finantza-ekarpenak, Balio Merkatuaren Batzorde Nazionalaren egiaztapenarekin, eta finantza-erakundeen bidez merkaturatu ziren, banku zuzendariaren irudiaren bidez. Puntu horretan, zerorrek argitu duzun bezala, garrantzitsua da aipatzea gaia gaizki erabiltzen ari direla eta akatsak eragin ditzakeela, zeren eta Balio Merkatuaren Batzorde Nazionalak mendeko finantzaekarpenei buruz ematen duen definizioak ez du ia zerikusirik preferente deitutakoekin, igorri aurretik, biak batzorde horrek egiaztatu behar dituela izan ezik. Hori esanik, gogoratu behar da, Eroskiren kasuan, 2002, 2004 eta 2007an egin zirela igorpen publikoak, eta Fagorren kasuan, 2003, 2004 eta 2006an. Beraz, Eusko Jaurlaritza informazioa biltzeko lan hori egiten ari zela, zenbait ekimen aurkeztu dituzu Legebiltzarrean: legez besteko proposamen bat, non Kontsumibideri –eta, beraz Eusko Jaurlaritzari– eskatzen zaion ofizioz parte hartzeko Euskadiko Kutxaren eta kaltetutako kontsumitzaileen arteko gatazkan; Osasun eta Kontsumo Batzordean kaltetuen elkarteko eta Banku eta Kutxetako Erabiltzaileen Elkarteko sustatzaileek azalpenak ematea; eta, halaber, batzorde horretan, partikular batek azalpenak ematea, kaltetuen elkarte horretako ordezkari gisa. Nirekin ados egongo zara, jauna, une honetan, komenigarri bezain beharrezkoa dela informazio guztia biltzea eta ekimen horiek guztiak bideratzea, elkarteen –eta, batez ere, Legebiltzar honen– jarrera zein den jakiteko. Kontsumobide euskal institutuak espero du, alderdiei entzun ondoren, zuek, jaun-andreok, gobernu honen mandatuaren mugak zehaztuko dituzuela, kaltetuta egon daitezkeen kontsumitzaileen eskubideak defendatzeko eta konpontzeko egin beharreko jarduerak egiteko. Ziur gaude Eroskiri eta Fagorri ezin zaiola inbertitutako nominala aurreztaile deitutakoei itzultzeko eskatu; izan ere, igorpenen baldintzak argiak izan ziren: epea ez zen amaitzen eta ezin ziren eskatu –igorleen borondatez ez bazen–, igorleek likidatu arte. Banku eta kutxa merkaturatzaileen kasuan, beharrezkoa izango da, esan duzun bezala, kasuz kasu aztertzea gezurrezko informaziorik edo informazio-faltarik izan den. Horretan ari gara. Hala bada, erantzukizunak eskatu ahal izango zaizkie; eta ez egin zalantzarik, eskatuko zaizkie.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_421
|
|
10
|
13
|
22.02.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Bake eta Bizikidetzarako idazkari nagusiaren izendapenari buruz
|
Eskerrik asko, sailburu jauna. Besterik gabe, eskerrak eman nahi dizkizut, eta adierazi nahi dizut, batez ere, guk nahi duguna guztion artean ahalik eta irtenbiderik onena ematea dela. Alegia, badakigu gai zaila dela, eta ez dugu demagogiarik egin nahi. Guk ere ez dugu iruzur orokorraz hitz egin nahi. Baina azpimarratu nahi dugu, kasu batzuetan, pertsona horien arabera, iruzur egin dietela edo ez dietela informazio guztia eman, eta uste dugu, guztion artean –Jaurlaritza ere bai–, ahalik eta irtenbide onena bilatzen saiatu behar genukeela. Agian, bide judizialetik konponduko da gaia, baina, edonola ere, uste dut Jaurlaritza honek –eta Legebiltzar honek ere bai– irtenbide bat bila dezaten eskatu beharko liekeela Espainiako Bankuari eta finantza-erakundeei. Azken finean, bidegabeki tratatu dituzten pertsona horientzako irtenbide bat nahi dugu, eta espero dugu, guztion artean, ahalik eta irtenbiderik onena bilatuko dugula.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_422
|
10
|
13
|
22.02.2013
|
MANEIRO LABAYEN
|
Mixto-UPyD
|
Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, EITB erakundearen berrantolaketari buruz
|
Eskerrik asko, presidente andrea. Sailburu andrea, EITBren etorkizunari buruz galdetu nahi dizugu. Gai honi buruzko interpelazioa egin dizugu: EITBren oraina eta etorkizun hurbila. UPyDren ustez, behar beharrezkoa da erakundea berrantolatzea eta garai berrietara egokitzea. Izan ere, Internetek eta teknologia digitalek goitik behera aldatu dituzte duela oso urte gutxira arte ezagutzen genituen telebistak eta irratiak. Eta horri krisia gaineratzen badiogu, badirudi argi dagoela irrati eta telebista publikoaren ereduari buruz hausnartu beharra dagoela. Beraz, erabaki behar dugu zer telebista nahi dugun, zenbat ordaintzeko prest gauden, zenbat ordaindu nahi dugun, gure baliabideak zertarako erabili behar ditugun, zer utzi behar dugun EITB finantzatu ahal izateko eta zer eskaintzen diegun herritarrei eta zer eskain diezaiekegun eta eskaini nahi diegun. Eta, horren arabera, dagozkion erabaki politikoak hartu behar ditugu. Egia esan, duela hogeita hamar urte EITB sortu zenetik, gure ustez, neurririk gabe haziz joan da EITB taldea. Hala, gaur egun, sei telebista-kate ditu, bost irrati-kate eta eitb.com web-zerbitzuen enpresa ditu. Gure ustez, mila langile inguruko mastodonte bihurtu da. Joan den urtean, 160 milioi euroko ustiapenaurrekontua izan zuen, eta horietatik 125 jarri zituen Eusko Jaurlaritzak. Alegia, euskal herritarrok eguneko 330.000 euro inguru jartzen ditugu EITB mantentzeko, gure zergen bidez. Hori dela eta, gure buruari galdetu behar diogu ea arrazoizkoa den hainbeste diru erabiltzea telebista ikusteko, edo ez ote litzatekeen hobe erakundea berrantolatzea, eta diru-kopuru ikaragarri horren zati bat lehentasun gehiago duten beste gai batzuetara bideratzea. Berriz diot, ongizate-estatua, gastu soziala, osasuna, hezkuntza, eta abar. Gaur egun, 330.000 euro erabiltzen ditugu eguneko EITB mantentzeko. Euskadik ahalmena du herritarren dirua zertarako erabiliko den erabakitzeko, eta, beraz, diru hori telebista ikusteko erabil dezakegu, edo diru horren zati bat beste gai batzuetara ere bidera dezakegu. Legebiltzar honek eta, zehazki, Jaurlaritza honek eta zuk, sailburu zarenez, horri buruz erabaki beharko lukete. Beno, badakigu alderdi politiko batzuentzat EITB autogobernuaren sinbolo moduko bat dela. Guk ez daukagu interes berezirik talde politiko batzuen sinbolo izateari uzteko, baina nahi duguna da –eta hori da kezkatzen gaituena– herritarrei zerbitzu hobea emateko ahalik eta tresna onena izatea. Beraz, kontua ez da sinbolo bat den ala ez, baizik eta ahalik eta zerbitzurik onena eskaintzen duen ala ez. Gure ustez, EITBk komunikazio-tresna bat izan behar du; entretenimendurako tresna bat, informazioa emateko eta ahalik eta zerbitzu publiko onena emateko tresna bat. Eta Eusko Jaurlaritzak gidatu behar du erakundeak behar duen berrantolaketa, arrazionalizazioa, modernizazioa eta birmoldaketa. Erabaki politiko baten bidez egokitu behar du EITBk garai berrietara. Telebista publiko bat defendatzen dugu, baina beste antolaketa bat duena, merkeagoa, benetan behar dugunarekin bat etorriko dena, jasangarriagoa, aurrekontu arrazoizkoagoa duena eta garai berrietara egokitua. Egia esan, azalpenak ematean, sailburuak ez zuen ez baietzik eta ez ezetzik esan, baizik eta guztiz kontrakoa, eta minutu bat edo minutu eta erdi bazik ez zion eskaini gai horri. Hil honen 15ean, Andoni Ortuzar jaunak, Euzko Alderdi Jeltzalearen arduradun nagusiak, irratian egindako elkarrizketa batean, adierazi zuen euskal irrati-telebistan beharrezkoak diren doikuntzak egin beharko direla, eta egoera berrira egokitu beharko duela. Gure ustez, Andoni Ortuzarren iritzia oso kualifikatua da. Ortuzar jauna oso pertsona garrantzitsua da, eta, gainera, EITBren hazkundearen eragile nagusia izan zen, dakigunaren arabera. Hasiera-hasieratik garbi gera dadin, guk ez dugu pribatizatzea proposatzen. Eta, garai hauetan garrantzitsua izan arren, ez da herstura kontua bakarrik, baizik eta ereduari buruzko hausnarketa egitea proposatzen dugu, euskal irrati-telebistak zer zerbitzu publiko eman nahi duen pentsatzea. Eta tribuna honetan beste hainbatetan esandakoa errepikatuko dut: gure ustez, EITBk eskaintzen duen zerbitzu publiko bat bakarrik da eztabaidaezina, hau da, euskarazko emisioa. Hori dela eta, ezinezkoa da erakundea pribatizatzea, euskarazko emisioa bermatu behar delako. Baina galdera da: zer egingo dugu gainerakoarekin? Jaurlaritza noraino da gai erakundea berrantolatzeko, modernizatzeko eta garai berrietara egokitzeko? Guri ez zaigu batere axola Administrazio Kontseiluko postu-banaketa; berez, uko egin diogu Administrazio Kontseiluan egoteari, behar-beharrezkoa iruditzen baitzaigu EITB despolitizatzeko eta profesionalizatzeko. Hala, pentsatzen dugu alderdi politikoek ez luketela ordezkaritzarik izan behar kontseilu horretan, eta profesionalek bete beharko luketela haien lekua, alderdi politikoetatik kanpo. Edonola ere, sailburu andrea, EITBn zer berrantolaketa bultzatuko duzun galdetzen dizugu, nola egingo duzun hori, telebista-kanalak eta irrati-kateak itxiko dituzun, kanpoko kontratazioa zenbaterainokoa izango den, zerbitzu publikoaren alde egingo den benetan, informazioaren kalitatearen eta independentziaren alde egingo den, eta nola egingo duzuen hori guztia. Azken garai hauetan, Eusko Jaurlaritzako zenbait kidek hitz egiten dute –baita aurrerantzean EITBren zuzendari nagusi izango denak ere–, eta, dirudienez, zalantzan jartzen dute EITBren egungo eredua bideragarria den. Badirudi gaiari buruz hausnartzen ari direla. Baina ekintzetara pasatu behar da, eta EITB garai berrietara egokitu. Guk proposamena egingo dugu, eta zure iritzia zein den jakin nahi dugu. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_423
|
10
|
13
|
22.02.2013
|
MANEIRO LABAYEN
|
Mixto-UPyD
|
Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, EITB erakundearen berrantolaketari buruz
|
Gracias, señora consejera. Eskerrik asko, sailburu andrea. Nik ez dut krisi ekonomikoari buruz bakarrik hitz egin. Hasieran esan dizudan bezala, gure ustez, behar beharrezkoa da erakundea berrantolatzea eta garai berrietara egokitzea. Izan ere, Internetek eta teknologia digitalek goitik behera aldatu dituzte duela oso urte gutxira arte ezagutzen genituen telebistak eta irratiak. Hori esanez hasi naiz, eta, logikoki, horri gaineratu dizkiot bizi dugun egoera ekonomikoa, krisia eta aurrekontu-murrizketak, zeinak, bistan denez, kontuan hartu beharko baitira. Esan duzun bezala, azken bizpahiru urteetan, aurrekontu-murrizketak izan dira, egin egin behar zirelako, diodan bezala, egoera ekonomikoa ikusirik. Esan duzu hori ez dela gastua, baizik eta inbertsioa, eta EITBk produktu bat eskaintzen duela. Ikusi behar dena da zer produktu eskaintzen duen, eta aurrekontu horien zer zati hartu daitekeen inbertsio gisa eta aurrekontu horien zer zati hartu daitekeen gastu gisa, edo aurrekontu horien zer zati hartu daitekeen zerbitzu publiko gisa. Eta, bizi ditugun garaiotan, gehiegizkoa iruditzen zaigu hainbeste diru publiko EITBra bideratzea. Hori da gure jarrera. Eta zuri eta zure gobernuari eskatzen dizuegu bultzatuko dituzuen neurriak zehaztea, alegia, hemendik aurrera zer berrantolaketa-mota egingo duzuen esatea. Esan bezala, ez bakarrik bizi dugun krisiagatik, baizik eta garai berrietara egokitzeko beharragatik eta, benetan, herritarrek behar dutena eskaintzeagatik. Halaber, esan dut, gure ustez –eta hala esan dut beti–, EITBk ezin ukatuzko zerbitzu publiko bakar bat eskaintzen duela, hau da, euskarazko emisioa. Inolaz ere ez dut zalantzan jarri hori; alderantziz, hala esan dut zehatz-mehatz: euskarazko emisioa ezin ukatuzko zerbitzu publikoa dela. Nik gainerakoari buruz galdetzen dizut. Eta, bai, uste dugu EITB neurriz gain hazi dela azken garaietan, hain zuzen, duela bi edo hiru urtera arte, alegia, gobernu sozialistak aurrekontua modu egokian murriztu zuen arte. Esan duzu EITBk produktu bat eskaintzen duela. Aztertu behar dena da zer produktu eskaintzen duen. Eta, egia esan, EITB Euzko Alderdi Jeltzalearen interes politikoen zerbitzura egon da urtetan. Nazionalistak fabrikatzeko makina bat izan zen. Gobernu-aldaketaren ondoren, EITB plurala izan zedin saiatu ziren zenbait profesional; horretan saiatu ziren, baina horma baten aurrean zeudela konturatu ziren. Izan ere, barruan, ezker abertzalea eta Euzko Alderdi Jeltzaleko sektore erradikalak aurkitu zituzten; hori salatu dute, eta hori salatu zuten duela hiru urte inguru. Egoera hori ikusirik, gobernu sozialistak amore eman zuen. Amore eman zuen, konturatu baitzen EITBn sartu zenetik, ezin zituela bultzatu EITB, nazionalistak sortzeko makina izan beharrean, benetako zerbitzu publiko izateko behar-beharrezkoak ziren aldaketak. Gaur egun, EITBk ezker abertzalearen eta EAJren sektore erradikalen mende egoten jarraitzen du, noski, oso profesional onak ere badauden arren. Barrutik, agindutako aldaketak egitea galarazi zioten aurreko gobernuari, eta, gaur egun, egoera hori mantentzeaz gainera, ziurrenik aldaketa horiek egin nahiko ez dituen gobernu bat daukagu. Beraz, bi erronka dituzue aurrean: batetik, EITB telebista plural eta profesionalagoa bihurtzea eta, bestetik, berrantolatu eta arrazionalizatzea. Zerbitzu publiko handi bat izan behar duela; hori da uste duguna. Beraz, zuen eredua zein den jakin nahi dugu, zehatz-mehatz zer proposatzen duzuen, zer doikuntza egingo dituzuen, kanalak ixtea proposatuko duzuen, langile-taldean aldaketak egitea, edo zer aurrekontu duzuen 2013rako. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_424
|
10
|
13
|
22.02.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, EITB erakundearen berrantolaketari buruz
|
Ez dugu oso gustuko berrantolaketaren kontzeptua. Uste dut ez dela oso egokia edo erabilgarria EITBren kasurako. Agian, egokiagoa da "optimizazio" kontzeptua. Gure ustez –eta horretaz ziur nago–, euskal gizartean adostasun orokor, zabal eta iraunkorra dago –guztiz naturala, esango nuke– EITBren eredu publikoaren alde. Hobetu, osatu, optimizatu behar den eredu bat, epe erdi eta luzera jasangarria eta iraunkorra izan dadin. Gobernu honetatik arrazionaltasuna eta eraginkortasuna sustatu eta bermatu nahi dugu. Honek esan nahi du, argi eta garbi, EITBk bere errekurtso guztiak optimizatu behar dituela, bai ala bai, bere kostu estrukturala arrazionalizatu behar duela, goi-mailako estandarrak lortu behar dituela eraginkortasunari, emankortasunari eta/edo produktibitateari dagokienez, jakitun izanik hori lortzearren egin beharreko erreforma eta aldaketa guztiak burutu beharko direla. Kudeatzaileen arabera, zer hobetu ugari du, antolakuntza-sinergiatan eta produktuen egokitzapenean, herritarren itxaropen handiak hobeto betetzeko. EITB komunikazio-taldea gure gizartearentzat, gure herriarentzat, inolako zalantzarik gabe, erakunde guztiz garrantzitsu eta estrategikoa da, eta, horregatik, bereziki eszelentziazko kudeaketa behar du eta izango du. Helburu hori lortuz, agindu hori betez, hain beharrezko zaigun jasangarritasunaren, hain desiragarria den iraunkortasunaren bidetik jarraituko dugu. EITB taldeak Hezkuntza, Hizkuntza Politika eta Kultura Sailarekin jakina da eduki baduela zerikusia. Beraz, espero eta desio dut laster batean bere zuzendari berria izendatua izan dadila. Eta ziur naiz bere eskuetatik lehen aipaturiko hainbat hitz, kontzeptu, ideia, asmo, helburu eta irrika bete egingo direla. Eta hori ona izango da denontzat. Ona izango da eta ona izango zaio euskal gizarteari. Eta aprobetxatu nahi dut interpelazio-saioaren azken unea zorte onena desiratzeko, bide luzea izan dezan, eta oparoa. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_425
|
|
10
|
13
|
22.02.2013
|
LÓPEZ DE OCARIZ LÓPEZ DE MUNAIN
|
PV-ETP
|
Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, 'Vespa velutina' liztorra desagerrarazteko plan bat egiteari buruz
|
Eskerrik asko, presidente andrea. Sailburu andrea, egun on. Duela bi urte pasatxo, 2010aren amaiera aldera, agertu ziren "Vespa velutinaren" lehenengo aleak, batez ere, Bidaso inguruan, eta oso azkar ari da zabaltzen: 2012an bakarrik, 840 habia suntsitu ditu. Hori diote kronikek. 2012aren hasiera aldera, ganbera honek ekimen bat onartu zuen, aho batez, zeinaren arabera, Gobernuari eskatzen genion, foru-aldundiekin eta ekoizle-elkarteekin batera, jarduera-plan bat egin zezan eta neurriak har zitzan "Vespa velutina" liztor inbaditzailea gerarazteko. 2012ko azaroan, foru-aldundietako hiru zerbitzu-buruek bilera bat eskatu zioten Eusko Jaurlaritzako Nekazaritza Zuzendaritzari, egoerak gainezka egiten zielako, eta ekoizle-elkarteekin eta Neikerrekin bilera bat egitea eskatzen zioten. Abenduaren 18an egin zen bilera hori. Baina Nekazaritza Zuzendaritzak ere ez zien gauza handirik esan. Esan zieten, espezie inbaditzailea denez, lanean ari zirela Eusko Jaurlaritzako biodibertsitate-arloarekin eta ministerioarekin. Bileran proposatutakoari ekarpenak egiteko eskatu zieten, urtarrilaren 15a baino lehen, eta, hain zuzen, data hori iritsi denez, eta gainera gobernu berria dugunez, galdera hori egiten dugu. Hori dela eta, autonomia-erkidegoan dugun inbasio horren aurrean, zer neurri hartzeko asmoa duzun jakin nahi dugu. Izan ere, espezie inbaditzaile horrek ez dio eragiten bakarrik erleen ekoizpenari, baizik eta oso ohitura bereziak ditu, eta mahatsa ere jaten du, autonomia-erkidego honetan hain ondo ekoizten dugun mahatsa, eta kalte dezente egin baitakioke. Horregatik galdetzen dizugu zer neurri hartzeko asmoa duzun. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_426
|
10
|
13
|
22.02.2013
|
EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui)
|
Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, 'Vespa velutina' liztorra desagerrarazteko plan bat egiteari buruz
|
Gracias, señora presidenta. Buenos días a todos. Como sabe la señora López de Ocariz, este Gobierno respeta a esta cámara. Por lo tanto, tal y como se menciona en la pregunta, este Gobierno cumplirá y cumple los acuerdos tomados en esta cámara. Así pues, estamos tomando todas las medidas para llevar a cabo esa petición. Eta, hasteko, esan behar dizut, lehenengo legealdi honetan, zenbait jarduera egiteko asmoa dugula, noski, aurrez sektorearekin eta arazoarekin lotutako gainerako administrazioekin eztabaidatu eta adostasunak lortu ondoren. Abenduaren 18an egindako bilera bat aipatu duzu. Beste bat ere egin zen berrikiago, 2013ko otsailaren 11n, foru-aldundietako ordezkariekin, Euskal Autonomia Erkidegoko erlezainen sektorearekin eta Neiker ikerketa-zentroarekin. Bilera horien ondorioz, urte honetarako ekintza-plan bat egin da. Baina, hori baino lehen, alderdi zehatzago batzuk aipatu nahi ditut. Hala, erlezaintzan nahiz beste sektore batzuetan –zuk aipatu duzun bezala, mahasgintzan, adibidez– liztor asiar horren eragina minimizatuko duten metodoak garatzea adostu da, eta Euskal Autonomia Erkidego guztian aplikatzea, betiere biodibertsitatearen kodeak eta alorrak errespetatuz. Hori dela eta, Eusko Jaurlaritzako Biodibertsitate- alorretik ere ari gara lanean. Neurri oso zehatz batzuk aipatu nahi ditut: Lehenik eta behin, espezie hori, "Vespa velutina", erakartzeko feromonak identifikatzea eta sintetizatzea proposatu da, ondoren tranpetarako erabiltzeko. Zergatik? Hartara ez delako eragin negatiborik sortuko inguruko beste intsektu-espezie batzuetan, alegia, espezie horrentzako berariaz prestatua izango delako. Helburu hori epe ertain edo luzera garatuko denez, neurri zehatzagoren bat ere jarriko dugu martxan, epe laburragora. Hala, biozidak dituzten jaki proteikoak era oso kontrolatuan erabiltzeko aukera ikertzen ari gara, inguru berean dauden espezieak –hegaztiak edo bestelako ornodun batzuk– errespetatzen dituztenak, habietako larba-populazioak gutxitzeko edo erabat suntsitzeko. Horrez gainera, liztor hori nola antolatzen den jakin nahi dugu, non ezartzen ari den ebaluatzeko. Horretarako, habia ezartzeko lekuak eta epe labur, ertain eta luzerako zabalkunde-aurreikuspenak zehaztu nahi ditugu, bereziki. Hartara, hain azkar zabaltzen ari den izurrite horrek sor ditzakeen kalteak ere aztertu ahal izango ditugu. Beraz, horiek dira 2013an martxan jarriko ditugun neurri nagusiak. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_427
|
|
10
|
13
|
22.02.2013
|
LÓPEZ DE OCARIZ LÓPEZ DE MUNAIN
|
PV-ETP
|
Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, 'Vespa velutina' liztorra desagerrarazteko plan bat egiteari buruz
|
Beno, lehenik eta behin, sailburu andrea, eskerrak eman nahi dizkizut denbora gehiegi irauten ari zen eta arazoak sortzen ari zen arazo bati heltzeagatik. Abenduaren 18ko bilerari dagokionez, forualdundiek eta sektoreetako ordezkariek zenbait neurri nola finantzatuko ziren ere galdetu zuten, eta nahiko nuke zuk..., ziur bainago eskaera hau aurreikusi duzula; eta ministerioarekin harremanik baduzun, alegia, espezie inbaditzailea izanik, Ingurumen Ministerioarekin lankidetzarik dagoen, beste autonomia-erkidegoekin eta mugakide ditugun autonomia-erkidegoekin lotuta; eta lan-mahairik sortu den... Uste dut garran- tzitsua dela alor hori zabaltzea. Eskertzen dizut ekoizleen eta Neikerren eskaera kontuan izatea; izan ere, administrazio batzuk modu independentean jokatzen hasi dira, eta horrek arazoak eta nolabaiteko eztabaida sortu ditu ekoizleen eta Administrazioaren artean; eta hori ez da ona. Beraz, koordinazio-lan hori indartuz joatea lortzen badugu, nik uste dut ona izango dela sektorearentzat, kezka handia baitzuen gaiaren inguruan. Baina, berriz diot, neurri jakin batzuen finantziazio-eskaera horri buruz erabaki duzuen eta nola aurre egiten ari zareten jakin nahiko nuke. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_428
|
10
|
13
|
22.02.2013
|
EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui)
|
Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, 'Vespa velutina' liztorra desagerrarazteko plan bat egiteari buruz
|
Gracias. Beno, bai, egia da, beste neurri zehatz batzuez gainera, autonomia-erkidego osoan martxan jarriko diren prozedurak homogeneizatzea ere hitzartu dugu. Zergatik? Bada, koloniak agertu direnetik, lurralde bakoitza bere kontura eta modu independentean aritu delako. Beraz, autonomia-erkidego osoan prozedura bakar bat erabiliko dugu, baina lurralde bakoitzera egokituta. Hortaz, egokitzapen hori eta gainerakoa definitzeko moduaren araberakoa izango da aurrekontua. Bakoitzak bere lurraldean egindako zatiari egin beharko dio aurre, eta Eusko Jaurlaritzaren laguntza ere jasoko du. Jarduera horiek ez ditugu bukatuko, inolaz ere, 2013an; izan ere, zoritxarrez, uste dut izurriteak aurrera jarraituko duela. Baina izurriteari aurre egiten jarraituko dugu, eta, noski, kaltetutako sektoreekin eta Neikerrekin lanean jarraituko dugu, kasu honetan garrantzi handia duen zentroa dela uste dugulako. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_429
|
|
10
|
13
|
22.02.2013
|
LLANOS GÓMEZ
|
PV-ETP
|
Interpelazioa, Nerea Llanos Gómez Euskal Talde Popularreko legebiltzarkideak Enplegu eta Gizarte Politiketako sailburuari egina, tratu txarren biktimak diren adi- neko pertsonei zuzendutako jardunei buruz
|
Eskerrik asko, presidente andrea. Egun on guztioi…, bueno, ia arratsalde on. Bizi-itxaropena igo egin denez, batez ere nagusienen artean, adinekoen kopurua eta haiei populazio osoan dagokien ehunekoa beste edozein adin-taldetan baino azkarrago ari dira igotzen. Belaunaldi-arazo horiek ohikoak dira Europan, Espainian eta, hortaz, gure autonomia-erkidegoan, hemen ere gauza bera gertatzen baita. Euskadin, 65 urtetik gorakoak populazioaren % 20 dira ia, Espainiako batezbestekoa baino bi puntu gehiago. Bizi-itxaropenari dagokionez, gure autonomia-erkidegoko emakumezkoena 85,7 urte da, eta, gizonezkoena, berriz, 79 urte, Europar Batasuneko altuenetakoak. Jakina, bizi-itxaropena igotzea osasun-politiken eta garapen ekonomikoaren lorpen gisa har daiteke eta hartu behar da, baina erronka ere bada gizarte osoarentzat, errealitate berri horretara egokitu behar baitu. Adinekoen osasuna eta ahalmen funtzionala hobetzeko planteamenduak egin behar dira, eta haiek gizartean duten parte-hartzea eta segurtasuna ere igo egin behar dira. Erronka horien garrantzia dela eta, Europako gizarteak Zahartze Aktiboaren eta Belaunaldien arteko Elkartasunaren Europako Urtea izendatu zuen 2012. urtea. Era berean, Zahartzeari buruzko Nazioarteko bigarren Ekintza Planak zahartzearen inguruko estereotipoak desagerraraztearen garrantzia azpimarratzen du. Estereotipo horien ondorioz, batzuetan, beste populazio-talde batzuetan inola ere onartuko ez liratekeen eskubide-urratze jakin batzuk ez dira hain onartezinak adinekoen kasuan. Zahardadea gaixotasunarekin eta mendekotasunarekin okerrez lotzeak eta familia-egituren aldaketek areagotu egiten dute adinekoen eskubideurrakortasuna. Autonomia pertsonalik ez izatearen ondoriozko ahultasunak babesgabetasuna eragiten du, eta hori eskubide pertsonalak gutxiago erabilarazteko edo erabiltzen ez uzteko balia daiteke. Hala ere, agerian utzi behar da ezen, gizarte- eta osasun-arretako sistemak gehiago garatzearen ondorioz, halako egoerak hautematea erraztuko duten kontrol-sistemak sortuko direla, eta horrek aukera emango du egoera horiek prebenitzeko eta zuzentzeko. Gaur egun, horri buruz informazio asko falta den arren, adinekoei emandako tratu txarrak kezkagarriak dira, nahiz eta ezkutuko gertaera bat izan, ikerke- ta batzuek bakarrik uzten baitute agerian, baina, horrez gain, kasuen % 10 bakarrik salatzen delako. Kezkagarriak dira, askotan adinekoak berak ez direlako ohartzen zer ari den gertatzen, edo, batzuetan, ohartu arren, ez dutelako salatu nahi, dela lotsagatik, dela beren familiari edo zaintzaileei kalterik ez eragiteagatik. Adinekoei emandako tratu txarrei buruz 1970ean hasi zen hitz egiten Estatu Batuetan, hainbat termino erabiliz, eta 1980ko hamarkadan hasi zen erabiltzen "adinekoei emandako tratu txarrak" terminoa. Euskadin, nioen bezala, gertatu egiten da errealitate hori. Aurkeztutako interpelazioaren testuan nabarmentzen dugunez, aurreko Jaurlaritzako Enplegu eta Gizarte Gaietako Sailak ikerketa bat egin zuen Euskal Autonomia Erkidegoko adinekoei emandako tratu txarren prebalentziari buruz. Ikerketa horrek erabiltzen duen definizioa erabiliko dugu, hura baita definiziorik onartuena. Adinekoei Tratu Txarrak ematea Prebenitzeko Nazioarteko Sareak hartu du definizioa, eta, haren arabera, ekintza bakar errepikatu bat edo neurri egokirik eza dira tratu txarrak, eta konfiantzaitxaropena dagoen eta adineko bati kaltea edo larritasuna eragiten dion edozein harremanen barruan gertatzen dira. Tratu txarrak hainbat motatakoak izan daitezke: fisikoak, psikologikoak, ekonomikoak, sexualak, edo baita arduragabekeria, abandonua edo oinarrizko eskubideak urratzea ere. Gainera, komunitatean edo etxean gerta daitezke, iraupen luzeko zaintzetan, gizartean… Ikerketak adierazten du, ordea, gehiago ikertu direla komunitate-esparruko kasuak, erakundeesparruan oztopo gehiago izan baitituzte. Ikerketa horren ondorioetan emandako zifra absolutuen arabera, susmatzen da balitekeela 60 urteko edo gehiagoko ia 5.000 lagunek (zehazki, 4.969k) tratu txarrak jasatea, eta susmo hori adinekoak berak hautematen du. Horrez gain, kasu batzuetan, ikertzaileek ikusi zuten elkarrizketatuek ez zutela hitz egiten baina tratu txarrak zeudela susmatzen zela; 8.280 lagunen kasua da, aurrekoei gehitu beharrekoak. Hau da, ikerketa horren arabera, ia 13.000 kasutan susmatzen ziren adinekoenganako tratu txarrak. Gainera, oso koherentzia altua ikusten da ikerketan hautemandako kasuen eta haiei lotutako adierazleen artean, eta horrek pentsarazten du datu horiek oso sendoak direla. Ikerketa horretan hautemandako tratu txarren barruan, tratu txar psikologikoak daude lehendabizi; gero, arduragabekeria; eta, azkenik, tratu txar fisikoak eta sexualak. Baina, ikerketan nabarmentzen denez, nahiz eta nahiko mugatua izan, garrantzi handiko orientazio-hurbilketa bat ematen du halako egoerak amaiarazteko ekintzak gauzatu ahal izateko. Horrelako ikerketak beharrezkoak dira sentsibilizazio- eta kontzientziazio-ekintzak ondo planifikatzeko. Horiek emaitza positiboak emango dituzte komunitateak arazo horri ematen dion erantzunean (sistema positibo bat sortzea) eta zahartzearekiko jarrera eta jokabideen aldaketan, adinekoei tratu hobea ematea eskatuko baitu gizarteak. Uste dugu ikerketa horrek bete zuela bere helburua, hots, errealitate horri buruzko datu kuantitatiboak geureganatzea, eta agerian uztea babes handiagoa behar dela eta mekanismo egoki gehiago jarri behar direla martxan tratu txar horiek prebenitzeko eta desagerrarazteko. Gizarte Gaietako aurreko sailburuak, Zabaleta andreak, egin zuen txosten horren aurkezpenean bertan, adierazi zen beharrezko urratsa zela sentsibilizazio-lanak egiteko eta jokabide horiei aurre egiteko neurriak hartzeko, eta azaldu zuen, halaber, gauzatuko zen adinekoentzako ekintza-planak horri buruzko ekintza-ildoak izango zituela. Agerraldi hartan, nabarmen geratu zen ezen, errealitate horri estalkia kendu ondoren, tresna eraginkorrekin hartu behar zela esku. Hark esaten zuen, eta guk uste dugu, beste erakunde eta gizarte-eragile batzuekin lankidetzan egin behar dela esku-hartze hori. Hala, "Zahartzen ari direnen ongizatean eta tratu egokian aurrera egiteko ehun proposamen. Ekintza-plan baterako oinarriak" dokumentuan, adinekoei tratu egokia ematea bermatzeko eta tratu txarrak desagerrarazteko egin behar ziren ekintzak ezartzen ziren, hain zuzen. Ekintza horiek hainbat bloketan banatzen ziren: lehenengoan, sentsibilizazio-ekintzak zeuden, plan honetarako lehentasunezkoak, eta lehen mailako prebentzioan sartuta egongo ziren sentsibilizazio-ekintzak. Helburu hori lortzeko, hainbat ekintza sartzen ziren. Bigarren blokean, esku-hartzeak diseinatzea eta martxan jartzea zegoen; izan ere, nahiz eta adinekoei emandako tratu txarren ikerketan urrats gehiago egin diren, egoera horiek prebenitzeko eta desagerrarazteko ekintzak urriak dira oraindik. Dokumentuan, hainbat proposamen jasotzen ziren; besteak beste, adinekoei emandako tratu txarren aurkako zaintza-batzorde bat sortzea, esperientzia pilotuak eta jardunbide egokien gidak egitea sustatzea, tratu txarren biktimei entzuteko, orientatzeko eta laguntzeko telefono-zerbitzu bat ezartzea… Proposatzen zen, orobat, adinekoei aholkua eta arreta emate- ko bulegoak sortzea, larrialdi-planak finkatzea, gailu pertsonalizatuak martxan jartzea, ikuskapen-sisteman aldaketak sustatzea, tratu txarren susmoak hautemateko sistemak jartzea, aholku espezializatuak ematea eta ikerketa-taldeak sortzea sustatzea, horiek guztiak aldundiekin eta udalekin lankidetzan. Aurreko sailak doako telefono bat jarri zuen martxan tratu txarren biktima izan zitezkeen adinekoentzat, salatu ahal izan zezaten eta laguntza jaso zezaten, eta, gainera, tratu txarren sentsibilizazio- eta prebentzio-kanpaina bat egin zuen, markesinetan publizitatea eginez, irratian eta telebistan iragarkiak eginez eta adinekoei arreta ematen zaien zentro eta zerbitzuetan liburuxkak banatuz. Legebiltzar honetan egin ziren galderei erantzun zitzaien, ordea, kanpaina horiei jarraipena eman behar zitzaiela, eta prebentzioalorrean eta tratu egokiari buruzko gaitasunak hartzean egin beharreko beste esku-hartze batzuekin osatu behar zirela. Sailburu jauna, zure agerraldian zure sailaren ildoak ezarri zenituen, eta esan zenuen zahartze aktiboa eredu osasungarria, partaidetzazkoa eta mendekotasunik gabekoa ezartzeko modu bat dela. Adinekoei buruz hitz egin zenuen, baina ez zehazki gaurko interpelazioaren muina den gaiari buruz, eta horregatik aurkeztu dugu, jakin nahi baitugu zein diren adinekoei emandako tratu txarrak prebenitzeko eta desagerrarazteko ekintzen inguruan zure sailak dituen helburuak. Jakin nahi dugu ea egindako ikerketa horretatik abiatuko zaren ala beste ikerketa bat egingo duzun. Jakin nahi dugu, halaber, ea zure sailak jarraituko duen ekintza-plan hartako ildoekin, edo, aldiz, neurri berriak hartuko diren. Zure erantzunen zain, eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_430
|
10
|
13
|
22.02.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Interpelazioa, Nerea Llanos Gómez Euskal Talde Popularreko legebiltzarkideak Enplegu eta Gizarte Politiketako sailburuari egina, tratu txarren biktimak diren adi- neko pertsonei zuzendutako jardunei buruz
|
Bai, mahaiburu andrea. Lehendakari, sailburuok, legebiltzarkideok, berriro egun on guztioi. Llanos andrea, iruditzen zait guk biok bizi izan dugula hau beste nonbait eta beste garai batean. Zure arrazoipenean azaldu duzunez, aspalditik ezagutzen ditugu azalpenean agertzen dena bezalako ikerketak, adinekoei emandako tratu txarrei buruzkoak, batez ere etxean. Arreta publikoaren eta erakundeen ahaleginaren zati handi bat askotan tragikoa den emakumeen kontrako indarkeriara bideratzen dira, egoera hori salatu eta desager dadin; hala ere, nahiz eta tratu txar orokortuagoak izan, ez dira familiaren barruan gertatzen diren tratu txar bakarrak. Adingabeek eta adinekoek, batez ere mendekoak direnek, indarkeria, tratu txarrak edo babesgabetasuna jasaten dituzte askotan. Adinekoen kasuan, bereziki mendekoak badira, adingabeekin gertatzen den gauza bera gertatzen da: zailtasun handiagoa izan dezakete salaketa jartzeko edo esku har dezakeen instantzia batera jotzeko. Horregatik, arrazoipenean esaten den bezala, errealitate horren kuantifikazioari buruz susmoak besterik ez ditugu, baina, edozein neurritan izanik ere, hor dago, eta beti egon izan gara kezkatuta gai horrengatik. Uste dut, gainera, adinekoei zuzendutako gizarte-zerbitzuak ematen dituzten gainerako erakundeak ere kezkatuta daudela, zuk esaten zenuen bezala, batez ere udalak, mankomunitateak eta foru-aldundiak, eta gizarte-baliabide horiek kudeatzen dituzten erakundeak ere kezkatuta daudela. Erakunde horiek dute, hain zuzen, ahalmen handiena halako egoerak hautemateko eta haiei ekiteko. Izan ere, pentsatzen dugu jada ekiten dietela hainbat zerbitzuren bidez, hala nola zaintzaileak trebatzeko eta haiei laguntzeko programak, eguneko zentroak, egoitzak ikuskatzeko zerbitzuak, etxebizitza komunitarioak, zaintzapeko apartamentuak… Gure kasuan, Eusko Jaurlaritzaren kasuan, telelaguntza-zerbitzuaren bidez ari gara sartzen milaka familiaren etxeetan, bakarrik dauden edo denbora asko bakarrik pasatzen duten milaka adinekoren etxeetan, eta haien errealitate zehatza ezagutzeko aukera ematen digu. Horri gehitu behar zaio, halaber, osasun-arloko profesionalek egiten duten ekarpena. Haiek, adingabeen kasuan gertatzen den bezala, tratu txarren balizko kasuak hauteman ditzakete, eta gizartezerbitzuei jakinarazi, edo, hala badagokio, Fiskaltzari. Nolanahi ere, egia da esparru batera nekez sar gaitezkeela, hots, adinekoen etxebizitzetara, zerbitzu horiek eskatzen ez dituzten familien eta adineko horiei tratu txarrak eman diezazkieten familien etxebizitzetara. Pertsona horiek zerbitzuak eskatzen badituzte ere, identifikatzen zailak diren tratu txarrak ere gerta daitezke. Alde horretatik, zuhurrak izan gara beti Mendekotasun Legean aurreikusitako prestazio baten kon- tzeptuarekin: familia-giroan zaintzeko laguntzekin. Mendekotasun-egoera baloratzen da, txosten sozial bat egiten da, eta laguntza ekonomiko bat ematen da, baina hura zertan erabiliko den jakin gabe. Horregatik, oso garrantzitsuak iruditzen zaizkigu foru-aldundiak egiten ari diren ekimen batzuk, hots, pertsona horiek bisitatzea eta haien errealitatea ezagutzea, jakiteko ea haiek zaintzen dituztenek behar bezala zaintzen dituzten. Hortik abiatuta, gure eskumenen arabera, eta familia-giroan gertatzen dena jakiteko zailtasuna dela eta, sail honek urteak daramatza adinekoak ondo tratatzeko eta haiei emandako tratu txarrak prebenitzeko prestakuntza-politikak garatzen, baita eskubideen aldeko eta adinekoei tratu ona ematearen aldeko sentsibilizazio-kanpainak garatzen ere, Matia Fundazioarekiko hitzarmenen bidez. Zehazkiago, aurreko legealdian, Eusko Legebiltzarraren enkargu baten eta forualdundiekiko akordio baten ondorioz, gai honi buruzko bi ikerketa egin zituen sailak. Material hori adinekoen kolektiboari zuzendutako ekintza-plan bat egiteko erabili zen. Zure hitzaldian aipatu duzun lehenengo eztabaida-dokumentua, "Zahartzen ari direnen ongizatean eta tratu egokian aurrera egiteko ehun proposamen. Ekintza-plan baterako oinarriak", 2011ko ekainean aurkeztu zen Adinekoen Batzorde Iraunkorrean. Hiru gaibloke zituen dokumentuak, eta azkenaren izenburua zen "Adinekoei tratu egokia bermatzea eta tratu txarrak desagerraraztea". Ekintza zehatzak hartzen zituen barne, hala nola sentsibilizazio-kanpainak eta tratu txarren biktimei entzuteko, orientatzeko eta laguntzeko telefono-zerbitzu bat martxan jartzea. Bi publizitate-kanpaina egin ziren arazoa gizarteari erakusteko eta doako telefonoa ezagutzera emateko eta erabiltzera bultzatzeko. Kanpainetako bat 2011n egin zen, eta hiru hilabetez telefonoa jarri zen eskura telelaguntza-zerbitzuaren bitartez. Publizitatekanpainak eragina izan zuen, hau da, biztanleek izan zuten haren berri, baina telefonora ia ez zen deirik egin, dozena batzuk bakarrik. Publizitate-kanpaina errepikatu egin zen 2012an; telefonoa, berriz, azaroaren 5ean jarri zen abian, eta joan den asteartera arte egon zen zerbitzuan. Emaitza are txarragoa izan da; aste batzuetan, ez da dei bakar bat ere izan. Egoera horren zergatia ebaluatu nahi dugu. Esan dugun bezala, kanpaina ikusi egin zuen gizarteak, baina baliteke, gizarteak ikusi arren, kolektibora, publiko objektibora iritsi ez izana, ustez tratu txarrak zuzenean jasaten dituztenengana. Baliteke, gainera, publiko horretara iritsi arren, hark ikusi ez izana. Kontuan izan behar da adinekoak direla, eta ziurrenik haietako asko ahulak, makalak edo mendekoak direla. Matia Fundazioarekiko lankidetza-hitzarmen horretan aurreikusitako gainerako ekintzak ere berrikusi nahi ditugu, ikusteko haietako zeinek balio dezaketen denok lortu nahi dugun helburua lortzeko. Aurreratu diezazuket ezen, gure iritziz, beharrezkoa litzatekeela adingabeen kasuan jokatzen ari garen bezala jokatzea. Hau da, pertsona horiekin harreman zuzena dutenei (medikuei, gizarte-langileei…) beharrezko ezagutzak eta gaitasunak ematea tratu txarren sintomak hautemateko. Ez naiz ari bakarrik tratu txarren gaiari lotutako liburuxkak eta gidaliburuak egiteaz eta banatzeaz, baita tratu txarrak hautemateko gida bat egiteaz ere, jardunbide-protokolo bat duen gida bat egiteaz. Uste dugu ekintza ona litzatekeela hori hurrengo hilabeteetan. Telelaguntza-zerbitzuarekin batera, aipatu berri dudan hori zuzen-zuzenean dagokigu, Eusko Jaurlaritzak dituen eskumenei dagokienez. Baina, esan dudan bezala, zuzeneko arretako gizarte-zerbitzuak ematen dituztenek dituzte aukera gehien tratu txar horiek hautemateko eta arintzeko. Baina, ondo dakizun bezala, gauza bat dira tratu txar fisikoak edo psikologikoak eta babesgabetasuna, eta beste gauza bat da adinekoei eman beharreko tratu duinaren kontzeptua. Bigarren zati horrek askoz dimentsio handiagoa izango du ziurrenik, askoz sartuagoa egongo da gizartean eta askoz gutxiago hautemango da. Gizarteak onartu egiten duela ere esan genezake. Batzuetan adinekoei eguneroko harremanean ematen zaizkien tratu txarrez edo tratu ez oso duinaz ari gara: familian, kalean, komunikabideetan, eztabaida politikoan (zergatik ez, batzuetan), edo egoitzetan bertan. Adibidez, norbait "José jauna" izatetik "Josetxu" izatera pasatzen denean. Adinekoak haurrak bezala tratatzeko joera dago, zilegi bazait horrela esatea. Adinekoek bere horretan kontserbatzen dute beren duintasuna, eta hori zaindu egin behar dugu, baita mendekotasun handienaren kasuan ere. Alde horretatik badaude esperientzia interesgarri batzuk, komunikabideekin batera egin diren lan batzuk (azkenaldian Bizkaian egin direnak), adinekoei ematen zaien tratuaren eta haiei lotuta dagoen guztiaren inguruan. Edo baita, esan dugun bezala eta zuk ere aipatu duzun bezala, gai horri buruzko atalak dituzten jardunbide egokien eskuliburuak ere. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_431
|
|
10
|
13
|
22.02.2013
|
LLANOS GÓMEZ
|
PV-ETP
|
Interpelazioa, Nerea Llanos Gómez Euskal Talde Popularreko legebiltzarkideak Enplegu eta Gizarte Politiketako sailburuari egina, tratu txarren biktimak diren adi- neko pertsonei zuzendutako jardunei buruz
|
Eskerrik asko, presidente andrea, eta eskerrik asko, sailburu jauna, zure azalpenengatik. Hain zuzen, guk biok askotan eztabaidatu dugu luze-zabal gai honi buruz. Ados nago zurekin –nire lehenengo hitzaldian esan dut– emakumeei ematen zaizkien tratu txarrak gero eta onartezinagoak direla gizartearentzat eta horretan aurrera egiten ari garela (nahiz eta oraindik gauza asko egon egiteko, baina aurrera goaz), baina adinekoei ematen zaizkien tratu txarrei dagokienez hasten ari garela; erakunde asko lan handia egiten ari dira horretan, baina gizartea ez dago erabat kontzientziatuta adinekoei ematen zaizkien tratu txarrez. Esaten nuen bezala, eta honetan ere ados nago zurekin, are gutxiago kontzientziatuta dago gizartea adinekoei eman beharreko tratu egokiaz, eta adinekoak, adin jakin batera iritsi arren, gizarte baten zati izaten jarraitzen dutela; zuk esaten zenuen bezala, beren duintasuna bere horretan izaten jarraitzen dutela, ekarpen handiak egiten jarraitu dezaketela, eta eman behar zaien tratuak bizitza osoan eman zaien bera izan behar duela, eta ez direla tratatu behar, zuk esan duzun moduan, haurrak bezala. Nire lehenengo hitzaldian esan dizut, eta gustatuko litzaidake errepikatzea, datu hauek atera ditudan ikerketa prebalentzia-ikerketa bat zela, eta hurbilketa bat egiten zuela. Izan ere, egia esan, ez zuen kasu frogatuei buruz hitz egiten, oso zaila baita, hain zuzen, kasu horiek ikustea eta frogatzea. Susmoei buruz bakarrik hitz egiten zuen. Horregatik galdetu dizut ea sailean ba ote duzuen asmorik harago doan ikerketa bat egiteko. Prebalentzia-ikerketa horrek berak –eta zuk ere esan duzu– esaten zuen oso zaila dela susmoaz harago joatea, eta baieztapenera iristea, horretarako adinekoaren askoz ebaluazio sakonagoa eta xeheagoa behar baita, eta, gainera –eta ados nago zurekin–, egiteko zailak diren esparruetan. Hori dela eta, hemen planteatu duzun eta ados gauden gauzaren batean, egia da familia-giroan zaintzak ematea egokia den ala ez eztabaidatu dugula, eta ez dugu iritzi bera. Hala ere, ados nago zurekin, eta uste dut beharrezkoa dela, zaintzaile hori trebatzea eta, gero, egiten duen zaintza ikuskatzea, hain zuzen ongi zaindu dezan eta horrelako jokabiderik gerta ez dadin. Horregatik esaten dizut ea sailak ba ote duen asmorik susmoaz harago doan ikerketa bat egiteko, nahiz eta aitortzen dudan zaila dela. Jakin nahi dugu, halaber –esan duzu egin egingo zenuela, eta galdetu egin behar nizun–, zein diren salaketa-telefonoak porrot egiteko arrazoiak, eta ea pentsatzen duzuen, tratu txarren biktima diren emakumeekin edo adingabeekin egiten den bezala, ez adinekoei bakarrik, baizik eta haien inguruneari ere ekitea. Alegia, salaketak ingurukoek jarri ahal izatea. Ea hori pentsatu duzuen, eta ea pentsatzen duzuen arrazoiak ebaluatzea, hala badagokio telefono hori berriro ere martxan jartzeko, ala ideia hori behin betiko baztertu duzuen. Orobat –nahiz eta aipatu dituzun, baina ez dizut ulertu–, ea jarraituko duzun plan horretako, biok aipatu dugun dokumentu horretako neurrien aldeko apustua egiten, ala, aldiz, beste estrategia batzuk diseinatuko dituzun, nahiz eta gai honetan egiten diren estrategiak nahiko antzekoak izan erakunde guztietan. Nik esaten dut, zuk bezala, aurreikusita dauden edozein jarduera-ildotan lankidetzan aritu behar dela aldundiekin, udalekin, mankomunitateekin, hirugarren sektoreko erakundeekin eta, nola ez, senideekin. Baina, esaten nizunez, egin beharreko ekintzak berdinak dira erakunde guztietan. Izan ere, Talde Popularrak eskakizun bat egin du Diputatuen Kongresuan, proposamen bat aurkeztu du ministerioak neurriak har ditzan gaur hemen azaldu dudanaren eta, hala badagokio, proposatzen jarraituko dugunaren ildotik, hots, baterako ekintza-mota horiek, ekintza-protokoloak, eta erakunde guztiek ildo beretik jokatzea… La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_432
|
10
|
13
|
22.02.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Interpelazioa, Nerea Llanos Gómez Euskal Talde Popularreko legebiltzarkideak Enplegu eta Gizarte Politiketako sailburuari egina, tratu txarren biktimak diren adi- neko pertsonei zuzendutako jardunei buruz
|
Presidente andrea. Uste dut diagnostiko bera ari garela egiten. Nire ustez, egin zen ikerketa ondo egin zen. Kontuan izango ditugun datu batzuk ematen ditu, eta jada aurreratu dut une honetan ebaluazio bat egingo dugula jakiteko zer gertatu den telefonoak funtzionatu ez duen bigarren fase horretan. Begira, batzuetan gertatzen da ezen, administraziook, arazo bat dagoenean, berehala zerbitzuak martxan jartzeko joera izaten dugula, eta, batzuetan, ez direla beharrezkoak izaten. Ez dut eztabaida bat ireki nahi, baina gaizki tratatutako emakumeei zuzendutako etxebizitzei dagokienez, ikerketa publikoek esaten dute etxebizitza asko hutsik daudela, administrazio osoak helburu tragiko eta dramatiko bati zuzendutako zerbitzuak jarri genituelako martxan. Honekin, baliteke gauza bera gertatzea: arazo horren aurrean, irtenbide azkar bat jarri nahi izan zen, eta ez du funtzionatu. Nahiz eta, esan dizudan bezala, ebaluazio bat egingo dugun, ausartzen naiz aurreratzen ez dugula telefonoarekin jarraituko. Sinets iezadazu: zailtasun handiak egon arren, ez da aurrekontu-arazo bat, baizik eta uste dugula ez duela zerbitzu hori ematen. Dei gutxi batzuk izateaz gain, haietako batzuk edo asko ez ziren tratu txarrei buruzkoak, baizik eta adinekoei zuzendutako zerbitzuei buruzko informazioa jasotzeko. Hori dela eta, uste dugu lau jarduera-ildotan egin behar dugula lan. Lehenik, Matia Fundazioarekin jarraitzea, Etxean Ondo eta Acompaña programen bitartez lan egiten jarraitzeko, adinekoei emandako tratu txarrak hauteman, prestatu eta haiei ekiteko moduak bilatu daitezen. Bigarrenik, gai bagara, jardueragida bat egitea, hautematearen eta ekintza-protokoloaren gida izango dena, batez ere osasun- eta gizarte-arloko profesionalei zuzendua. Hirugarrenik, telelaguntza erabiltzea. Telelaguntzaren bidez, milaka etxetan sartzen gara, eta zerbitzua ematean eta hari buruz egiten den ebaluazioan itemak finka daitezke, adinekoei emandako tratu txarrak hautemateko balio dezaketenak. Ondoren, baterako hausnarketak. Familia-giroan zaintzeko prestazioa, guk biok –esan duzun bezala– hainbestetan eztabaidatu duguna, txerari prezioa jartzea deitzen diodan horretan… Nik ez dakit oso ondo, berriro diot, zergatik ordaindu behar didaten nire aita edo nire ama zaintzeagatik, uste baitut erantzukidetasunarekin zerikusia duen betebehar bat dela. Eta kontzeptu hori ere landu egin behar da, hots, familia-erantzukidetasunarena eta familia barruko erantzukidetasunarena. Izan ere, ausartuko nintzateke esaten ezen, neurri batean, eta ez dut kuantifikatuko, familia-giroan zaintzeko prestazioak, bereziki zailtasun- eta krisigaraietan, adinekoei arreta emateko baino gehiago familiaren oinarrizko beharrei eusteko balio dutela. Ez dut gertaera hori epaituko, baina jarri nahi nuke mahai gainean. Hori dela eta, adi egon behar da egoera horren aurrean; izan ere, zuzenean tratu txarrak egon ez arren, har daiteke tratu txar ekonomiko gisa, eta, ziurrenik, tratu ez-duin gisa. Horregatik, nabarmendu egin nahi ditut foru-aldundien ekimen horiek, foru-aldundi batzuenak, etxebizitza horietan sartzeko eta ikusteko nola ari den erabiltzen milioi asko balio dituen laguntza ekonomiko hori. Besterik ez. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_433
|
|
10
|
13
|
22.02.2013
|
ARRONDO ALDASORO
|
EH Bildu
|
Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, gizarte-bazterketa larriaren egoeran dauden hainbat pertsonari Jaurlaritzak eta Lanbidek dirusarrerak bermatzeko errenta kentzeari buruz
|
Egun on. Atzo bertan, eta gaur ere, gizarte-politikaz hitz egiten ari gara Legebiltzar honetan. Atzo, hain zuzen, Euzko Alderdi Jeltzalearen ordezkaria, Arregi anderea, bat etorri zen gizarte-eskubideaz gehiago hitz egin behar genuela eta ez hainbeste gizarte-laguntzez. Hau da, gehiago eskubideaz, gutxiago laguntzaz. Zuk zeuk, sailburu jauna, batzordean, komunikabideetan eta gaur bertan hemen adierazi duzu gizarte-inklusioa irizpide garrantzitsua dela zuretzat eta gizarte-politikek dutela lehentasuna zure sailean. Eta gizarte-inklusioa eta gizarte-eskubidea kontuan izanda, gaurkoan gauza zehatza eta premiazkoa da galdetu nahi dizuguna. Kezkatuta daude gizarte-eragileak, eta gu ere, Jaurlaritzak, Lanbideren bidez, bazterketa sozial larrian dauden hainbat pertsonari diru-sarrera bermatzeko errenta ukatu dielako. Pertsona horiek hirugarren sektoreko hainbat elkartek dituzten egoitza-zerbitzuetan erroldatuta daudelako ez dute jasotzen une honetan diru-laguntza: aterpetxeetan, gizarteratzeko pisuetan, eta abar. Eta hau gertatzen ari da 2012ko azarotik hona; aurretik ez zegoen arazorik. Hau irizpide berria da Lanbideren barruan. Irizpide berri honek ondorio inportanteak ditu. Behin-behinekoz gizarteratze- edo harre- ra-pisuetan dauden pertsonak –gizarte-bazterketagatik, minusbaliotasunagatik, drogen mendekotasunagatik– zailtasunak izango dituzte bizitza autonomoa eta independentea egiteko. Las asociaciones que gestionan dichos recursos van a tener difícil trabajar a favor de la inclusión social con estos colectivos si se mantiene esta medida. Estamos hablando de las personas que sufren una exclusión social grave. Eta baliabide hauek kudeatzen dituzten elkarteek zaila izango dute gizarte-inklusioaren alde lan egitea kolektibo hauekin neurri hau mantentzen baldin bada. Hitz egiten ari gara bazterketa sozial larria pairatzen ari diren pertsonez. Horregatik, gure galdera zehatza da: noiz aurreikusten duzu eraginik gabe uztea gizarte-bazterketa egoeran dauden pertsonei diru-sarrera bermatzeko errenta kentzeko agindua, azarotik hona martxan dagoena?
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_434
|
10
|
13
|
22.02.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, gizarte-bazterketa larriaren egoeran dauden hainbat pertsonari Jaurlaritzak eta Lanbidek dirusarrerak bermatzeko errenta kentzeari buruz
|
Bai, mahaiburu andrea. Gaur bai, osoko bilkura honetan, debut itzela! Arrondo andrea, kasu honetan gustatuko litzaidake argi eta garbi esatea bat gatozela galderaren zioan egiten den hausnarketan eta aipatutako egoera hau aldatzeko gogoa dugula. Hau esanda, jakin behar da Eusko Jaurlaritzak arlo honetan izan duen joera ez dela agindu zehatz baten bitartez bideratu eta ez dela nahikoa izango hori indargabe uztea.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_435
|
|
10
|
13
|
22.02.2013
|
ARRONDO ALDASORO
|
EH Bildu
|
Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, gizarte-bazterketa larriaren egoeran dauden hainbat pertsonari Jaurlaritzak eta Lanbidek dirusarrerak bermatzeko errenta kentzeari buruz
|
Ondo ulertu baldin badut, bat zatoz proposamenarekin eta pozten naiz horrela izateaz. Eta espero dugu oso epe laburrean bertan behera gelditzea neurri hauek eta pertsona hauek jasotzea berriro ere diru-sarrera bermatzen duen errenta. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_436
|
10
|
13
|
22.02.2013
|
ENPLEGU ETA GIZARTE POLITIKETAKO SAILBURUAK (Aburto Rique)
|
Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, gizarte-bazterketa larriaren egoeran dauden hainbat pertsonari Jaurlaritzak eta Lanbidek dirusarrerak bermatzeko errenta kentzeari buruz
|
Bai. Asuntoa da ez dela nahikoa agindu bat bertan behera uztea. Apur bat zailagoa da. Orain arteko jokaera legea eta bere dekretua interpretatzeko eta aplikatzeko egindako irizpideen dokumentu batean oinarritzen da, eta dokumentu hori berrikusten gaude momentu honetan. Arrazoia erraza da. Zorionez, Euskadin azken hamarkadetan, bazterkeria-egoera edo -arriskuan dauden pertsonak zaintzeko zerbitzuak eta errekurtsoak sortu eta garatzerakoan, pertsonaren beharrizanak izan dira ardatza. Ondorioz, era ezberdinetako eta berezitasun handiko errekurtsoen katalogo zabal bat dugu: epe luze, ertain edo laburreko pisuak; aterpeak edo egoitzak, intentsitate ezberdinetakoak ere; kopagoa dutenak eta ez dutenak; administrazioek mantentzen dituztenak osoosorik edo bakarrik neurri batean. Aztertu egin behar da legediaren arabera mota guztietan dagokion edo ez gutxieneko errenta izatea. Baina, esan dudanez, bat gatoz galderaren helburuarekin. Esan nahi dizut, gainera, hirugarren sektoreko eragileekin izan ditugun elkarrizketetan kezka bera agertu digutela. Gure ustez, diru-sarrerak bermatzeko errenta tresna bat gehiago da gizarte-bazterketan dagoen pertsona bat gizarteratzeko prozesuan; gizarteratze-prozesu horrek soziala izan behar du lehendabizi, eta, agian, geroago, lanekoa. Gizarteratze-ibilbideetan sartzen dira, kasuen arabera, orientazio-zentroak, esku hartzeko zentroak, etxebizitzak…, eta, mugimendu horretan guztian, dirusarrerak bermatzeko errenta laguntza bat gehiago da, gainerakoekin batera. Norbaiti diru-sarrerak bermatzeko errenta ukatzen bazaio, hots, beren ibilbidean, adibidez, ostatu bat, harrera-pisu bat edo aterpetxe bat behin-behinekoz behar dutenei, gizarteratze-prozesu hori eten egin daiteke, eta horregatik esaten dizut berrikusten ari garela dokumentu horrek esaten duena, eta huraxe lantzen ari da Lanbide. Dokumentu hori ez da funsgabea; izan ere 147/2010 Dekretuko 9. artikuluak zera esaten du bere baldintzen artean: "Zerbitzu-plaza bateko baliabideak (…) ez erabiltzea modu iraunkorrean". Orduan, zerbitzuek ere aplikatu behar dute dekretu hori, baina irizpideetan bertan ezartzen da etxebizitza batzuetan nahitaezkoa dela koordainketa, eta, kasu horietan, dokumentuak berak esaten du finka daitekeela dirusarrerak bermatzeko errenta. Baina, horrez gain, Jaurlaritzak eta hiru aldundiek akordio bat sinatu zuten 2004an, eta esaten zuen kasu horietan posible zela oinarrizko errenta, eta posible zela baldin eta etxebizitza horietan koordainketa egiten bazen, gizarteratze-prozesu horren zati baitzen. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_437
|
|
10
|
13
|
22.02.2013
|
AGIRREZABALA MANTXOLA
|
EH Bildu
|
Galdera, Juanjo Agirrezabala Mantxola EH Bildu taldeko legebiltzarkideak Hezkuntza, Hizkuntza Politika eta Kulturako sailburuari egina, Baionako Suprefetak Seaskako iparraldeko ikastolei bidalitako eskutitza dela eta
|
Eskerrik asko, mahaiburu anderea. Sailburu anderea, 2013ko urtarrilaren 7an jakin geunen Baionako suprefetak Hendaiako ikastolari igorritako mezua, Falloux izeneko legea dela-eta dirulaguntzarik ez zuela izango bertako eraikin berria egiteko. Ikastolari laguntzea debekatu, alegia, Hendaiako Udalari. Honek ikastolak kinka larrian jartzen ditu; ez bakarrik Hendaiakoa, baita Iparraldeko 30 ikastolak ere. Ikastolak ahultzen eta ixten joateko bidea zabaldu du Baionako suprefet honek. Denok ezagutzen dugu ikastolen egoera zaila Lapurdi, Baxenabarre eta Zuberoan. Baionako suprefetak eta Frantses Administrazioaren oztopoek egoera okertu besterik ez dute egin. Honek euskararen etorkizuna Iparraldean kinka larrian jartzen du. Baina ez da Iparraldeko erasoa soil-soilik. Hemen, Euskal Autonomia Erkidegoan ere, Seaskak ez du 2012ko aurrekontuetako partida jaso; 400.000 euroz hitz egiten ari gara. Alderdi Sozialistak Iparraldeko ikastolekin hartutako konpromisoa ez zuen bete. VIII. legealdian, dakizuen bezala, 1,1 milioi euroko diru-laguntza jasotzen zuten ikastola hauek. Alderdi Sozialista etorri zenean, laguntza hau bertan behera utziko zuela esan zuen, eta horrela egin zuen 2009. urtean: 0 euro. 2010, 2011 eta 2012. urteetan, berriz, urtero 450.000 euroko diru-laguntza izango zuela esan zuen, baina hitz hori ere ez zuen bete: 450.000 euro izan beharrean, 400.000 euroko dirulaguntza izan zen; beraz, 50.000 euro gutxiago. Eta 2012an, esan duguna: bat ere ez. Beraz, galdera hauxe da: zer asmo ditu zure sailak egoera honi aurre egiteko? Eta, zehatzago, zertan da 2012rako hartutako konpromisoa? Nola betetzeko asmoa du sailburu berriak 2012rako hartutako konpromiso hori? Eta zein dira 2013rako asmoak? Besterik ez. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_438
|
10
|
13
|
22.02.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Juanjo Agirrezabala Mantxola EH Bildu taldeko legebiltzarkideak Hezkuntza, Hizkuntza Politika eta Kulturako sailburuari egina, Baionako Suprefetak Seaskako iparraldeko ikastolei bidalitako eskutitza dela eta
|
Eskerrik asko, presidente anderea. Europa osatzen duten estatuek legedi propio eta bereziak dituzte diru publikoaren erabilerari buruz, erakunde publikoetako dirua ekimen pribatuetara zuzentzeko aukerari buruz. Malguagoak dira batzuk, zorrotz eta estuagoak nabarmen besteak, baina estatu bakoitzak bereak sortu ditu, guri asko, gutxi edo ezer ez gustatu. Eta, gaurko gaiari lotuz, Frantziako Estatuaren kasuan, indarrean dagoen legedian debekatuta dago diru publikoa, udalen diru publikoa hain zuzen, ekimen pribatuetara zuzentzea. Jakin badakigu Baionako suprefetak debekatu egin diola Hendaiako Udalari herrian bertan eraikitzeko asmotan dagoen ikastolari diru-laguntzarik ematea, eta, horretarako, indarrean dagoen Falloux legea aldarrikatu du. Sailburu izendatua izan naizenetik jakitun izan naiz Iparraldeko ikastolak jasaten aritu diren egoeraz. Jakitun naiz, baita ere, egoera hau Iparraldeko 30 ikastolentzat larriagotu egin daitekeela, betiere Falloux legea muturreraino eramateko asmoa baldin badauka Frantziako Gobernuak prefeten eta suprefeten eskutik. Sail honek bere osotasunean, sailburu honek eta Gobernu honek bide batez, benetako apustua egin du euskararen alde, eta bere eskumen-esparruan, Euskal Erkidego Autonomoan hain zuzen, buru-belarri arituko da apustu hau gauzatu dadin. Baina esan dezadan sailburu honek, eta Gobernu honek beraz, ez duela beste aldera begiratuko eta ez diola muzinik egingo euskara beste lurraldeetan jasaten ari den une txiro eta txarrari. Eta saiatuko naiz, nire ahalmenetan betiere, arduraz, borondatez eta beste administrazioetan indarrean dagoen legediarekiko ezinbesteko errespetu eta begirunez euskararen etorkizun osasuntsuago baten alde. Horrela izan da orain arte eta horrela izango da etorkizunean. Eta, zentzu horretan, Gobernu honek sail honetako Hizkuntza Politikarako Sailburuordetzaren bidez jarraitu egingo du, krisiak krisi, Iparraldeko Euskaren Erakunde Publikoarekin indarrean dagoen akordio ekonomikoa eta harremana mantentzen eta sustatzen. Jorratu beharreko bide eraginkorra hau, benetan, kontuan izanik Euskararen Erakunde Publiko horretarako partaide direla Frantziako Gobernua, Pariseko ordezkaritza hain zuzen, eta Akitaniako eta Pirinio Atlantikoetako Departamenduko ordezkaritzak. Eta esan behar dut zinez poztuko ginatekeela etorkizun motzean, poliki-poliki baina etengabe, Euskal Erkidego Autonomotik haratago dauden lurraldeetan (beste administrazioen pean, Iparraldean eta, era berean, Nafarroako Foru Komunitatean) euskararen egoera hobetuz joango balitz, gizartearen atxikimenduaren eskutik, ezinbestez, eta botere publikoen eskutik. Berriro diot: kezkatzen gaitu egoerak, arduratzen gara egoeraz eta, beti izan den bezala, ez dugu beste aldera begiratuko. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_439
|
|
10
|
13
|
22.02.2013
|
AGIRREZABALA MANTXOLA
|
EH Bildu
|
Galdera, Juanjo Agirrezabala Mantxola EH Bildu taldeko legebiltzarkideak Hezkuntza, Hizkuntza Politika eta Kulturako sailburuari egina, Baionako Suprefetak Seaskako iparraldeko ikastolei bidalitako eskutitza dela eta
|
Eskerrik asko, sailburu anderea, emandako erantzunagatik. Eta pozten naiz entzunda zure ahotik akordioa mantendu eta sustatuko duzuela Iparraldearekin, nahiz eta erantzun zehatzik ez didazun eman zer asmo dituzun 2012an ordaindu gabeko 400.000 euro horiek direla-eta eta 2013rako dituzuen asmoez. Iparraldeko ikastolei diru-laguntzarik ez emateak ez du ez hankarik ez bururik. Euskararen ezagutza eta erabilerarako funtsezko tresna dira ikastolak, eta, gure hizkuntzak Iparraldean duen egoera ikusita, derrigorrezko aktiboak dira. Ez digu balioko esateak krisiegoeran gaudela. Hitz hauek ez dira nireak. Garbiñe Mendizabalenak dira, 2010ean Kultura Batzordean esandakoak. Nik izenpetu egiten ditut hitz hauek eta zuk hemen esan dituzunak, baina gure taldetik, Euskal Herria Bildutik, hauxe eskatzen dizugu, era berean: kontuan hartu ditzazula eta gauzatu ditzazula, ez daitezela deklarazio hutsetan gelditu. Izan ere, Iparraldeko ikastolak egoera larrian daude, eta euskararen biziraupena, kolokan. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_440
|
10
|
13
|
22.02.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Juanjo Agirrezabala Mantxola EH Bildu taldeko legebiltzarkideak Hezkuntza, Hizkuntza Politika eta Kulturako sailburuari egina, Baionako Suprefetak Seaskako iparraldeko ikastolei bidalitako eskutitza dela eta
|
Eskerrik asko berriz, presidente anderea. Berriro azpimarratuko ditut lehen esandakoak: Gobernu honek euskararen aldeko apustua egin du. Egoerak kezkatzen gaitu. Ez dugu beste aldera begiratuko. Indarrean dagoen legediaren barnean, gure ahaleginak egingo ditugu; horien artean, diru aldetik ere, indarrean dagoen Euskararen Erakunde Publikoarekiko akordio ekonomikoa mantentzen. Eta, azkenik, berriro diot zinez poztuko garela etorkizunean, gizartearen atxikimenduaren eskutik eta botere publikoen arduraz, euskararen egoera Iparraldean hobetzen bada. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_441
|
|
10
|
13
|
22.02.2013
|
CELAÁ DIÉGUEZ
|
SV-ES
|
Galdera, María Isabel Celaá Diéguez Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, hezkuntzaren kalitatea hobetzeko lege organikoari buruz
|
Bai, presidente andrea. Hemendik egingo dut galdera, zure baimenarekin. Sailburua, zergatik ez duzu argi eta garbi eskatzen Wert ministroaren aurreproiektua erretiratzea?
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_442
|
10
|
13
|
22.02.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, María Isabel Celaá Diéguez Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, hezkuntzaren kalitatea hobetzeko lege organikoari buruz
|
Presidente anderea, eskerrik asko. Lehenik eta behin, Isabel Celaá anderea, gauza bat argitu nahi dizut. Nik ez diot inoiz eta inon esan Wert ministroari LOMCE legearen aplikazioa atzeratzeko. Esan nuena eta, beraz, Wert jaunari eskatu niona beste zerbait izan zen, oso ezberdina. Hau da, atzeratu zezala, moratoria bat eskaini ziezaiola LOMCE legearen aurreproiektuaren tramitazioari Kongresuan. Eta argi dago zergatik eskatu nion moratoria bat tramitazioan eta ez aplikazioan. Aditzera emango dut zergatia. Celaá anderea, oraingoz eskuen artean dugun gauza bakarra, une honetan existitzen den paper bakarra, ez da legea, legearen aurreproiekturen zirriborro bat baizik. Ez gehiago eta ez gutxiago. Esan nuena eta bide batez Wert jaunari eskatu niona izan zen Kongresuan egin beharreko tramitazioa eta tramitazio guztiari dagokion alderdi politikoen arteko eztabaida atzeratu zitzala, moratoria bat eskaini zezala, ez zedila aurrera abiatu. Atzerapena, moratoria, noiz arte? Ba adostasun sozial handiago bat lortu arte, kontuan izanik betiere Estatuan autonomia-erkidego asko, alderdi politiko, sindikatu, eragile sozial, gurasoen ordezkari, irakasle eta abar eta abar legearen aurreproiektuaren zirriborroaren kontra zeudela eta daudela era oso nabari batean; kontuan izanik hezkuntzak –bereziki azpimarratzen dut "hezkuntzak"– adostasun zabala, kontsensu sakona behar duela, eta ez haserrea eta ez istilua. Gaur egun kontsensua falta da eta ez dago adostasun minimorik ere. Eskatu nion ez zezala aurrera jarraitu legeaurreproiektuaren izapideekin, eta hau da arrazoia: noiz arte? Etorkizunean izango den legeak, onartzen bada –eta ez dugu halakorik nahi–, gure autonomiaerkidegoko eskumenak zer baldintzatan errespetatu behar dituen adostu arte. Euskara zer errespeturekin tratatu behar den adostu arte; atzera 1970eko hamarkadara garamatzan oinarrizko lanbide-heziketa baten bidez bereizketa goiztiarra eragingo ez duela adostu arte; autonomia-erkidegoen arteko errealitate desberdinak kontuan hartu behar dituela adostu arte, eta ez bakarrik proposatzen dituen helburu akademikoei eta errendimenduzkoei dagokienez –horiek, bide batez, gaindituta daude gure erkidegoan–; haren finantzaketa adostu arte, oso gaizki kalkulatua baitago; kostua, gure kasuan, Itunaren Batzorde Mistoan negoziatu behar dela argitu arte, eta banaketa ezin dela egin gainerako erkidegoetan bezala. Hori guztia, aurreproiektuaren zirriborroarekiko agertutako gaitzespenetik abiatuta, zuk, Celaá andrea, nik neuk eta hezkuntza-komunitate osoak planteatzen ditugun eta ados gauden gai guztiengatik.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_443
|
|
10
|
13
|
22.02.2013
|
CELAÁ DIÉGUEZ
|
SV-ES
|
Galdera, María Isabel Celaá Diéguez Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, hezkuntzaren kalitatea hobetzeko lege organikoari buruz
|
Bai, galdera hori da ohorez egin behar dizudan lehenengoa, sailburu andrea, eta erakunde-leialtasun osoz eta, jakina, euskal hezkuntzaren defentsan galdetzen dizut. Sailburu andrea, zure ahotsa ez da entzun. Zure luzamendu-eskaerak –hain zuzen, banekien izapideetarako zela– etsipena eta amore-ematea erakusten ditu. Wert ministroaren jarrera menderaezinari, zeinak hezkuntzan genituen adostasun eta akordio guztiak hautsi baititu, erantzun bakarra eman dakioke: atzera egitea. Gainera, prozesuaren une hau da egokiena, aurreproiektuaren fasean baikaude oraindik. Ministroen Kontseilutik ere ez da sartu. Ezta hori ere. Ez dugu nahi Wert ministroak proposatzen duena, umeak bereizi egiten baititu 14 urte dituztenean, beren abileziak garatu ahal izan baino askoz lehenago. Ez dugu nahi irakasleak kentzen aurreztea, eta, aldiz, errebalidetan gastatzea. Ez dugu nahi, inola ere, errefortzu-tratamendua kentzea, eta sarrera-probetan gastatzea. Ez dugu nahi lege-proiektu hau memoria ekonomikoarekin ez baizik amnesia ekonomikoarekin jaiotzerik –eta zuk ikusi ahal izan duzu–. Izan ere, Estatuko Administrazio orokorrak esan du 400 milioi erabiliko dituela lege hau ezartzeko; aldiz, kasu honetan, 4.000 milioi euro kendu dizkigu Espainiako hezkuntzatik. Euskal hezkuntzak, Uriarte andrea, ez du inola ere behar Wert legea aplikatzerik. Are gehiago, zorigaitza izango litzateke gure hezkuntza-sistemarentzat. Zuk tinko eutsi behar diozu jarrera horri. Orain da garaia gure ahotsek, erkidego gisa, eta zureak, erkidego honen hezkuntzako ordezkari gisa, aurrerakuntzaren ahotsekin bat egiteko, hain zuzen, erregresiboa ez den hezkuntza baten alde. Wert proiektuan sartu diren zuzenketa guztiak are atzerakoiagoak izan dira (adibidez, erlijioa eta haren alternatiba; adibidez, familiek parte hartzeko era). Ez dugu hori nahi. Sailburu andrea, horixe bera eskatzen dizut, hain zuzen: jarrera irmoa, denok kostata eraiki dugun euskal hezkuntza-sistemaren alde. Ahalegin handia nahi dugu, ahots argi eta garbia euskal hezkuntza-sistemaren alde eta Wert legearen kontra. Le pido una posición firme, y que se exija la retirada del anteproyecto de Wert. Jarrera irmo bat eskatzen dizut, eta eska dadila Werten aurreproiektua erretira dadila. Mila esker.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_444
|
10
|
13
|
22.02.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, María Isabel Celaá Diéguez Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, hezkuntzaren kalitatea hobetzeko lege organikoari buruz
|
Eta jarrera irmoa dauka Gobernu honek. Argi utzi nahi dut gure jarrera irmoa dela. Horretaz ari garela, etengabeko elkarrizketarena da, aldebiko negoziazioarena, legebiltzar-negoziazioarena eta gure esku dagoen guztiarena. Eta lanean jarraituko dugu, ez izan inolako zalantzarik. Guztiak du balioa, bidea dago egiteko, eta bitarteko guztiak erabili behar dira. Izango dugu denbora… Elkarrizketak ez badu fruiturik ematen, izango dugu denbora neurri irmoagoak hartzeko. Denok gara beharrezkoak euskal hezkuntzasistema hobetzeko. Bide demokratiko guztiak erabiltzearen alde nago. Lana esparru askotatik egin daiteke, seriotasunez, eraginkortasunez. Nik ez dut amore eman eta ez dut emango ere. Gobernu honek ez du etsi eta ezta etsiko ere. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_445
|
|
10
|
13
|
22.02.2013
|
UBERA ARANZETA
|
EH Bildu
|
Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, Kutxaren gizarte-ekintzako Onkologikoari buruz
|
Legebiltzarburu andrea, lehendakaria, sailburuak, legebiltzarkideok, egun on. Asteleheneko Osasun sailburuaren agerraldian mahai gainean jarri genuen gai hau, baina komenigarri ikusi dugu gaian sakontzea, ikusita Onkologikoaren garrantzia eta funtzioa euskal gizartean, eta baita sistema publikoan ere, sistema publikoan betetzen duen funtzioa baloraezina delako, herritar oro artatuz minbiziaren prebentzio, diagnostiko eta tratamenduan. Agerikoa da Onkologikoaren erreferentzialtasuna bai herritarrentzat eta bai esparruko profesionalentzat. Baina zer da asuntoa? Ba guzti honi amaiera eman nahi zaiola. Helburu publiko eta soziala duen zentro onkologikoa, orain arte gipuzkoarrek egindako ekarpen ekonomikoaren bidez eta baita ere Osakidetzak Onkologikoarekin zuen kontzertazioaren bidez, EAEko herritar guztien zergekin, aurrera irten dena urteetan eta urteetan, arriskuan dago. Nabarmen geratzen da bere jatorri, ardura eta kudeaketa zatirik handienean, gehienean ez esatearren, publikoa dela, jatorri, bokazio eta helburu soziala duela, herritar oro, dena delarik bere jatorria, maila ekonomikoa zein soziala, inolako salbuespenik gabe artatzeko, zerbitzu unibertsal eta kalitatezkoa bilakatuz. Baina zein da arazoa? Ba egun batetik bestera guzti hau bertan behera geratzeko arriskua dagoela, hori da arazoa. Guzti honi amaiera eman nahi zaiola. Amaiera eman nahi zaiola jatorri, bokazio, helburu, kobertura sozial publikoari, eta kontrol publikoari ere amaiera eman nahi zaiola. Eta hori da gu kezkatzen gaituena eta gertatzerik nahi ez duguna. Azkenean, gertatu daitekeena oso era sinple batean laburtu daiteke, osasuna negozio bilakatu daitekeela, osasuna negozio bilakatuko dela. Eta, horretaz gain, minbiziaren prebentzio, diagnostiko eta tratamendua bakoitzak duen maila ekonomikoaren araberakoa izango dela. Europako erreskatearen mehatxupean Espainiako Erreinuak onartutako erreformaren ondorioz, Legebiltzar honetan aurreko legegintzaldian onartu zen Kutxen Legea. Eta, Kutxen Lege honen laguntza estimaezinaz, obra soziala desagertzeko bidean jartzeaz gain, pribatizazioari ateak ireki zaizkio, eta, ondorioz, Onkologikoa bete-betean ukitzen du, bete-betean, esparru pribatura inolako lotsarik gabe sartzeko aukera ahalbidetuz, bizkarra emanez esparru publikoari eta estaldura unibertsalari. Eta hori da bereziki kezkatzen gaituena, estaldura unibertsala, eta Onkologikoa ez bilakatzea bideragarritasun ekonomikoa helburu duen, etsipenak hartutako gaixoak lobby farmazeutikoen menpe erabiliko dituen zentroa. Hori da kezkatzen gaituena. Beraz, Osasun Sailak herritarrekiko duen arduragatik, duen ardura publiko, sozial eta politikoagatik, ezin du utzi eta eragotzi beharko luke Onkologikoa esku pribatuetan geratzea. Herritarren jabegokoa den erreferentziazko zentroa, Onkologikoa, sistema publikoaren baitan txertatu beharko luke, horrela osasunsistema publikoaren kalitatea hobetuz –kalitatean irabaziko genuke guztiok– eta herritarren osasuna ekonomiaren gainetik jarriaz. Alegia, hainbestetan azkenaldi honetan entzuten duguna, pertsonak ardatz bilakatzea eta ez ekonomia, ezin delako onartu krisi ekonomiko espekulatzailearen ondorioz eta batzuen gose aseezinaren ondorioz herritarrak, langileriak eta Onkologikoak ordaintzea, azkenean Onkologikoak ere ordainduko baitu. Eta horretan erakundeak, eta Jaurlaritza, ezin dira geratu ezer egin gabe. Eta horregatik, gure taldearen ustez, lehenik eta behin beharrezko ikusi dugu gai honen inguruan Osasun Sailak, bere arduradun nagusiak, sailburuak, argitzea zer asmo dituen Onkologikoaren balizko kudeaketa-aldaketaren inguruan. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_446
|
10
|
13
|
22.02.2013
|
OSASUNEKO SAILBURUAK (Darpón Sierra)
|
Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, Kutxaren gizarte-ekintzako Onkologikoari buruz
|
Señora presidenta, señorías, lehendakari. Ubera andre agurgarria, planteamendu batzuetan bat etorriko gara, eta, beste batzuetan, ez hainbeste, baina tira. Dakizuenez, Onkologikoa, Kutxaren Institutu Onkologikoa, eta zuk aitortu duzunez, minbizia prebenitzeko, diagnostikatzeko eta tratatzeko zentro monografiko bat da. Gaur egun, hirurehun profesionalek baino gehiagok egiten dute hor lan, gehienak onkologoak, kirurgialariak, botikariak, biologoak, psikologoak, gizarte-langileak, erizainak eta administrariak. Profesional horiek guztiak ezinbestekoak dira minbiziari diziplina anitzeko eta talde-lanean oinarritutako ikuspegi batetik ekiteko, ezagutzak, abileziak eta esperientziak dituzten profesionalen bidez. Onkologikoa aspalditik ari da Gipuzkoako eta Euskadiko beste lurraldeetako pazienteei zerbitzua ematen, eta urte asko daramatza euskal osasunsisteman txertatuta, aldian-aldian Eusko Jaurlaritzako Osasun Sailarekin sinatutako eta berritutako itunen bidez. Itun horiez gain, osasunaren aseguru-etxeen pazienteei eta paziente pribatuei ere ematen die arreta. Hace 25 años, se realizaron las transferencias de Insalud al Gobierno Vasco, y fue entonces cuando empezaron o continuaron los contratos que en aquella época estaban en vigor, incluido el del Instituto Oncológico. Nosotros renovamos el contrato con arreglo a la ley, el último el que expira este diciembre. Onkologikoa tiene 80 años. Impulsado por un grupo de médicos y con la ayuda del Ayuntamiento y de la Diputación Foral, hace 60 años Kutxa, la entonces Caja de Ahorros Provincial de Guipúzcoa, se hizo cargo de él, hasta hoy. 2010ean, Kutxak, Onkologikoaren jabeak, izaera juridiko propioa zuen fundazio bat bihurtu zuen ospitalea, hots, Onkologikoa Fundazioa, gaur egun Kutxako presidentea buru duen patronatupean. Zentroak dituen baliabide material nagusiak, pixka bat testuinguruan jartzeagatik… 75 ohe ditu, lau ebakuntza-gela, erradioebakuntza-gela bat, ebakuntza osteko erreanimazio-unitate bat, eguneko ospitale bat, 24 kontsulta-gela, bi endoskopia-gela, eskaner bat, lau mamografia-makina, sei ekografia-makina… Oso hornidura teknologiko ona. Gaur egun, 24.000 metro karratuko eraikin batean ematen dira zerbitzu horiek. Eraikin hori, Kutxaren erakusle argi gisa, 2009koa da, eta Donostian kokatu zen, Zorroaga Gaineko kalean, Donostia Unibertsitate Ospitaletik oso gertu, eta, hortaz, hurbiltasun eta irisgarritasun bikainak ditu Osakidetzarekin lankidetzan aritzeko. Kutxak, une hartan, 62 milioi euroko inbertsioa egin zuen. Osasun Sailak zentro horretan itundutako jarduera garrantzitsua izan da, eta iraun egin du denboran, eta horrek erakusten du zenbateraino hartu duen aintzat sailak eta zer paper eman zaion Euskadiko eta, batez ere Gipuzkoako onkologia-estrategian. Iaz, 1.400 senda-agiri baino gehiago eman zituen, 5.500 kimioterapia-saio baino gehiago, 7.500 erradioterapia-saio baino gehiago, 18.500 kontsulta inguru eta 37.000 mamografia-ikerketa inguru, gehienak bularreko minbizia goiz detektatzeko Osasun Sailaren programarako, jarduera garrantzitsuena aipatzearren. Horrez gain, Onkologikoko zerbitzu batzuk euskal osasun-sistemako erreferentzia dira Gipuzkoan, eta ez ditugunez zerbitzuak bikoiztu nahi, bereziki zailtasun handiko prestazioetan, joan den astelehenean Legebiltzar honetako Osasun eta Kontsumo Batzordean azaldu genuenez, gure interesa izango da zentro horrekiko itun garrantzitsu bati eustea eta hari ahalik eta egonkortasun handiena ematea. Bestalde, interesgarria da jakitea zenbateraino diren osagarriak Donostia Unibertsitate Ospitaleko eta Onkologikoko egituren arteko onkologia-arretako bitarteko diagnostikoak eta terapeutikoak, bien artean zerbitzu guzti-guztiak baitituzte onkologia-arretari ekiteko. Halaber, bi zentroetako bakoitza erreferentziatzat har daiteke beren prestazioetako batean; izan ere, Onkologikoa erreferentzia da brakiterapiaren, tomoterapiaren eta erradiokirurgiaren tratamendurako, eta, Donostia Unibertsitate Ospitalea, berriz, biek dituzten beste prestazio batzuen artean, erreferentziatzat har daiteke hezur-muineko transplanterako, onkologiakirurgia jakin batzuetarako, eta, argi eta garbi, atal bigunetako sarkomak tratatzeko. Baina, osagarritasun hori, gure ustez, ez da bateraezina Donostia Unibertsitate Ospitalearen izaera publikoarekin eta Onkologikoaren izaera pribatuarekin; izan ere, nahiz eta itunpeko zentro bat izan eta guri euskal osasun-sistema publikoan txertatuta dagoela iruditu, Onkologikoak izaera pribatua du. Beti izan da horrela, eta gure erantzukizunak izan behar du osasun-sisteman dauden baliabideez baliatzea, are gehiago krisi-garaian, arreta publikoa eta kalitatekoa bermatzeko. Badugu non hobetu, nola ez, bi erakunde independentek zerbitzua modu osagarrian ematen duten egoera guztietan bezala, eta saiatuko gara aurrera egiten eta, ikuspegi funtzionaletik, Onkologikoa Gipuzkoako eta Euskadiko onkologia-arretan hobeto txertatzen. Osasun Sail honen borondatea da bi zentroekin lan egitea, lankidetza-ingurune argi batean denok ikuspegi bera izatea lortzeko, eta ikuspegi horren funtsezko puntua izatea funtzionalki elkarren mendekoak direla aitortzea. Lan-ildo horri jarraikiz, iazko azken hiruhilekoan lantalde bat sortu zen bi erakundeetako eta Osasun Saileko profesionalekin, eta hari eutsi nahi diogu, Gipuzkoako onkologia-arretaren estrategia aztertzeko, non hobetu daitekeen ikusteko, eta bi zentroek eman dezaketen onkologia-arretaren kalitatea areagotzeko. Ubera andrea, bat gatoz erabat zurekin zentroak euskal osasun-sistemarentzat duen garrantziaz. Ados gaude ospe handiko zentroa dela Euskadin, eta ados gaude funtzio sozial garrantzitsua betetzen duela, onkologia-esparruan kalitateko osasun-zerbitzuak emanez haiekin dugun itunaren bidez. Joan den urtarrilean, nik kargua hartzeko hiru aste eskas falta zirela, bilera izan nuen Kutxako ordezkariekin eta Kutxako Gizarte Ekintzaren zuzendariarekin Onkologikoaren egoera aztertzeko. Bilera hori azkenaldian prentsan zoritxarrez agertzen ari dena gertatu aurretik izan genuen, zentro horren eta Osasun Sailaren arteko hitzarmena urte honen bukaeran berritu behar baita. Epe luzera itun bat sinatzeko borondate argia helarazi genien, egonkortasun ekonomikoa eta arreta-egonkortasuna emateko, eta horixe izango da gure helburua. Dagoeneko ari gara Onkologikoak gaur egun ematen dituen prestazioak aztertzen, eta Gipuzkoako onkologia-arreta osoa ari gara aztertzen, Onkologikoarekin dugun lankidetza zer esparrutan zabaldu dezakegun ikusteko, aurreiritzirik gabe eta Donostia Unibertsitate Ospitaleak ematen dituen zerbitzuei kalterik egin gabe. Ez diogu bizkarra eman nahi Onkologikoaren etorkizunari. Jakitun gara –uste dut hiru aldiz errepikatu dudala– eta ados gaude ospe sozial handia duela Gipuzkoan, eta ados gaude kalitateko onkologiaarreta ematen duela, eta, gure iritziz, oso ona. Baina ezin dugu ahaztu Kutxa dela zentro horren jabe, eta haren gizarte-ekintzaren zati den zentro pribatu bat dela; beraz, ez dagokigu guri hura kudeatzearen erantzukizuna. Ez dagokio ez Osasun Sailari, ez Osakidetzari. Haren patronatuari eta hark izendatutako kudeatzaileei dagokie. Osasun Sailaren erantzukizuna da indarrean dagoen itunean artatzen diren pazienteei kalitateko arreta ematen zaiela zaintzea. Erantzukizun horrekiko ez gara utziak izango, ez izan zalantzarik. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_447
|
|
10
|
13
|
22.02.2013
|
UBERA ARANZETA
|
EH Bildu
|
Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, Kutxaren gizarte-ekintzako Onkologikoari buruz
|
Darpón jauna, kontzertazioa ez da integrazioa. Euskal Herria Bildurentzat, gure taldearentzat, ez da nahikoa kontzertaziorako hitzarmena berritzearekin, ze asko daukagu jokoan. Behar-beharrezkoa da orain arte egon den gidaritza eta kontrol publikoa, lehen esan dut, bokazio, jatorri eta helburu sozial eta publikoa duena. Eta kontzertazioak, zoritxarrez, momentu honetan ez du bermatzen pribatizazioari ateak ixtea; are gutxiago momentu honetan, kanpoko enpresa batekin, enpresa pribatu batekin, hitzarmen bat sinatu denean, kanpoko gerente bat ekarri denean eta orain arte Onkologikoak izan duen funtzioa eta helburua bideratu egin behar denean. Hau da, lehen esan dugu, orain arte minbiziaren prebentzio, diagnostiko, tratamendu eta ikerkuntzan hirugarren mailan kokatzen zen. Orain lehen eta bigarren mailako ikerkuntzak integratu nahi dira. Eta zer helbururekin? Etekinak lortzeko. Bertako gerenteak garbi esan du: helburua da etekinak lortzea. Eta osasun-turismoa bultzatzea? Hori da? Orduan, konpartitzen baldin baduzu gure iritzia, eskatuko genizuke praktikara eramateko, ekintzetara pasatzeko, mimo handiz jokatzeko, eta hartzeko Onkologikoaren afera eta sistema publikoan integratzeko. Integrazioa bultzatu behar duzue, herritarrekiko duzuen arduragatik, herritarren osasunaren defentsarengatik, errentabilitate soziala ekonomikoaren gainetik dagoelako. Eta momentu honetan Onkologikoarekin egin nahi dena da guztiz alderantzizkoa. Non geratu da helburu soziala eta publikoa gure Kutxan? Ikusten ari da obra sozialarekin zer gertatzen den, eta, ondorioz, Onkologikoa ere ukituta. Iruditzen zait hemen gauden kide guztiok eta Gobernukook zer egin eta zer esana badaukagula, ze hemen onartu zen Kutxen Lege berria eta guztiok dakigu horrek zer ekartzen duen: orain arte eduki dugun kutxen eredu guztia bertan behera geratzea, eta zer esanik ez obra soziala. Eta, zoritxarrez, Onkologikoa ere hor paketean doa. Eta Onkologikoaren sorrera-estatutuek oso argi esaten dute irabazi-asmorik gabeko entitatea dela Onkologikoa, eta ez dut uste horrek azalpen asko behar duenik. Baina orain dena hankaz gora jarri nahi da txanpon batzuen truke, herritarren osasunaren gainetik. Guk, berriro diot, Gobernu honi eta sailburu honi lidergoa eskatu nahi diegu, mimo handiz jokatzeko eta tratatzeko Onkologikoa, sistema publikoa –askotan, behin eta berriz aipatzen duzun hori, kalitatea hobetzeko den eredu hori– mantentzen jarraitzeko, ze ez da bikoiztasun-kontua. Hemen ez dago bikoiztasunik eta ez da bideragarritasunaren optimizazio kontua. Gu ere optimizazioaren alde gaude, errekurtsoen optimizazioen alde gaude, eta posible da, baina ezin izan dena da beti bideragarritasun hori esparru batzuetan kolokan eta ezbaian jarri. Bukatzeko, esan nahi dut mozio bat aurkeztuko dugula Gobernu honi eta departamentu honi Onkologikoa sistema publikoan integratzeko eskatuz. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_448
|
10
|
13
|
22.02.2013
|
OSASUNEKO SAILBURUAK (Darpón Sierra)
|
Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, Kutxaren gizarte-ekintzako Onkologikoari buruz
|
Bukatzeko, Ubera andrea, Onkologikoa gizarteekintzaren zati da. Gure ustez, egoki da gizarteekintzaren zati izatea. Onkologikoaren alde egingo dugu. Jaurlaritzaren lidergoaren eta Onkologikoarekin duen konpromisoaren froga nahi baduzu, agerraldi hau baino lehen, otsailaren 13an, sail honek gizarte-ekintzaren zuzendaritzari eskatu zion Onkologikoaren patronatuan parte hartu ahal izatea Jaurlaritzaren eta Osasun Sailaren izenean. Otsailaren 13tik, sailburuordea patronatuko kide da. Lidergo hori emango diogu guk Onkologikoari.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_449
|
|
10
|
13
|
22.02.2013
|
MATUTE GARCÍA DE JALÓN
|
EH Bildu
|
Interpelazioa, Oskar Matute García de Jalón EH Bildu taldeko legebiltzarkideak Ingurumen eta Lurralde Politikako sailburuari egina, azpiegitura erraldoien arloan Ingurumen eta Lurralde Politikako sailburuak duen jokabidea ezagutze aldera
|
Presidente anderea, lehendakaria, sailburuak, legebiltzarkideok, eguerdi on. Makroazpiegiturei dagokienez, nire taldeak aurkezten duen interpelazio honen arrazoia da ezagutzea Gobernu honek zer aurreikuspen eta asmo dituen eta zeintzuk izango diren hauek gidatuko dituzten irizpideak. Eta hau argi eta garbi jakin nahi dugu, erabakigarriak omen direlako bai komunikabideetan, bai gure taldeak eginiko galderaren erantzunean eta bai Legebiltzar honetan duela gutxi izandako agerraldian eman diren irizpideak denok ezagutzen ditugun makroazpiegituren estrategikotasunari buruz (adibidez, Donostialdeko metroa, abiadura handiko trena eta Pasaiako kanpo-portua). Aipatutako bide ezberdinen bitartez, bideragarritasun teknikoaz, errentagarritasun ekonomikoaz eta gizarte-errentagarritasunaz hitz egin zenuen. Are gehiago: ingurumenaren errespetua eta beharrezko gizarte-adostasuna gehituz. Irizpide horiei jarraikiz –eta espero dugu haiei buruzko xehetasun gehiago izatea, eta definizio huts horretaz harago joatea–, ondorioztatzen dugu, zuk esan duzunagatik, zure sailarentzat alferrikakoak direla (kaltegarriak esango genuke guk, baina, nolanahi ere, alferrikakoak) Donostialdeko metroa, planifikatuta zegoen bezala, eta Pasaiako kanpoko portua. Gure taldea bat dator bi proiektu horiekiko iritziarekin. Ez dakigu, ordea, gobernu-ekintzari eusten dion taldeak ere –eta "eutsi" esaten dut hitzak adierazten duenaz haragoko inolako irakurketarik gabe– iritzi bera duen. Bi kasuetan, zuk nahiz Euzko Alderdi Jeltzaleak proiektu estrategikoez hitz egiten duzue. Proiektu estrategikoaren definizioa adierazten duzue, eta zentralitatean kokatzen duzue, baina ondorio desberdinetara iristen zarete. Zuretzat lehentasunezkoa eta, hortaz, estrategikoa ez den proiektu bat estrategiko gisa agertzen zen kasu konkretu batean –batez ere, Pasaiako kanpoko portuaren kasuan– gobernu-ekintza babesten duen alderdiarentzat. Hori dela eta, irizpide horiek argiago eta xehetasunez azaltzea gustatuko litzaiguke. Esan dugun bezala, kontseilari izendatua izan zarenez geroztik hainbatetan aipatu dituzu. Uste al du kontseilari andereak abiadura handiko trenak errentagarritasun ekonomikoaren, gizarteadostasunaren eta ingurumenaren errespetuaren irizpideak betetzen dituela? Argituko al zeniguke nola betetzen diren irizpide horiek? Jada esan dizugu: EH Bilduk babestu egiten du Donostialdeko metroarekin eta Pasaiako kanpoko portuarekin aurrera ez jarraitzeko hartu duzun erabakia. Bat gatoz, baina beldur naiz ez ote gatozen bat bi ikuspegi desberdinetatik, bi logika desberdini jarraituz. Hala ere, uste dugu ez dagoela arrazoi objektiborik abiadura handiko trenarekin aurrera jarraitzeko seta edo tema aldezteko –eta, oraingoan, bi irakurketa ditu: ez bakarrik erabakigarritasunarena, baizik eta gastuarena–. Izan ere, zer testuingurutan pentsatu eta amestu zuten batzuek abiadura handiko trenaren kasuan? Ziurrenik, elkarrizketaren batean definitzen zenuen bezala, eta bat gatoz, pasatutako errealitate bati lotutako proiektu faraonikoen eklosioak markatutako testuinguru batean, zerikusia zuena balaztarik gabeko sekulako estrukturalismoarekin, ingurumen-utilitarismoarekin (hau da, ingurumena enpresa jakin batzuen diru-interesen eta gizartearen zati baten interes oso iragankorren zerbitzura jartzea), eta eragindako kontsumismo batekin, zeinak nahi baitzuen eraikitzen zen hori beharrezkotzat jotzea hura kontsumitzera bultzatzen zenean. Azken batean, diruari lehentasuna ematea, pertsonei eman ordez. Baina interpretazio-testuinguru bat ere bazegoen, zerikusia zuena lurraldeak ekonomia globalaren zerbitzura zeudelako irakurketarekin –irakurketa horrek bere horretan dirau, LAGei buruzko eztabaidan ikusi ahal izan genuena ikusirik–, baina gure herrialdea barrutik egituratuko zuen gizarte- eta lurralde-sare baten aurrean, guneak basamortu bihurtuko ez zituena, gure herritarrek benetan dituzten garraio-beharrei erantzungo ziena; izan ere, pertsonen zein salgaien % 90en joan-etorriak Euskal Autonomia Erkidegoaren barruan egiten dira, eta ez du eskatzen abiadura handiko trenaren proiektuarekin egin nahi den sekulako inbertsio hori. Azken batean, ekokapitalismoaren (ekologiaz baliatzen den kapitalismoaren) eta ekosozialismoaren arteko borroka logikoa zen. Ziurrenik, hori izango da biok dugun logika desberdina: berdea dena negozioaukera gisa, edo berdea dena edozein negozio ulertzeko edo hari ekiteko printzipio gisa. Zure agerraldian adierazi duzu zuretzat lehentasun handiagoa zutela pertsonek ingurumenak baino, eta, guretzat, ordea, lehentasun handiagoa zuela ingurumenak pertsonek baino. Uste dut ez dela horrela. Nire ustez, biomimesiak oso ondo ebazten du zuk planteatzen duzun bidegurutze edo diatriba (sic) hori. Hau da, gizakiok ekosistema baten zati gara. Ingurumena edo natura-ingurunea ardatz nagusia direla esaten dugunean, hor sartzen dugu geure burua, jakina, eta ingurumenean egiten dugun ekintza ere hor sartzen dugu. Izan ere, guk badugu harengan eragiteko ahalmena, hura finkatzeko ahalmena; horra hor, adibidez, klima-aldaketari buruzko goi-bilerak eta planteamendu horien egiazkotasuna eta ziurtasuna erakusten dizkiguten beste batzuk. Beraz, pertsonei edo ekintzari lehentasuna ematearen desberdintasuna ez zen funtsezkoa, bereizten gintuena. Baina, nolanahi ere, ikusten genuen, eta oraindik ere ikusten dugu, mugarik gabeko hazkundearen aldeko apustua egiten dela, eta, aldiz, sektoreek behera egiten dutela. Izan ere, ulertzen eta onartzen badugu planetaren mugak amaikorrak direla, ez dugu ulertzen zergatik ez duten hazkundearen mugek errealitate amaikor horretara egokitu behar, eta zergatik jarraitzen diren planteatzen ustiatu beharreko baliabideen amaikortasuna aintzat hartzen ez duten garapenlogiketan. Eta gaur egun bizi dugun errealitate krudelean aldatu den eszenatoki honetan, abiadura handiko trenaz aritzen dira batzuk ezer aldatu izan ez balitz bezala, bere izaera estrategikoa goraipatuz, Euskal Autonomia Erkidegoko herritar guztion dirua eta baliabideak aurreratuz. Bai, ze Euskal Autonomia Erkidegoaren baliabide propioak aurreratzea planteatzen da, AHTa eraikitzen jarraitzeko, kasu honetan Gipuzkoako adarrean, eta gehiago ere izan zitekeen, lehendakariak bere hauteskunde-kanpainan iragarri baitzuen prest egongo zela euskal herritarron diru gehiago aurreratzeko ere Bizkaiko adarreko bide batzuen gelditasunari ekiteko. Baina, nioen bezala, orain, kudeaketa-agindu baten bidez dirua aurreratze hori, batez ere, Gipuzkoako adarrerako da, "Ekialdeko lurralde gorri" horretarako, atzo José Luis Bilbaok adierazi zuen bezala, eta aitortu behar diot ez zaidala desegokia iruditzen Gipuzkoari horrela deitzea. Norabide gabeko trena bihurtu da hau. Herritarren bizi-baldintzak okertuz doaz, eta hauek administrazioetara laguntza eske doazenean, hezkuntzan eta osasungintzan murrizketarik egon ez dadila eskatzen dutenean, edota alokairu sozialaren alde egitea aldarrikatzen dutenean, diru nahikorik ez dagoelako erantzuna jasotzen dute. Diru nahikorik ez, zertarako? Esan dudan bezala, norabide gabeko trena. Izan ere, gure iritziz, 350 milioi euro aurreratzea, esan dugun bezala, eta diru hori itzuli egingo digutelako ez dugula galduko esanagatik –eta hori azaldu egin beharko diguzue, nola lotzen den gastatu gabeko diruaren hausnarketa hori antza denez Estatuak kupoaren bidez gurekin duen 800 milioi euroko zorrarekin–… Beraz, guk dirua aurreratzen badugu eta guri 850 milioi euro zor badizkigute, kontuak ez dira ateratzen, eta, horrenbestez, bageneukake diru hori ez gastatzea edo beste gauza batzuetan gastatzea. Esaten dugu, gainera, gaizki erabiltzen dela diru hori, eta horregatik ez du izaera estrategikorik, inondik abiatzen ez den eta inora ez garamatzan proiektu bat baita. Zuk, sailburu andrea, agerraldia egin zenuen batzordean adierazi zenuen gaur egun geldirik dagoela Burgos-Gasteiz bidea. Trenak niri ihes egiten didan aukeraren bat aurreikusi ezean, trenbidearen bidez, ez dakit noizko lotu ahal izango den euskal Y-a Madrilekin, hori baitzen, herrialde honetan, azpiegitura horren salmenta-elementu nagusietako bat: Madrilera oso denbora laburrean joateko aukera, errepidetik bermatzen den baino askoz azkarrago, eta aireko garraioak bermatzen duenarekin ia-ia lehiatzeko moduan. Esaten zaigu, ordea, AHTaren obrak bukatzen ez diren arte –zuk esan zenuen bezala, 2018rako dago aurreikusita–, ez duzuela asmorik Burgos-Gasteiz bidea egiten hasteko. Beraz, ziurrenik, 2022-2023 arte ezin izango da Bilbotik, Gasteiztik edo Donostiatik Madrilera joan abiadura handiko trenean, ondorioztatzen dugunez. Errentagarria da hori? Eta errentagarri egiten du azpiegitura? Baina, esaten nizun bezala, horrekin guztiarekin batera ikusten dugu nola azaltzen eta zehazten diguten beharrezkoa dela osasungintzan edo hezkuntzan murrizketak egitea, kontuek ez dutelako gehiagorako ematen, eta 1.200 milioi euroak aurre egin behar zaion egia saihestezintzat aurkezten dizkigutelako. Berriro errepikatuko dugu proiektu honen izaera estrategikoa birplanteatu egin behar dela, eta, estrategikoa eta lehentasunezkoa denaren eta ez denaren interpretazio logiko horren barruan, ingurumenaren, ekologiaren, ekonomiaren eta gizarte-errentagarritasunaren irizpideei jarraitzeko xehetasunen arabera, abiadura handiko trena berrikusi egin behar dela nolabait, eta herrialde honek behar duen gizarte-eztabaida egin behar dugula jakiteko zer behar duten herrialde honek eta bertako biztanleek. Azaldu den guztiarengatik, kontseilari anderea, zuen jarrera birplanteatzeko eskatzen dizuegu, errentagarritasun ekonomikorik, gizarte-errentagarritasunik, ingurumenaren errespeturik eta beharrezko gizarteadostasunik ez dagoelako inondik inora, eta Euskal Autonomia Erkidegoaren oraina eta etorkizuna erabat…
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_450
|
10
|
13
|
22.02.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Interpelazioa, Oskar Matute García de Jalón EH Bildu taldeko legebiltzarkideak Ingurumen eta Lurralde Politikako sailburuari egina, azpiegitura erraldoien arloan Ingurumen eta Lurralde Politikako sailburuak duen jokabidea ezagutze aldera
|
Lehendakari anderea, lehendakaria, sailburuok, legebiltzarkideok, egun on. Populazio dentsoko lurralde batean bizi gara, eta gure hiri-dentsitatea Europako altuenetako bat da. Testuinguru horretan, azpiegiturak, oro har, eta garraioarenak, bereziki, beharrezko elementuak dira elkarbizitzarako, enplegurako, hazkunde ekonomikorako eta lehiakortasuna hobetzeko; laburbilduz, lurralde orekatu eta jasangarri baterako eta herritarren bizikalitatea ere hobetzeko. Une honetan, eta daukagun errealitate ekonomikoaz erabat jabeturik, erantzukizunez jokatuko dugu; erantzukizunez, egiteke dauzkagun proiektu guztiak aztertuz eta, gainera, lehentasunak ezarriz. Hain zuzen, erabakiko dugu zer azpiegitura diren lehentasunezkoak, haien bideragarritasun teknikoaren, gizarte-errentagarritasunaren eta errentagarritasun ekonomikoaren arabera. Ez dugu obrarik hasiko behar diren baimen, izapide eta ituntze-prozesu guztiak eduki ezean. Eta, jakina, ez dugu hasiko obrarik baldin eta ez badu hura bukatzeko nahikoa aurrekontu-berme. Muchas gracias. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_451
|
10
|
13
|
22.02.2013
|
MATUTE GARCÍA DE JALÓN
|
EH Bildu
|
Interpelazioa, Oskar Matute García de Jalón EH Bildu taldeko legebiltzarkideak Ingurumen eta Lurralde Politikako sailburuari egina, azpiegitura erraldoien arloan Ingurumen eta Lurralde Politikako sailburuak duen jokabidea ezagutze aldera
|
Eserlekutik hitz egingo dut, zure baimenarekin, presidente anderea. Hain erantzun murritza entzunda, hain xehetasun gutxikoa, adierazi nahi dut kezkagarria gertatzen zaigula erantzukizunez jokatuko duzuela esatea –hori ez dugu zalantzan jarriko–, baina hori iraganean ere ez aplikatzea, hau da, abiadura handiko trenari erantzukizun-eskakizun horiek guztiak ez aplikatzea. Nolanahi ere, ez diguzu erantzun zer irizpidek zehazten duten izaera estrategikoa, hau da, nola eta zertan neurtzen den errentagarritasun ekonomikoa, nola eta zertan neurtzen den gizarte-errentagarritasuna, nola eta zertan neurtzen den erakundeen arteko eta herritarren akordioa, eta, azkenik, nola eta zertan neurtzen den ingurumenarekiko errespetua, esaten badugu, lehiakortasunaz harago, lurralde eta herrialde bat utzi nahi dugula etorkizuneko belaunaldientzat.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_452
|
10
|
13
|
22.02.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Interpelazioa, Oskar Matute García de Jalón EH Bildu taldeko legebiltzarkideak Ingurumen eta Lurralde Politikako sailburuari egina, azpiegitura erraldoien arloan Ingurumen eta Lurralde Politikako sailburuak duen jokabidea ezagutze aldera
|
Matute jauna, modu murritzean, egia, baina uste dut erantzun diodala Eusko Legebiltzarreko Mahaiaren bidez gure sailera bidali zenuen interpelazioari, non galdetzen baitzenigun zer irizpide erabiliko dituen Eusko Jaurlaritzak azpiegitura batzuk faraonikoak edo alferrikakoak direla eta beste batzuk estrategikoak direla zehazteko. Saiatu naiz horretan jartzen arreta, abiadura handiko trena ez baitzen, zehazki, interpelazio horren arrazoia. Beste galderaren bat ere bagenuen, baina kendu egin da. Alde horretatik, esan eta errepikatu egin behar dut lehenengo hitzaldian esan dudana: ez dugula obrarik hasiko hura bukatzeko nahikoa bermerik ez badago eta ez baditu beharrezko izapide eta baimen guztiak. Beraz, uste dut erantzun diodala zure galderari.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_453
|
10
|
13
|
22.02.2013
|
MAEZTU PEREZ
|
EH Bildu
|
Galdera, Daniel Maeztu Perez EH Bildu taldeko legebiltzarkideak Ingurumen eta Lurralde Politikako sailburuari egina, Urumea planaren inguruan
|
Eskerrik asko, legebiltzarburu anderea. Lehendakari jauna, Ingurumen sailburu anderea, egun on guztioi. En la comparecencia realizada recientemente por la consejera de Medio Ambiente en la Comisión de Medio Ambiente, pronunció estas palabras: "Hala, uholdeak prebenitzeko planetan jasotako ekintzak gauzatzen jarraituko dugu, eragiten dieten toki-administrazioekin lankidetzan, bereziki Urumeako, Nerbioiko, Gobelako edo Zadorrako uholdeei dagokienez, baten batzuk aipatzearren". Ba hitz horietan aipatzen zenuen erreka baten inguruan galdetzera nator ni gaur hona. 2008. urtean, Eusko Jaurlaritzak Urumea errekaren azterlan hidraulikoa egin zuen, Hernanitik (Hernaniko Karabel auzotik) Donostiaraino (errekaren bokaleraino) aztertzen zuen azterlan hidraulikoa. Eta gerora, zer? Ba gerora, aldian-aldian Urumea erreka atera egiten da, uholdeak izaten dira; eta kalteak, ugariak eta askotan oso ugariak. Azterlan hidrauliko hori egin zenetik hainbat hitzarmen sinatu dira URA agentziaren eta hiru udalerrien artean, Astigarraga, Hernani eta Donostiako udalerrien artean. Orokor bat hiru udalerriekin, eta, gero, zehaztasun gehixeago jasotzen zituzten bi hitzarmen Hernaniko udalerriarekin eta Donostiako udalerriarekin, eta bertan jasota, zehaztapen osoarekin, zernolako obrak egin behar ziren Hernaniko kasuan, Karabel auzoan zubi bat botaz eta berri bat eginez, eta URA agentziari dagozkion partidak bertan oso ondo zehaztuta eta 2013. urterako diru-partida zehatza ezarrita. Eta lehenengo galdera: beteko du Ur Agentziak hitzarmen horietan jasotakoa? Eta Donostiaren kasuan ere, Txomin Enean eta Loiolan obra berdina, zubia bota eta berri bat eraikitzea, eta, kasu honetan, hitzarmen edo konpromiso zehatza proiektuaren kostuaren erdia ordaintzeko. Orduan, kasu honetan ere galdera zehatzak: Jasoko ditu Ur Agentziak aurrekontuetan diru-partida horiek? Eta kronograma bat egingo du edo ikusteko aukera izango dugu, obra guztien garapena zein izango den jakiteko, eta plangintza zehatzak ikusteko aukera edukiko dugu, obra horiek burutzen diren ala ez jakiteko? Eta Donostiaren kasuan, azken galdera bat ere: behin obraren proiektua eginda, asmorik badaukazuen, Hernanin egin den bezalaxe, Donostiako Udalarekin ere hitzarmen batera heltzeko, obrak ordaintzeko. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_454
|
10
|
13
|
22.02.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Galdera, Daniel Maeztu Perez EH Bildu taldeko legebiltzarkideak Ingurumen eta Lurralde Politikako sailburuari egina, Urumea planaren inguruan
|
Egun on berriro. Aipatzen duzun hitzarmen horretan jasotzen den jarraipen-batzordea de facto lehenagotik ari zen lanean, eta, horrela, udalerri horietako bakoitzarekin (Donostia, Astigarraga eta Hernani) hainbat bilera tekniko izateaz gain, erakunde mailako lau bilera izan dira. Azkena otsailaren 18an egin genuen. Bertan bildu ziren hiru udaletako ordezkariak, bertako alkateak buru, Gipuzkoako Foru Aldundia, Estatuko Kostak, auzo-elkarteak, Añarbeko Urak eta Uraren Euskal Agentzia. Bilera horietan guztietan jardunbideak erabaki eta lanen egoeraz argibideak eman dira, hori guztia elkar-ulertze maila onean. Hain zuzen ere, hitzarmena sinatu zenetik, pasa den azaroaren 19tik, gaur egunera arte, lan ugari gauzatu dira, eta egindako lanei esker epe oparoa izan dela esan dezakegu. Honako hauek lirateke nabarmentzeko modukoak: 2012ko abenduaren 4an Donostiako Udalarekin elkarlanerako sinatutako konbenioa, horren bidez Txomin Eneko LM 6 guneko urbanizazioan zubia ordezkatzeko lanen proiektua idatzi eta gauzatzeko. Hernaniko Karabel zubia ordezkatzeko proiektua onetsi eta 2013. urtearen barruan lanak hasteko lizitazio-dokumentazioa prestatu. Donostiako Udalak Egiako zubia deitutakoa ordezkatzeko proiektuaren erredakzioa lizitatzeko dokumentazioa prestatu, aurreko hitzarmen bat, 2012ko urrikoa, betez. Urumearen gaur egungo uholde-arriskuaz egindako azterketen azken lanak eguneratzea. Horien ondorioak dagoeneko jakinarazi zaizkie udalei. Urumeako aktuazio-plana eguneratzeko lanak ere martxan daude. Donostiako Martutene Pilar zubia eremuaren proiektuko desglosatu bien erredakzioak aurreratu. Abiadura handiko trena pasatzen den tokietan konponbide hidraulikoak ETSren bidez aztertzea, Akarregi meandroaren eta Ergobia zubiaren eremuan, Astigarragan. Aguas del Añarbe eta URAren artean hitzartutako jardunak gauzatu, huste-uhateetako Añarbeko presaren ekipamendurako. Ibilguaren zenbait gunetan oztopoak eta bildutakoak garbitu eta kentzeko jardunak. Hasieran esan bezala, astelehen honetan bertan erakunde mailako bilera bat izan dugu, eta hurrengo hilabeteetarako konpromiso berriak hartu dira abian diren jardun guztiak garatzen joan daitezen. Horrez gain, gogoratu beharra dugu URAk, Ur Agentziak, tinko diharduela uholde-arriskuen kudeaketan Europako arteztarauak ezartzeko lanean, eta lan horren fruituak, jakina, Urumean egiten ari garen kudeaketan eragin zuzena izango du. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_455
|
10
|
13
|
22.02.2013
|
MAEZTU PEREZ
|
EH Bildu
|
Galdera, Daniel Maeztu Perez EH Bildu taldeko legebiltzarkideak Ingurumen eta Lurralde Politikako sailburuari egina, Urumea planaren inguruan
|
Eskerrik asko, legebiltzarburu anderea. Batzarrez eta hitzarmenez berba egin didazu eta nik hitzetatik ekintzetara noiz pasatuko zareten galdetu dizut. Eta bigarren saiakera egingo dut geratzen zaizkidan 35 segundo horietan. Hitzarmen horietan, konpromiso zehatzak daude, eta "konpromiso zehatzak" dirutan daudelako esaten dut Ur Agentziarako, bai Karabel zubiaren kasuan eta bai Donostiako Loiola eta Txomin Eneko zubien kasuan. 2013an jaso behar diren diru-partida horiek jasota egongo dira? Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_456
|
10
|
13
|
22.02.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Galdera, Daniel Maeztu Perez EH Bildu taldeko legebiltzarkideak Ingurumen eta Lurralde Politikako sailburuari egina, Urumea planaren inguruan
|
Esan dudan bezala, azaroaren 19an sinatu zen hitzarmen marko hori. Eta uste dut aipatu dudala hainbat ekintza. Eta, bai, lehenengo planak egin behar dira eta gero obrak; bestela, hasten dugu la casa por el tejado eta gaizki goaz. Baina zure galdera zuzenari erantzunda, bai, Urumeako planak izango ditugu aurrekontuan eta ikusiko ditugu aurrekontuan. Dakizuenez, prestatzen ari gara aurrekontuak, eta hor izango ditugu hainbat. Esan dut Karabel, adibidez, lizitatzeko prest daukagula. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/07d20077-af72-424f-8ea6-8f67ecc28a00
|
parl_eu_457
|
10
|
14
|
28.02.2013
|
MANEIRO LABAYEN
|
Mixto-UPyD
|
Bateraezintasunen Batzordearen irizpena, Euskal Irrati-Telebista herri-erakundeko Administrazio Kontseiluko hautagaien bateragarritasun-egoeraren gainean egina. Irizpenari buruzko eztabaida eta behin betiko ebazpena, eta, hala badagokio, kontseilu horretako kideak izendatzea
|
Eskerrik asko, presidente andrea. Egun on guztioi. Fidalgo jaunak, Comisiones Obreraseko idazkari nagusi ohiak, esaten zuen gaur egun Espainian dagoen pribatizazio-prozesurik handiena dela alderdi politikoek gizarteko esparru guztiak okupatzea. Gu ados gaude baieztapen horrekin, eta uste dut oso ondo laburbiltzen duela UPyDk EITBko Administrazio Kontseiluko kideak hautatzeko moduari buruz duen iritzia. Hau da, guk nahi dugu EITBko Administrazio Kontseilua ez hautatzea alderdi politikoek, baizik eta beste modu batera hautatzea, eta, horrenbestez, guk ez dugu parte hartuko bozketa honetan. Ez dugu aldezten alderdi politikoek izendatzea EITBko Administrazio Kontseiluko kideak. Gu, gai honetan, koherenteak izan gara ordezkaritza dugun lekuetan, eta, kasu honetan ere, koherenteak izango gara Eusko Legebiltzarrean. Hain zuzen, hasiera batean, uko egin genion EITBko Administrazio Kontseilu horretarako hautagai bat aurkezteari, esan dizuedanagatik: pentsatzen dugulako ez dutela alderi politikoek egon behar organo horretan, eta, hortaz, beste modu batera hautatu behar dela EITBko Administrazio Kontseilua. Ordezkaritza dugun leku guztietan, uko egin diogu organo horretan egoteari; halaxe egin genuen Radio Televisión Españolan, baita Telemadriden ere. Gure harri-koskorra ekarri nahi dugu organo horiek despolitizatzeko. Zera esan zuen Fidalgok, lehenago nioenez: "Gaur egun Espainian dagoen pribatizazio-prozesurik handiena da alderdi politikoek gizarteko esparru guztiak okupatzea" (aurrezki-kutxak, justizia, baita telebista publikoak ere), eta, hortaz, ez gaude ados. Nire iritziz, aniztasuna, profesionaltasuna, mendekotasunik eza, objektibotasuna, inpartzialtasuna eta egiazkotasuna babesten dituen administrazio-kontseilu bat behar dute Euskadik eta EITBk. Hitz bitan, zerbitzu publikoa. Ideia txarra iruditzen zait alderdi politikoen arteko borrokak Administrazio Kontseilura eramatea. Beraz, EITBko Administrazio Kontseiluko kideak hautatzeko beste sistema bat aldezten dugu, non, pertsona oro aurkeztu daitekeen deialdi publiko baten bidez, beren merituen eta gaitasunen arabera hautatuko baitira. Halaxe egiten da, adibidez, BBCn. Horrenbestez, arrazoi horiengatik, ez dugu parte hartuko bozketan, eta espresuki dei egiten diet alderdi politiko guztiei ateratzeko muturra gizarteko esparru guztietatik. Uste dut modu ona litzatekeela gizartebizitza eta bizitza politikoa despolitizatzeko, despolitizatzea zentzu onean ulertuta. Beraz, hori da gure jarrera, eta horregatik ez dugu bozkatuko, eta ez dugu sartuko dagokion papera dagokion hautestontzian. Besterik ez. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_458
|
10
|
14
|
28.02.2013
|
LEHEN IDAZKARIAK (DAMBORENEA BASTERRECHEA)
|
PV-ETP
|
Bateraezintasunen Batzordearen irizpena, Euskal Irrati-Telebista herri-erakundeko Administrazio Kontseiluko hautagaien bateragarritasun-egoeraren gainean egina. Irizpenari buruzko eztabaida eta behin betiko ebazpena, eta, hala badagokio, kontseilu horretako kideak izendatzea
|
9.arekin hasiko gara.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_459
|
10
|
14
|
28.02.2013
|
LEHEN IDAZKARIAK (DAMBORENEA BASTERRECHEA)
|
PV-ETP
|
Bateraezintasunen Batzordearen irizpena, Euskal Irrati-Telebista herri-erakundeko Administrazio Kontseiluko hautagaien bateragarritasun-egoeraren gainean egina. Irizpenari buruzko eztabaida eta behin betiko ebazpena, eta, hala badagokio, kontseilu horretako kideak izendatzea
|
41.arekin hasiko gara. (Geldiunea) Lehen idazkariak dei egin die legebiltzarkideei bozketa egiteko. Izenezko bozketa egin da, aurretik legebiltzarkideei deituta, eta hona emaitza: Adolfo Arejita Oñarte-Etxebarria eta Iñaki García Arrizabalaga hautagaien aldekoak, 70 boto; Edorta Arana Arrieta eta Rosa Miren Pagola Petrirena, hautagaien aldekoak, 60 boto; nuloa, 1.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_460
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Señores parlamentarios, señor lehendakari, buenos días a todos. El Grupo Socialista presenta hoy, en esta Cámara, la proposición de ley reguladora del Código de Conducta del Cargo Público y de su Régimen de Incompatibilidades, para que se tome en consideración. El Grupo Socialista considera que era necesario actualizar el régimen vigente que, como saben, correspondía primero a la Ley 7/1981 y después a la Ley 32/1983, que fue una de las primeras leyes especiales sobre esta materia. El objetivo principal de estas dos leyes ha sido garantizar la transparencia, la eficacia y la dedicación a las funciones públicas, así como impedir las actividades o los intereses que pudieran poner en peligro su independencia e imparcialidad o que pudieran perjudicar a la función pública. Testu hau egin genuenean, hainbat printzipio izan genituen gidari. Garrantzitsuena zen kargu publikoak zorrotz kontrolatzeko aukera emango zuen lege bat egitea, herritarrek arlo publikoaren kudeaketarekiko eta haren kudeatzaileekiko konfiantza gal ez zezaten. Beste printzipio bat zen adostasunik handiena lortzen saiatzea. Horregatik abiatu ginen proiektu eroritik eta hari aurkeztutako zuzenketetatik, Ganbera honetako talde guztiak proposatutakoan oinarrituta. Lege-proposamen honek aurrera egiten du eta sakondu egiten du bide horretan, eta kargu publikoaren kontzeptua zabaltzen du, Euskal Autonomia Erkidegoko sektore publikoan funtzio publikoak betetzen dituzten gehienak sartzeko arautzen duen kontrol- eta berme-sistemaren barruan. Horrez gain, interes orokorra nagusitzea xede duten printzipioak, betebeharrak, bermeak, prozedurak eta zehapenak arautzen ditu. Beraz, legearen helburua da funtzio publiko horietan diharduenak betebehar etiko bat betetzea, baita betebehar sozial bat ere, gizarteak denen interesa kudeatzen duenarengan jarritako konfiantza (legitimoa) eta bizitza politikoan egiten duen jardunaren gardentasuna gordetzearren. La finalidad de la ley es la satisfacción de un deber ético y social por parte de quien ejerce funciones públicas, pues trata de preservar la legítima confianza que la sociedad deposita en quien gestiona el interés común, así como la transparencia de su actuación en la vida política. Legeak sei kapitulu, zazpi xedapen gehigarri, hiru xedapen iragankor, xedapen derogatzaile bat eta azken xedapen bat ditu, gai hau eraginkortasunez eta gardentasunez arautzeko beharrezko alderdiak jorratzen dituztenak. I. kapituluan, legearen helburua eta aplikazioeremua definitzen dira, eta kargu publikoen jokaerakodea, interes-gatazkak eragin ditzaketen egoeren arauketa eta bateraezintasunen erregimena arautzen dituzten printzipio orokorrak ezartzen dira, interes orokorraren nagusitasuna bermatuz betiere. Aplikazio-eremuaren barruan sartzen dira Autonomia Erkidegoko sektore publikoaren zerbitzura dauden kargu publiko guztiak, eta legean definituta dauden eta hor sartuta egon behar dutela jotzen den beste batzuk. Hori dela eta, lehendakaria, Jaurlaritzako kideak eta 1981eko Gobernu Legean jasota dauden administrazioko goi-karguak sartzeaz gain, legearen aplikazio-eremuak eragiten die sektore publikoaren zerbitzura egonik zuzendaritza-zereginak edo haien antzekoak betetzen dituzten eta publizitate- eta norgehiagoka-printzipioek araututako hautaketa-prozesua kontuan hartu gabe izendatu diren langile guztiei. Publizitate- eta norgehiagoka-printzipioak –lege hau zuzendaritza-zereginak betetzen dituztenei aplikatu behar zaien ala ez finkatzen duen lerroa– aipatzearen arrazoia da zuzendari publiko profesionala agertu dela, zeina administrazio publikoak modernizatzeko faktore erabakigarria izango baita, eta meritu- eta gaitasun-printzipioei jarraikiz hautatzen baita. Zuzendari publikoari eta aldi bateko langileei funtzio publikoaren araudia aplikatuko zaie. Partaidetzazko zereginak, interes sozialak, ekonomikoak edo kulturalak ordezkatzen dituzten zereginak edo kontsulta- eta kontrol-eginkizunak betetzen dituzten organoetako kideak ere sartzen dira, dagozkien ñabardurekin. Era berean, lege-erregimena aplikatzen zaie funtzionalki Eusko Legebiltzarrera lotzen dituzten sortze-arauak dituzten organoetako kideei. Hala ere, organo horiei lege hau aplikatzen zaie, baldin eta legea bateragarria bada haien berariazko legediarekin. Lege honek, 1983ko legearen aurrekariak albo batera utzita, ez ditu sartzen bere esparru subjektiboan lurralde historikoetako foru-organoak; hala ere, aplikagarriak izango zaizkie jarduera- eta jokabideprintzipioak eta interes-gatazkei, bete-beteko arduraldiari eta ordainsari bakarrari buruzko arauak, lege honetan jasotakoak. Bermatutako foru-autonomia errespetatzea du horrek xede. Ezarritako lege-sistemak hau bermatu nahi die herritarrei: hautaketa parlamentarioan, izaera publikoko konfiantzan edo gai publikoak zuzentzeko beharrezkotzat jotzen diren gaitasunen araberako izendapenean oinarrituta –lehia-hautaketaren prozeduretan parte hartu gabe– izendatu ondoren zeregin publikoak betetzen dituenak jokabide etikoaren kodea onartzea, eta lehentasuna ematea, beti, interes orokorrei interes partikularren gainetik. Lege honen garapenari eta aplikazioari ziurtasun juridikoa emateko, Jaurlaritzak kargu publikoen katalogo bat onartzea aurreikusten da, lege honetan ezarritako araubide juridikoaren mende dauden kargu publiko guztiak identifikatzeko eta haien berri izateko tresna baliagarria izan dadin. II. kapituluak zeregin garrantzitsua betetzen du, hots, kargu publikoen jokaera-kodea arautzen duten printzipio orokorrak finkatzea. Bereizi egiten dira jarduera-printzipioak eta jokaera-printzipioak. Lehenbizi aipatutakoak zerbitzuaren etikari dagozkio, batik bat; bigarrenak, berriz, eskatu behar den jokabideari. Bistakoa da ezen, batez ere lehenengo kasuan, aipatutako printzipioak etika publikoaren edo zuzenbidezko estatu baten berezko arauen zati direla jada, baina pentsatzen da horrelako lege batean beharrezkoa dela printzipio horiek adieraztea eta iraunkorrak izatea. Beraz, gogorarazi beharra dago balioen muina eta zerbitzu publikoaren zeregina erregimen demokratiko batean, eta, hortaz, kargu publiko orok jokaerakodea osatzen duten oinarrizko printzipio horiek sustatzeko eta errespetatzeko duten betebeharra. Funtzio publiko hori betetzean ager daitezkeen interes-gatazken gaia ere jorratzen da. Kasu jakin batzuk gertatzen direnean, kargu publikoak ez du esku edo parte hartu behar gertakari horien ezagutzan, eta, egon litezkeen interes-gatazka horiek behar bezala kontrolatzeko eta ezagutzeko, izendatu aurreko bi urteetan egindako jarduerak aitortzeko betebeharra ezartzen da. Azkenik, kargu publikoaren araubidearen oinarrizko bi alderdi jasotzen ditu kapituluak: bete-beteko arduraldia, eta ordainsari bakarra. Bete-beteko arduraldiak esan nahi du bateraezina dela kargua beste edozein jarduerarekin, legean bertan baimendutakoak edo Jaurlaritzak interes publikoagatik espresuki baimendutakoak salbu. Ordainsari bakarrak, berriz, debekatu egiten du aurrekontu publikoekin ordaindutako beste edozein zerbitzu-sari jasotzea, baita jarduera pribatu batetik datorren edozein ordainsari ere, arauan bertan ezarritako salbuespenak salbu. Eso sí, con estas normas no se establece ningún régimen de retribución de cargos públicos, porque no es el lugar adecuado para ello. Sin embargo, se establece el principio de retribución única como consecuencia de la dedicación exclusiva, es decir, percibir una única retribución a cargo de los presupuestos públicos. III. kapituluan, jarduera bateragarriak aipatzen dira. Egin daitezkeen jarduerak definitzen ditu, zehazki, legeak; gainerakoak, berriz, bateraezinak dira. Lau jarduera-mota bateragarri bereizten dira: pribatuak, publikoak, hautazkoak eta irakaskuntzakoak. Jarduera horiek egiteak ez du mugatu edo oztopatu behar kargu publikoa betetzea, eta ez dio kalterik egin behar interes orokorrari. Kargu publikoen jardueren izaera aztertzeko, ezagutzeko eta zehazteko eskumena identifikatzen da, eta, behar izanez gero, jarduera horiek egiteko beharrezko baimena ematen da. Halaber, zehazki arautzen da debekatuta dagoela kargua utzi eta ondorengo bi urteetan jarduera pribatu jakin batzuk egitea, eta jarduera horiek egiten hasi aurretik organo eskudunari jakinarazi behar zaio, azter ditzan. Muga hori dela eta, kargu publikoek, kargua utzi ondoren, ezingo dute inolako zerbitzurik eman eta lan- edo merkataritza-harremanik izan karguko berezko zereginak betetzean zuzeneko harremana izan duten enpresa edo elkarte pribatuekin. IV. kapituluan adierazten da nahitaezkoa dela jarduerak eta ondare-ondasunak eta -eskubideak aitortzea, legearen aplikazio-esparruko karguen funtzio publikoak garatzean objektibotasuna eta inpartzialtasuna kontrolatzeko eta bermatzeko. Bereizi egiten dira jardueren aitorpena eta ondare-ondasunen eta -eskubideen aitorpena, eta bakoitzaren edukiak finkatzen dira. V. kapituluak legean ezarritako betebeharrak kudeatzeko eta kontrolatzeko organoak arautzen ditu. Lege hau kudeatzeko eta aplikatzeko funtsezko organoa den interes-gatazken bulegoa sortzen da, eta haren mende dago jardueren eta ondare-ondasunen eta -eskubideen erregistroa. Informazio parlamentarioaren betebeharrak ere jasotzen dira kapitulu horretan. Azkenik, VI. kapituluak lege hau ez betetzeagatiko zehapenak arautzen ditu. Bestelako erantzukizunak alde batera utzita, arau-hausteak, haien zehapena eta dagozkien neurri osagarriak, prozedura eta haiek bideratzeko eta ebazteko organo eskudunak tipifikatzen ditu. Xedapen gehigarrietan, foru-aldundiei, haien sektore publikoari eta toki-erakundeei jokaeraren eta gobernu onaren kodeari buruzko arauak aplikatzeko irizpideak adierazten dira. Dagozkien legeetan jasotako espezifikotasun markatua duten kargu jakin batzuei legea aplikatzeari buruzko irizpideak jasotzen dira. Sektore publikoko erakundeek egiten dituzten izendapenak jakinarazteko obligazioa aipatzen da, eta funtzio publikoaren diziplina-araudia legea aplikatzen duten organoen zerbitzura dauden langile publikoei ezartzen zaien sekretu-betebeharrari egokitzen zaio. Azkenik, xedapen iragankorrek ezartzen dute nahitaezkoa dela egindako aitorpenak berritzea lege honen aurretik –onartzen denean, noski– indarrean zegoen araubidearen arabera, eta indarrean jarri baino lehen baimendutako bateragarritasunak berrikustea. Hori da, laburbilduz, gaur Talde Sozialistak Ganbera honetan aintzat hartzeko ekarri duen legeproposamena. Espero dugu aldeko botoa izatea. Nada más. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_461
|
10
|
14
|
28.02.2013
|
MANEIRO LABAYEN
|
Mixto-UPyD
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Eskerrik asko, presidente andrea. Hain zuzen, Talde Sozialistak planteatutako lege-proposamen hau aintzat hartzearen alde bozkatuko dugu. Egia esan, lege-proposamen honek eta Mendia andreak planteatutako diskurtsoak 1981eko Gobernu Legeak eta 1983ko Bateraezintasunen Legeak irekitako bidean aurrera egiteko eta sakontzeko beharra nabarmentzen dute, eta lege-proposamen honek eragingo liekeen kargu publikoen funtzio publikoetan gardentasun handiagoa, opakutasun txikiagoa eta askatasun handiagoa bermatu nahi dituzte. Kargu publikoak zorrotz kontrolatzea aipatu da hemen; gardentasunaz, konfiantzaz eta interes orokorraz hitz egin da, eta kontzeptu horiek oso interesgarriak dira. Gure iritziz interes handikoak diren gaiak planteatu dira, eta bat gatoz haiekin: kode etiko bat eta gobernu onaren kodea egitea, zerbitzari publikoak jarraitzen dituen printzipioen publizitate handiena eta iraunkortasuna sustatzeko; funtzio publikoa betetzean egon litezkeen interes-gatazken gaia; izendapenaren aurreko bi urteetan egindako jarduerak aitortzeko betebeharra; bete-beteko arduraldia eta ordainsari bakarra; kargua utzi eta ondorengo bi urteetan jarduera pribatu jakin batzuk egiteko debekua arautzea; jarduerak eta ondare-ondasunak eta -eskubideak aitortzeko betebeharra; eta interes-gatazken bulegoa sortzea, bat gatozen eta oso interesgarriak iruditzen zaizkigun beste gai batzuen artean. Hori esanda, iruditzen zaigu ezen, lege-proiektu honen barruan, guk planteatuko ditugun eta itxuraz gainerako taldeek ere planteatuko dituzten zuzenketen bidez, badagoela zer aurreratu, eta neurri asko har daitezkeela kudeatzaile publikoen gardentasunari eta eraginkortasunari buruz, demokraziak behar duen berrikuntzari buruz, herritarrek politikarekiko eta politikariekiko konfiantza berreskuratzeko beharrari buruz eta politika herritarrei hurbiltzeari buruz. Hau da, lege-proposamen hau beharrezkoa da, baina ez da nahikoa; beste lege-aldaketa batzuk eta beste neurri batzuk bultzatu behar dira. Beraz, legeproposamen hau beharrezkoa da herritarren konfiantza berreskuratzeko eta gardentasuna irabazteko, baina ez da nahikoa. Gure ustez, ezinbestekoa da bestelako neurriak ezartzea –gero azalduko ditut, eskematikoki–, nahiz eta haietako batzuk loturarik ez izan legeproposamen honek jorratu nahi duenarekin. Baina, nolanahi ere, hemen kargu publikoen kontrol sakona, gardentasuna, konfiantza eta interes orokorra aipatu direnez, interesgarria iruditzen zait haiek adieraztea, eskematikoki behintzat. Herritarren konfiantza berreskuratzeko, gardentasuna areagotu egin behar da, eta gehiago eta hobeto egin behar da lan, baina adiskidekeriaren eta ustelkeria politikoaren aurka ere jo eta ke borrokatu behar da, lege bidegabeak edo nabarmen eskasak direnak aldatuz gaitz horren aurka borrokatzeko, eta interes orokorra babestu behar da guztiaren gainetik. Ideia batzuk behar-beharrezkoak iruditzen zaizkigu, eta Legebiltzar honetara ekarriko ditugu aste gutxi barru (batzuk eztabaidatu ditugu jada). Adibidez, ustelkeria politikoagatik auzipetutakoak hauteskundezerrendetan egotea edo beren kargu publikoetan jarraitzea saihestea. Proposamen hori ia aho batez baztertu zenuten Ganbera honetan duela 15 egun, nik izan ezik. Edo delitu-tipo autonomo baten bidez penalki zigortzea alderdi politikoek nahita ez aipatzea edo faltsutzea beren kontabilitate-egoerak eta beren ondare soziala. Edo berariazko delitu bat ezartzea alderdi politikoen legez kanpoko finantzaketaren aurka egiteko, ohiko finantzaketari zein hauteskunde-finantzaketari aplika dakiokeena. Edo gure zigor-legedian sartzea hautazko kargu publikoak legez kanpo edo bidegabeki aberastearen delitua. Proposamen horiek erregistratuta daude jada Ganbera honetan, eta laster eztabaidatuko dira. Edo politikariek elkarte edo erakunde publikoetan dituzten karguak betetzean duten erantzukizuna indartzea –oso gai interesgarria–, eta ondasun publikoari ondare-kalteak eragin dizkioten kudeatzaile publikoak zigortzea. Beste gauza asko egin daitezke, beraz. Esaterako, Gobernuko presidente ohien, edo gure lehendakari ohien eta sailburu ohien pribilegio jakin batzuk kentzea edo mugatzea –horietako batzuk indarrean diraute gaur egun–. Horrez gain, alderdi politikoek beren aurrekontuak –bai orokorrak, bai hauteskundeetakoak– jakinarazi behar izatea, eta kanpaina-amaierako mitinetako gastuak jakinaraztea, herritar guztientzat interes handikoak diren beste neurri batzuen artean. Laburbilduz, lege-proposamen hau beharbeharrezkoa da, baina ez da nahikoa herritarren konfiantza berreskuratzeko eta gardentasuna areagotzeko; horregatik aipatu dut eskematikoki beste ekimen batzuk bultzatzeko eta onartzeko beharra, nahiz eta haie- tako batzuk loturarik ez izan lege-proposamen honek jorratzen duenarekin. Baina interesgarria iruditzen zait gaur hona ekartzea; izan ere, berriro diot, kargu publikoak zorrotz kontrolatzeaz, gardentasunaz, herritarren konfiantzaz eta interes orokorraz ari gara. Neurri horiek behar-beharrezkoak iruditzen zaizkit, eta Ganbera honetan eztabaidatuko dira datozen asteetan. Nolanahi ere, neurri horiek ezarri egin behar dira demokrazia zabaltzeko eta gardentasuna areagotzeko. Hasieran esan dudanez, jakina, lege-proposamen hau aintzat hartzearen alde bozkatuko dugu. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_462
|
10
|
14
|
28.02.2013
|
QUIROGA CIA
|
PV-ETP
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Eskerrik asko, presidente andrea. Jaun-andreok, Talde Popularraren izenean hitz egingo dut Talde Sozialistak aurkeztutako legez besteko proposamena aintzat hartzearen alde bozkatuko dugula adierazteko. Gure ustez, informazio publikoa eskuratu ahal izateak eta gobernu onaren arauek ekintza publiko ororen funtsezko ardatzak izan behar dute. Espainiako eta Euskadiko antolamendu juridikoan, badaude jada sektoreko arauak, ekimenean aipatzen den bezala, eta kargu jakin batzuetarako publizitate-betebehar jakin batzuk dituzte. Adibidez, kontratuek, diru-laguntzek, aurrekontuek edo goikarguen jarduerek gardentasun-maila handia dute. Hala ere, arauketa hori ez da nahikoa gaur egun, eta bistan da ez dituela betetzen egungo eskakizun sozialak. Hori dela eta, beharrezkotzat jotzen dugu alor honetan aurrera egitea eta lege-mailara igotzea Gobernuko kideen eta antzekoen lana arautu behar duten printzipio etikoak eta jokaerakoak, hala nola eraginkortasunarena, hersturarena, inpartzialtasunarena edo erantzukizunarena. Orain ez da garaia lege-proposamenaren edukian sartzeko –izango dugu horretarako denbora–, baina adierazi nahi nuke Talde Popularrak nabari duela testu horretan jaso litezkeen elementu batzuen falta; besteak beste, gardentasunari eta herritarrek informazioa eskuratzeko duten eskubideari buruzko guztia eta zehapen-araubidea jasotzen duen kapitulua. Jakina, izango dugu aukera aurkeztu zaigun testu honetan ikusten ditugun gabeziak zuzenketen bidez adierazteko. Beraz, jaun-andreok, ez dut hitzaldi honetan luzatzeko asmorik. Batzordean izango dugu denbora aurkeztuko diren zuzenketen gainean eztabaidatzeko. Baina, bukatu aurretik, hausnarketa bat egin nahi nuke. Egin behar dudala uste dut. Oso deigarria egin zait Mendia andreak hain testu aurreratua izatea bere esanetan erabakigarria zen alor batean, eta argitara eman ez izana bere agintaldian, duela hilabete gutxi arte. Gobernu onaren moduez ari garenez, ez dakit gobernu onekoa den Jaurlaritzatik ateratzea besopean lege-proiektuak dituela, eta hona ekarri eta aurkeztea parte baten legeproposamen gisa. Izan ere, pentsatzen dut aurreko Jaurlaritzak eta haren goi-karguek denbora asko emango zutela, ziurrenik, lege-proiektu hau egiten, baina Eusko Jaurlaritzaren zerbitzura dauden funtzionarioek ere hartuko zuten hor parte, ziurrenik, eta, gobernu onaren arauez ari garenez, iruditzen zait ezen, ez denez lehenengo aldia eta Talde Sozialistak behin eta berriz agertu duenez bere jarrera legealdi honetan, lege-proiektuen bidez, ez dela arrazoizkoa –tira, hori norberaren araberakoa da, baina ez zait arrazoizkoa iruditzen– gobernu batek landu duen lege-proiektu bat hurrengo gobernuak edo hurrengo sailburuak erabaki dezan uztea, egindako lanarekin jarraitzea komeni den ala ez… Izan ere, ez da lehenengo aldia Alderdi Sozialistak lege-proiektu hori besapean ekarri eta legeproposamen gisa aurkezten duena. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_463
|
10
|
14
|
28.02.2013
|
MINTEGI LAKARRA
|
EH Bildu
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Egun on, presidente andrea, lehendakari jauna, legebiltzarkideok. Legerik onena da behar ez dena eta arautu beharra dagoenean hor badago ja gabeziaren sintoma, edo ez dagoelako adostasunik edo jokaera desegokiak egon direlako eta horiek saihestu behar direlako eta ez da ikusi beste biderik arautu beharra baino. Beraz, orain kargu publikoen jokaera etikoa edo jokaera kodea arautu beharrak adierazten digu badagoela gabezia, horren sintoma da. Izatez, jokaera zuzena berezkoa izan beharko litzateke. Se le supone. Soldaduzkan edo zerbitzu sozialean, zerbitzu militarrean soldaduei buruz esaten dena: el valor se le supone. Baina, dirudienez, beharrezkoa da egin beharra eta egitekotan hobe da argi uztea gauzak. Proposamen hau dator batzera batetik eta homogenizatzera aurretik egindakoa. Nire aurrekoek esan duten bezalaxe, bai Maneiro jaunak bai Quiroga andreak, denbora egongo da arautegian, artikulatuan sartzeko, ez da gaur hori egiteko momentua. Baina bai aipatu daitezke gauza batzuk, esate baterako preskripzioarena, hiru urtera egitearena; badakigu Kode Penalean horrela dela, baina mintzagai izan liteke. Eta mintzagai ere izan liteke zergatik salbuetsi deialdien bidez kargu publikoetara heltzen diren langileak. Denbora egongo da horretaz mintzatzeko, esaten dudan moduan. Niri, edozein kasutan, iruditzen zait askoz ere interesgarriagoa aipatzea ez dagoena, dagoena baino. En cualquier caso, me parece mucho más interesante hacer referencia a lo que no hay que a lo que sí hay. Batzuetan, zaila izaten da gai horiek normalizatzea, araudi batean sartzea, artikuluetan txertatzea, baina benetan pentsatzen dut kargu publikoek puntu horiek izan behar lituzketela gogoan: zintzotasuna, zuzentasuna, leialtasuna, eraginkortasuna, gardentasuna, herstura eta zerbitzu-bokazioa. Euskal Herria Bilduko legebiltzarkideek urriko hauteskunde-kanpainan sinatu zituzten zazpi puntu horiek. Edo esate baterako Code of Ethics for Politicians, hau da politikari guztiek sinatu beharko luketen dokumentua, non aipatzen diren beste kontzeptuak; hala nola, justizia, begirunea, zerbitzua, erantzukizuna, integritatea, inpartzialtasuna, profesionalitatea eta gardentasuna. Testu hori egin zen, hain zuzen ere, Giza Eskubideen Deklarazio Unibertsalaren letra eta espiritua aintzat hartuta eta dokumentu batean isladatuta. Dicho texto se elaboró, precisamente, basándose en la letra y en el espíritu de la Declaración Universal de los Derechos Humanos y reflejándolo en un documento. Nik, bakarrik, amaitzeko aipatu nahi dut kargu publiko orok gogoan izan behar lituzkeela araudi batean nekez sar daitezkeen beste kontzeptu batzuk, aintzat hartu behar liratekeen beste balio batzuk, hala nola herritarren parte-hartzea sustatzeko ahalegina, aurkari politikoarekiko errespetua, emakumeen eskubideekiko errespetua arlo guztietan, eta elkarrizketa jarduera politikoaren tresna izateko konpromisoa hartzea. Eta amaitzeko, kontsiderazio bat –nire ustez ere garrantzitsua–, eta zera da: gure ustez, Euskal Herria Bilduren ustez, kargu politikoak izan beharko lirateke langile publiko arruntak, hau da, pribilegiorik ez izan eta beste langile guztien betebeharrak. Alde batetik seguritate soziala ordaindu eta bestetik langabeziarako eskubidea izan. Eta ez izan inolako ezberdintasunik beste edozein kargu publikorekin. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_464
|
10
|
14
|
28.02.2013
|
OTADUI BITERI
|
EA-NV
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Gracias, señora presidenta. Consejeros, parlamentarios, buenos días a todos. El Gobierno Vasco se mostró favorable a la toma en consideración de la proposición de ley presentada por el grupo parlamentario Socialistas Vascos, y el grupo Nacionalistas Vascos, por supuesto, va a votar a favor de esta iniciativa. Por tanto, la proposición se aprobará por unanimidad. Votaremos a favor porque compartimos plenamente los objetivos que busca esta proposición de ley. La honestidad es la mejor política, o así lo era, al menos, para Benjamin Franklin, y tres siglos más tarde y con una distancia de miles de kilómetros, no tengan ustedes la menor duda de que la honestidad es para nuestro grupo la mejor política. Los casos de corrupción que se han producido últimamente han sido, en gran medida, los causantes de que la credibilidad de los políticos sea nula. Es más, es tal la brecha que se ha abierto entre los ciudadanos y los políticos que los políticos nos hemos convertido en un problema para los ciudadanos. No es justo que las malas prácticas de unos pocos pongan en duda el comportamiento de muchas personas que ejercemos funciones políticas, porque una manzana podrida no contagia a todas las demás manzanas. No es justo que se haga de la excepción la norma, y es muy peligroso el mensaje que se está extendiendo en la opinión pública de que todos los políticos nos hemos convertido en corruptos, con el riesgo que eso conlleva, porque, al fin y al cabo, desprestigiar a la clase política supone desprestigiar a toda la democracia. Debe aclararse hasta la más mínima duda que ha generado dicha nube, y es fundamental que la clase política recupere el buen nombre que ha perdido. Gainera, herritarrek gardentasuna eskatzen dute, eta edonolako azpikeriak ahalbidetzen dituen opakutasun oro desagertzea, eta herritarrek jakin nahi dute (eta jakiteko eskubidea) dute zertara bideratzen den haien dirua, zer enpresa diren esleipendunak, eta haientzat interesgarriak izan daitezken gai guztiak. Alde horretatik, iragarria zuen Erkoreka sailburu jaunak asmoa zuela legegintza-egutegian Euskal Ad- ministrazio Publikoaren Legea sartzeko, eta zero opakutasuneko politika bat garatzeko konpromisoa ere iragarri zuen. Mugimendua ibilian erakusten denez, hilabete baino lehen, Legebiltzarrean lege-proposamen hau izapidetzen den bitartean, Jaurlaritzak etikaren eta gobernu onaren kode berri bat egingo du, eta Jaurlaritzako goi-kargu eta konfiantzazko langile guztiek sinatuko dute. Horrez gain, sailburu jaunak aurreratu zuenez, are gehiago ere eskatuko da, herritarren eskakizunei hobeto erantzuteko. Izan ere, López lehendakariaren Jaurlaritzak 2011n onartu zuen jokabide onaren kodean ez bezala, kode berrian segimendu- eta ebaluaziomekanismoak ezarriko dira. Aurreko kodeak ez zuen kontrol-mekanismorik, ezertxo ere ez, eta, daukagun egoera ikusita, bada, ez da ulertzen. Mendia andrea, esan behar dizut –nik baino lehenago hitz egin duen beste bozeramaileren batek ere gogorarazi dizu– bi hilabete eskas igaro direla Urkullu jauna lehendakari denetik, eta orain ere ez diozue eman nahi Jaurlaritzari bere legegintzaegutegia aurkezteko aukera, zuek Legebiltzar honetara ekartzeko zazpi hilabete behar izan zenuten egutegi bera, alegia. Graziazko ehun egunak ere ez dira igaro, eta berriro ere presaka zabiltzate. Orain, lehentasuna da; lehen, ordea, ez. Baina, tira, zure lasaitasunerako, eta lege hau izapidetzen den bitartean, esan dudan bezala, kontrol-mekanismoak dituen kode etiko bat izango dugu, eta zuen light bertsioa gainditu egingo du. Nire harridura ere azaldu behar dut, ez baitut ulertzen –eta zuk ere, egia esan, ez duzu argitu zure lehenengo hitzaldian– zergatik ez zenuen bultzatu eta onartu lege hau gobernu-erantzukizunak zenituenean. Are gehiago, proiektu hau zuen legegintza-egutegian zegoen, eta zu zinen hura zuzentzearen arduraduna. Hasieran, 2011ko bigarren hiruhilekoan onartzea aurreikusten zen; 2011ko uztailaren 6ko Gobernu Kontseiluan, aldatu egin zen aurreikuspen hori, eta 2012ko bigarren seihilekora pasatu zen. Denok dakigu lege-aurreproiektua ere ez zenuela onartu, eta Legebiltzar honetara ez zenuela ezer bidali. Are gutxiago ulertzen dugu kontuan hartzen badugu testu honek antzekotasun nabariak dituela zortzigarren legealdian egiteke geratu zenarekin. Batzordean, zuk zeuk aitortu zenuen testua berreskuratu zenutela eta egoki iruditu zitzaizkizuen aldaketak egin zenituztela, zuen ustez, testua hobetzeko, eta agerraldian gaineratu zenuen ez zenituela alferrik galtzen utzi nahi Eusko Jaurlaritzak hura egiten inbertitutako baliabide ekonomikoak. Kontuan izan, Mendia andrea, adierazpen horrek berariaz aitortzen duela zure legebiltzar-taldeak lege-proposamen gisa aurkez- tu duela Jaurlaritzaren baliabideen kargura egindako testu bat, eta, hortaz, talde politiko batek berea izango balitz bezala aurkeztu duela euskal herritar guztien zergekin ordaindu den zerbait. Ez al du uste Mendia andreak bere alderdia etekina ateratzen ari dela, aurreztu egin duelako arautestu bat egitearen kostua, eta kostu hori baliabide publikoekin ordaindu delako? Ez al zaio iruditzen Mendia andreari bere kode etikoa hausten duela? Gogoraraziko dizut zer dioen bosgarren artikuluak… La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_465
|
10
|
14
|
28.02.2013
|
OTADUI BITERI
|
EA-NV
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Barkatu. Oraintxe amaituko dut. Mesedez, irakurri zure kodigo etikoaren 5. artikulua. Eta guk, esan IX. Legegintzaldian aukera izan genuela VIII. Legegintzaldiko testua berreskuratzeko eta ekartzeko, baina koherenteak izan ginen eta ez genuen egin. Bukatzen dut. Tendremos ocasión de ir trabajando en la ley e ir presentando nuestras enmiendas, pero adelanto que nuestro grupo está valorando la posibilidad de hacer extensiva la ley a los cargos que han abandonado el Gobierno en la anterior legislatura, y de esta forma borrar ante la ciudadanía cualquier sombra de duda sobre si ha habido o no intención por parte del Ejecutivo anterior de librarse de los controles a los que ahora considera que hay que someter al Gobierno, controles con los que estamos totalmente, 100 % de acuerdo. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_466
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Espero dut, presidente andrea, Ganbera honetako talde guztiekin Euzko Abertzaleak taldeko bozeramailearekin izan duzun eskuzabaltasun bera izatea.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_467
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
10 minutu bakarrik?
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_468
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Está bien, entonces comienzo. Uste dut adostasun-puntu batzuk daudela, eta uste dut, legeria-teknikagatik, zehaztapen batzuk egin behar direla; izan ere, ados gauden horretatik hasiko naiz, eta itxuraz ados ez gauden horrekin bukatuko dut. Badirudi legebiltzar-taldeetako bozeramaile batzuei enbarazu egiten dietela ekimen politiko batzuek. Ados gaude gardentasun-lege bat egitearekin, ez zero opakutasunaren alde lan egitearekin. Patxi Lópezen Jaurlaritza euskal administrazioari 360 graduko bira ematen hasi zen aurreko legealdian. Horri esker, hainbat sari bildu ditugu, eta orain Jaurlaritza honek bildu ditzake. Beraz, gardentasun-lege bat egin behar da. Gaur, kargu publikoen jokaera-kodearen eta bateraezintasunen legea ekarri dugu, Ganbera honek aintzat har dezan. Jaurlaritza barruko zerbait da, eta, jakina, berme bat da herritarrentzat, baina Jaurlaritza barruko zerbait da. Hau da, Jaurlaritzako eta haren sektore publiko osoko goi-karguentzat da, ahalik eta zentzurik zabalenean eta malguenean. Hala, Jaurlaritzan aldaketak egon arren, ez genuke zerrenda itxirik izango, 2008ko proiektuan ez bezala, zeina zaharkituta geratu baita legealdi batetik bestera. Beraz, lege honek tresnak eman nahi dizkio Administrazioari herritarrek bermea eta konfiantza izan dezaten beren kargu publikoekiko, bai baitakite kontrolatu egiten dela zer egin zuten kargura iritsi aurretik, zer egin zuten karguan egon zirenean, eta zer ari diren egiten kargua utzi ondoren. Beraz, hori du helburu lege honek. Horrenbestez, ni ez naiz egongo, inola ere, gardentasun-lege bat nahastearen alde, nahiz eta ados nagoen Maneiro jaunak esan duenarekin eta zuk esan duzunarekin, Quiroga andrea, baina, teknikoki eta legegintzari dagokionez, ez zait egokia iruditzen bi gaiak nahastea, bi esparru oso desberdin direla uste baitut. Uste dut denok ikusten dugula, ezta? Nire iritziz, beharrezkoa dugu lege hori. Ez dut ulertzen, ordea, zergatik bozeramaile batzuek euskal sozialisten ahotsa isildu nahi duten Legebiltzar honetan, orain oposizioan gaudelako eta lehen gobernu-erantzukizunak genituelako. Ez ote dugu, bada, eskubiderik legegintzaekimen bat egiteko, ekimen politiko bat egiteko? Hori esan nahi al duzu? Euskal sozialistok isilik egon behar dugula Jaurlaritzan egon garelako, eta horregatik galdu behar ditugula herrialde honetako ekimen politikoak? Benetan, ez ditut zure argudioak ulertzen. Uste dut lege honekiko konpromisoa genuela. Legealdia bukatu egin zen, ezin izan genuen Ganberara ekarri, baina uste dut lege hau… Gainera, aitortzen dut, beste bozeramaile batzuei desadostasun bila ibiltzea gustatzen zaien bezala, niri, berez, adostasun bila aritzea gustatzen zaidala, eta Ganberako talde guztiekin saiatzen naiz akordioak lortzen. Gogorarazi behar dizut ezen, oinarrizko testu gisa berreskuratu nuen lehenengo lege hori egin zen legealdian, Ganberako talde guztien zuzenketak bainituen, eztabaida luzeak egon zirela orduan lehendakariorde zen Idoia Zenarrutzabeitiaren eta nire taldekide Joana Madrigalen artean. Izan ere, gogorarazi behar dut Eusko Jaurlaritzako kide batek, hots, zuzendariak, nolabaiteko bateraezintasuna zuela, irabazi handiko jarduera pribatu bat egiten baitzuen eta Jaurlaritzako kargu publiko bat baitzen. Beraz, uste dut, andrea, beharrezkoa dela lege hau, eta zuek ere arazorik gabe aurkeztu ahal izan zenutela legealdiaren hasieran. Gainera, legebiltzar-talde honek, nik daramatzadan urteetan behintzat –eta badakit beti izan dela horrela–, lege-proposamen bat aurkeztu duenean legebiltzarkideok landu dugu. Beraz, baliabide publikoak erabiltzeaz hitz egin nahi baduzu, esan ezazu nik soldata publiko bat kobratzen dudala, legebiltzarkidea naizelako. Baina eskutxo hauekin eta buru honekin egin dut, e? Oposizioan nengoela, Kontsumoko Euskal Institutua sortzeko lege-proposamen bat aurkeztu nuen, eta Ganbera honetan onartu zen, gehiengoz, baina zuek ez zineten gai izan hura martxan jartzeko. Nire gobernuak, Patxi Lópezenak, etorri behar izan zuen Kontsumoko Euskal Institutua martxan jartzera. Eta lege hori nik egin nuen. Jakina, gero zuzenketak egin ziren eta testua hobetu egin zen, horretarako baitago Ganbera, horretarako baitaude Ganbera honetako abokatu-zerbitzuak: testuak hobetzeko. Beraz, uste dut, batetik, ekimen politikorako eskubidea dugula. Nire iritziz, zuek Talde Sozialista isilarazten saiatzen bazarete ere, ez duzue lortuko. Bestetik, lege hau ekarri dugu uste dugulako egokia eta beharrezkoa dela alor hori arautzea. Espero dugu Jaurlaritzak gardentasun-lege bat sartzea bere legegintza-egutegian; bestela, egon zaitezte lasai, guk ekarriko dugu-eta hona gardentasunlege bat. Bestalde, Otadui andrea, guk… La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_469
|
10
|
14
|
28.02.2013
|
MENDIA CUEVA
|
SV-ES
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Enseguida termino. Ia ehun egun daramatzazue Jaurlaritzan, eta ez dugu oraindik kargu-uzteak eta izendapenak beste ekimenik ikusi. Beraz, hori izan da Legebiltzarrera lege hau ekartzeko beste arrazoi bat. Espero dut hainbeste hobetzen ari zareten kode etiko hori, eta espero dut hobetu ahal izatea, bizitza honetan dena hobetu baitaiteke… Arreta handiz irakurriko dut; izan ere, agian, egiten duzuen gauza bakarra da kode etikoan dagoen atal bat ezabatzea, hots, estatu demokratikoaren antolamendu konstituzionala betetzearena. Agian, atal hori da gustatzen ez zaizuena eta gaur egun Jaurlaritzan indarrean dagoen kode etikotik hobetuko duzuena. Izan ere, ez duzue indargabetu. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_470
|
10
|
14
|
28.02.2013
|
MANEIRO LABAYEN
|
Mixto-UPyD
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Eskerrik asko, presidente andrea. Labur-labur, ongietorria eman nahi diot Talde Sozialistak aurkeztutako lege-proposamen honi. Uste dut asko hobetu daitekeela, eta gainerako taldeok dagozkion zuzenketak aurkeztuko ditugu legeproposamen hau eta lege hau hobetu ahal izateko. Nik eskematikoki laburbildu ditut beste zer legeekimen, beste zer ekimen-mota plantea daitezkeen gardentasun handiagoa eta interes publikoaren babes hobea bermatzeko, eta datozen asteetan Ganbera honetan eztabaidatuko diren ekimen horiek aldeztea espero dut. Gainerako taldeen babesa espero dut. Azkenik, bukatzeko, behar-beharrezkoa da gardentasun-lege bat onartzea; erkidegoko gardentasunlege bat, baina baita gardentasun-lege nazional bat ere. Ia 30 urtez, Espainia izan da gardentasunlegerik ez zuen Europako herrialde bakarra. Egia esan, bai Alderdi Popularrak, bai Alderdi Sozialistak uko egin diote, hainbat urtez, hain beharrezkoa den gardentasun-lege hori martxan jartzeari. Gero, gardentasunlege bat aurkeztu zen, baina hor ez ziren sartzen ez sindikatuak, ez enpresa-erakundeak, ez alderdi politikoak..., ezta Errege Etxea ere. Guk behin eta berriz esan dugu alderdi politikoak, sindikatuak, enpresa-erakundeak eta Errege Etxea barne hartzen dituen gardentasun-lege nazional bat behar dugula. Egia esan, Alderdi Popularrak eta Alderdi Sozialistak hamarkadak igaro dituzte hori ukatzen. Espero dut gardentasun-lege hori berehala onartzea, ahalik eta ondoen funtzionatzea eta lehenbailehen martxan jarri ahal izatea. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_471
|
10
|
14
|
28.02.2013
|
QUIROGA CIA
|
PV-ETP
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Eskerrik asko, presidente andrea. Labur-labur, oso gutxi geratzen baita. Iradokiko nizuke hurrengoan minutuak zatitzeko, zeren, bestela, gainerakoak batere gabe gelditzen dira eta. Bi gauza. Batetik, nik ez dizut ekimenik kendu nahi, Mendia andrea. Eskubide osoa duzu, eta nik aitortu egin dizut. Uste dut ez dagoela ondo legeproiektu bat egiteko bideratu diren baliabide publikoekin Alderdi Sozialistak, esan dudan bezala, besapean eramatea eta hona ekartzea oposizioan dagoenean, eta lege-proposamen gisa aurkeztea. Besterik gabe. Baina, nire ustez, horrek argi geratu behar zuen, iruditzen baitzait askotan ari garela ikusten eta zuk, gainera, ez duzula ezkutatu; beraz, hori argi utzi besterik ez nuen nahi. Izango dugu denbora edukiari buruz eztabaidatzeko. Iruditzen zaigu informazioa eskuratzearen eta gardentasunaren gaiak balukeela lekua proiektu honetan; izan ere, bestela, hainbat legetan arautuko litzateke gure ustez osorik arautu daitekeen gai bat, herritarrek arazorik gabe eskuratu dezaten araudia eta ez daitezen ibili gauza batzuk lege desberdinetan bilatzen. Beste gauza bat Maneiro jaunari. Eusko Legebiltzarrean gaude. Pozten naiz zuk Mariano Rajoyren Gobernuarena den eta Diputatuen Kongresuan eztabaidatuko den ekimen bat atera izana, hots, gardentasun-legea, Nazioaren Egoerari buruzko eztabaidan Diputatuen Kongresuan lortu den azken akordioaren aldaketa guztiekin, baina gogorarazi nahi dizut Euskadin gaudela. Ez dugu lege-proiektu horren gainean eztabaidatuko, ez baitzaigu egokitzen, baina izango dugu aukera, gure eskumenak erabiltzean, Eusko Jaurlaritzari eta haren goi-karguei eragiten dien eta gardentasuna hobetzen duen legedi bat edukitzeko. Beraz, proiektu hau hobetu dezaketela uste dugun ekimenak aurkeztuko ditugu, eta espero dugu lege-proiektu hau lehenbailehen ematea argitara. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_472
|
10
|
14
|
28.02.2013
|
MINTEGI LAKARRA
|
EH Bildu
|
Euskal Sozialistak legebiltzar-taldeak egindako lege-proposamena, Kargudun Publikoaren Jokaera Kodea eta haren Bateraezintasunen Erregimena arautzeko. Aintzat hartzeari buruzko eztabaida eta behin betiko ebazpena
|
Bai. Bakarrik esan, lehen esan dudan moduan, ekimenak aurkeztuko ditugula helduko den momentuan legea hobetzeko asmotan, eta orain gure aldeko botoa emango diogu honi. Besterik ez.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_473
|
10
|
14
|
28.02.2013
|
UBERA ARANZETA
|
EH Bildu
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Legebiltzarburu andrea, lehendakaria, sailburuak, legebiltzarkideok, egun on guztioi. Beno, jantokiak ere hezkuntzaren parte dira. Jantokietan umeak hezi egiten ditugu. Heziketa sustatu eta garatzen dugu jantokietan, bere osotasunean, hainbestetan aldarrikatzen ditugun eta gustatzen zaigun integraltasun…
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_474
|
10
|
14
|
28.02.2013
|
UBERA ARANZETA
|
EH Bildu
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
… hainbeste gustatzen zaigun integraltasun eta zeharkakotasunaren izenean. Jantokietan, jateko orduan, esan dudan bezala, umeak hezi egiten ditugu jateko ohituretan, osasunaren zaintzan, bizikidetzan, elikagaien ezagutzan, nondik datozen elikagai horiek, nola ekoizten diren, ekoizteko orduan produktu kimikoak erabiltzen ditugun edo ez, ekoizpen horretan parte hartzen duten lanbide ezberdinak... Bada, hori guztia landu daiteke jatordu batean. Noski, ez soilik jantokietan, etxeetan ere. Beste gauza bat da gero egiten dugun edo ez. Baina hori guztia bideratu genezake jantokietan, hezkuntza proiektu baten barruan, konszienteki planifikatzen baldin badugu eta garatuz gero. Eta askotan ere, inkonszienteki ere hori guztia lantzen da jatordu batean. Eta gure proposamenarekin hezkuntza eredu horri ateak ireki nahi dizkiogu, aukera ematea besterik ez –hori da eskatzen duguna–, aukera ematea, atea irekitzea hezkuntza eredu horri. Hori da planteatzen duguna, gaurko proposamenarekin, eta ez dugu planteatzen sistema aldatzea, nahiz eta gure ustez aldatu beharko litzatekeen gaur egun dagoen sistema. Eta egiten dugun proposamena ere ez doa inoren aurka, ez da catering enpresen aurka ere. Bakar-bakarrik ikuspegi zabala, integrala, bere baitan biltzen duen hezkuntza eredua garatu nahi dugu, baita jantokietan ere. Azkenean, bilatzen duguna da ikastetxeak dauden ingurune hurbilera irekitzea, beraien auzoetara, herrietara eta eskualdeetara, zeren ikastetxeak ez dira uharte isolatuak. Ikastetxeek garatu behar duten hezkuntza proiektua lotuta egon behar da bere ingurune hurbilarekin. Ikastetxeetan umeek ezagutu behar dute –lehen esan dudan bezala– elikagai horiek nondik datozen, nola ekoizten diren, ekoizteko orduan dauden lanbideak... Hori guztia landu daiteke, eta iruditzen zaigu landu beharko litzatekeela, zeren eta, azken finean, ume horiek etorkizuneko pertsona helduak izango dira ingurune horretan. Beraz, zeharkakotasunaren eta integraltasunaren ikuspegitik iruditzen zaigu jantokiek daukaten garrantzia benetan funtsezkoa dela. Eta hori guztia gutxi balitz, eredu horren bidez sustatu genezake eta landu genezake tokian tokiko enplegua, momentu honetan hain larri eta hain egoera kritikoan aurkitzen den enplegua. Kate hurbilen bidez, kate motzen bidez, eskualdean, herrietan, enplegua sustatu genezake. Zeren eta askotan ahoa betetzen zaigu "Enpresa txikia zaindu behar dugu, sustatu behar dugu, garatu behar dugu", "Baserritarrak ere bai, abeltzainak zaindu behar ditugu" eta harrotasunez publizitatea egiten dugu labelaren inguruan: Label okela, Gernikako piperrak, Tolosako babarrunak… Baina, gure ustez, egin genezakeen publizitaterik hoberena dira guk erakundeetatik bideratu genitzakeen politika publikoak. Hemendik kudeaketa ereduak praktikara eramaten ditugunean, politika konkretu batzuk bideratzea eta, zalantzarik gabe, horren barruan ere jantokien kudeaketa eredua sartzen da. Badakigu ez dela soluzioa, baina lagundu dezake, zalantzarik gabe. Zeren eta iruditzen zaigu alferrikakoa dela zeharkakotasuna, integraltasuna aldarrikatzea, hitz horietaz ahoa betetzea, gero ez garenean gai praktikara eramateko eta guztiz kontrakoa egiten dugunean, kontrako politikak bideratzen ditugunean eta, gure ustez, politika estrukturalak bideratu behar dira: bat, pertsonak heziz, eta, bi, ditugun esparru guztietan politika eraginkorrak garatuz, eta baita ikastetxeetan ere. Beraz, zergatik ez, hezkuntzari dagokion atalean, aipaturiko hori guztia barnebiltzen duen eredua bultzatu, aukera eman ikastetxeek eredu hori praktikara eramateko. Ez al litzateke eredu horrekin ikastetxeen autonomia indartuko, aniztasuna? Edo ez dugu sinesten ikastetxeen autonomian eta aniztasunean? Iruditzen zaigu tokian tokiko errealitatera egokitu beharko litzatekeela. Ikastetxe batzuk catering-a aukeratuko dute; oso ondo, aurrera cateringarekin. Beste batzuek aukeratuko dute beraiek egitea kudeaketa osoa hasierahasieratik, oso ondo, aurrera. Beste batzuek agian aukeratuko dute beraiek ere beren baratze propioetan lantzen dituzten elikagaiak kontsumitzea. Noski, guztiek ezin dezakete baratzea eduki, baina aukera desberdinak egon daitezke. Eta, beraz, zergatik ez aukera eman kudeaketa eredu jasangarria, hurbilekoa, burujabea sustatu eta garatu nahi duten ikastetxeei? Eta hori da gaur hemen mahai gainean jarri nahi duguna. Proiektu pilotuak egin daitezke. Ez al dira hezkuntzan proiektu pilotuak bideratu? Adibidez, hizkuntza ereduen inguruan, ingelesarekin bultzatu dira eta beste hainbat kasutan ere bultzatzen dira. Jantokietan, zergatik ez? Eta gaurkoan, ez baldin badut zuek konbentzitzea lortzen, behintzat, gustatuko litzaidake galdera honetaz erantzungo bazenidate: zergatik ez jantokietan proiektu pilotuak bultzatu? Zergatik ez beste kasu batzuetan egiten denean? Eta gustatuko litzaidake gutxienez gaur galdera horretaz erantzungo bazenidate. Zeren eta ez dugu ulertzen gai honen inguruan hain temati egoteko zein den arrazoia, ea atzean ezkutuko arrazoiren bat dagoen, hau da, enpresa handien presioa edo catering enpresen presioa. Eta hor ere beste arazo batekin aurkitzen gara, eta arazoa da ikastetxeei ere ez zaiela uzten sukalde propioa izaten. Gainera, ikastetxe batzuk orain berregituratzen edota ikastetxe berriak eraikitzen ari direnean, prest daudenean beraiek finantziatzeko, beraiek edo udalek, eta hori ere ez zaie uzten. Ez dugu ulertzen. Benetan, ez dugu ulertzen zergatik egiten den hori. Beraz, hemen ikusten da finantziazioa ez dela arazoa. Orduan, galdera horren erantzuna ere izatea gustatuko litzaidake. Zeren eta hemen ez da bakarrik lehengaien arazoa, hau da, lehengai freskoak, aniztasuna eta elikadura zaintzea. Elaborazioa ere zaindu behar da eta elaborazioak bere garrantzia dauka, eta iruditzen zaigu momentu honetan, behintzat, hori bigarren plano batetan jartzen dela. Bukatzeko, indarrean dagoen gaur egungo Jantokien Kudeaketa Dekretua 2000. urtekoa da. Dagoeneko 2013an gaude, ordutik gauzak asko aldatu dira, ordutik hainbat datu ditugu, gero eta jakinagoa da eta gainera datu objektiboak ditugu jatorduek osasunean duten eraginaz eta garrantziaz. Baita ere, krisi egoera batean gaude, eta aipatu da kudeaketa ereduak ere bere laguntza eman dezakeela tokian tokiko enplegua sustatzen, eta beno, hor baditugu beste hainbat faktore kontutan izan beharko liratekeenak, bai? Orduan, etorkizuneko herritarrak baloreetan hezitzeko –eta gure ustez, behintzat, garrantzizkoa da eta ez dut pentsatzen hori hemen inork zalantzan jartzen duenik–, eta gure ekonomia txikia zaindu eta sustatzeko, iruditzen zaigu kudeaketa eredu honi atea irekitzea garrantzitsua izan daitekeela eta izan behar dela, bai baserritar txikiak, dendari txikiak, enplegua sortzeko auzoz auzo eta herrietan. Beraz, eskatzen duguna da dekretu honetan atetxo bat irekitzea, leiho bat irekitzea eredu aukera honi, bestelako eredu honi. Azkenean, jantokia ulertzeko beste eredu bat eta ikastetxeen autonomia indartzeko. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_475
|
10
|
14
|
28.02.2013
|
OYARZABAL DE MIGUEL
|
PV-ETP
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Eskerrik asko, presidente andrea. Labur mintzatuko naiz, akordio bat lortu baitugu Ganbera honetako zenbait talderen artean, gai honi buruzko testu bat onartu ahal izateko. Gai hau, ikastetxeetako jangelena, zenbait alditan izan dugu eztabaidagai Ganbera honetan, bai batzordean, bai osoko bilkuran, pasa den legegintzaldian. Aralar eta Euzko Alderdi Jeltzaleak ekarri zuten gai hau hona, Gobernuari eskatzeko, besteak beste, azterketa bat egiteko, eta Aralarrek, gaurkoan bezala, jangelak kudeatzeko beste eredu bat ere eskatzen zuen, ikastetxe bakoitzarentzako eredu autonomo eta espezifikoa. Egia da kasu hartan Aralarrek (uste dut 2010ean antzeko proposamen bat aurkeztu zuela, 2010ean) esaten zuela une hartan ikastetxeetako jangelek ez zituztela betetzen erabiltzaileen beharrak eta nahiak, ezta ikastetxeenak ere. Gaur, Bilduk dio, bere proposamenean, ez duela sektore bat, erabiltzailekopuru jakin bat asebetetzen. Badirudi bi urte hauetan zerbait egin dela, eta, bistan denez, ulertu dute ikastetxe eta familia gehienak ados daudela jangelen zuzeneko kudeaketarekin; izan ere, "ez du inor asebetetzen" horretatik "ez du sektore bat asebetetzen, erabiltzailekopuru bat" horretara igaro dira, proposamenaren arrazoiketan diotenez. Banakako kudeaketa proposatzen da, eta kudeaketa hori zuzeneko kudeaketari kontrajarri nahi zaio. Bada, nik uste dut zerbitzua unibertsal bihurtzeko zuzeneko ekintza bat jarri dela abian, eta iruditzen zait zuen asmoa dela barregarri uztea funtzionatzen ari den eredua. Jakina hobetu daitekeela; guk uste dugu hobetu daitekeela, eta, ziur asko, sailak ebaluazio zehatza egin behar du zerbitzu horren baldintzak eta prestazioak nola hobetu ditzakegun ikusteko. Gu akordio batera iritsi gara Euzko Alderdi Jeltzalearekin eta Alderdi Sozialistarekin, zehazki, ikastetxeetako jangelen tratamendu horrekin jarraitzeko, eta jangelako laguntza eta bekak inplementatu, hobetu eta zabaltzeko krisi ekonomikoa gehien jasaten ari diren familientzat. Jangelen kudeaketaren egungo egoeraren ebaluazioa egiteko ere eskatzen da, aurrera egiten jarraitu eta zerbitzu hori ahal den heinean hobetzen saiatzeko. Egia da 2010ean proposamen bat onartu zela Ganbera honetan, eta Gobernuari epe jakin batean jangelen kudeaketari buruzko azterketa aurkezteko eskatzen ziola. 2011n, berriro eskatu zitzaion Gobernuari ikastetxe publikoetako jangelen kudeaketari buruzko azterketa egin eta Legebiltzarrera ekartzeko, Gobernuak bete ez zuen 2010eko akordioa betetzeko. Egia da, bestalde, 2013ra iritsi eta Gobernu sozialistak ez zuela gai horri buruzko azterketarik ekarri. Gure ustez, egokia da oraindik ere, eta horregatik saiatu gara erdibideko zuzenketan sartzen egungo Hezkuntza Sailari ebaluazio hori egiteko eskaera, zehatz ezagut ditzagun zer indargune eta ahulgune dituen kudeaketa-sistema horrek, zer arazo dituzten eta zer eskatzen duten familia jakin batzuek, eta, noski, zein den egungo egoera. Honi ezin baitzaio galtzerdi bati bezala buelta eman. Gure autonomia-erkidegoko zortziehun ikastetxe baino gehiagotatik gehiengoak zuzeneko kudeaketa-sistema duela, eta oso ikastetxe gutxik dutela jangelen zuzeneko kudeaketari aurre egiteko behar besteko gaitasuna eta azpiegitura. Ikastetxe gehienak eroso daude, eta egungo zuzeneko kudeaketaren planteamendua defendatzen dute. Zuek, legez besteko proposamen hau aurkeztu duzuenok, badakizue gure autonomia-erkidegoko ikastetxe gehien-gehienek ezingo luketela autonomiaz kudeatu zerbitzu hau, ez baitute hori egiteko ez lekurik, ez behar besteko azpiegiturarik, ez sukalderik, ezta, une zail honetan, inbertsioak egiteko finantzaketarik ere. Horregatik uste dut hobe dela, eta positiboagoa eta praktikoagoa, sailak lehenbailehen aurkeztea egoeraren azterketa, eta zehatz esatea nola eta zer ikuspegitatik hobetu daitekeen prestazio hori. Gu, noski, ados gaude elikadura-segurtasunarekin zerikusia duten elementu guztiak bermatzearekin, eta kasu honetan, kontzeptu eta alderdi horiek txertatu ditugu erdibideko zuzenketan: menuetan askotariko elikagaiak izatea, janaria prestatzeko elikagaia zentzuz erabiltzea, eta baliabide publikoen arrazoizko erabilera kontuan izanik, gure inguruneko produktuen gomendioei jarraitzea, eta, are garrantzitsuagoa, ikasleen artean ohitura osasungarriak garatzea. Baina uste dut dagoeneko egiten dela hori, eta orain egin behar duguna dela zerbitzu horren prestazioari dagokionez ekintza-mota horiek nola hobetu ditzakegun ikusi. Besterik ez; eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_476
|
10
|
14
|
28.02.2013
|
CELAÁ DIÉGUEZ
|
SV-ES
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Buenos días señorías. Empezaré con unas palabras del señor Agirrezabala. Dijo lo siguiente en el 2011: "La mayoría de los centros escolares han escogido la gestión directa, y creo que su nivel de satisfacción es grande". Y añadió: "Pero se puede decir que universalizar el servicio y que el Departamento de Educación se haya hecho cargo de ello ha sido un gran logro, y creo que hay que reconocerlo aquí. Por lo tanto, no creo que sea esa la prioridad, sino otra". Estoy de acuerdo con él, totalmente de acuerdo. Y lo que ocurre es, señora Ubera, como usted ha dicho, que la cosa no funciona. Begiratu zer datutan mugitzen ari garen. Zortziehun ikastetxe baino gehiago ditugu, eta laurogeita hamar mila ikasle baino gehiago egunero jaten. Euskadiko jangela handiena da, dudarik gabe: laurogeita hamar mila bazkaltiar baino gehiago. Gure legegintzaldian soilik, 9.000 bazkaltiar gehiago izan genituen. Gastuari dagokionez, 90 milioi euroko kostua izan zuen altxor publikoarentzat, eta familiek zuzenean ordaintzen dituzte beste 30 milioi euro. Are gehiago esango dizut: gure garaian, erabiltzaile-tasa % 45 inguruan finkatzea lortu genuen, jangelako beken edo laguntzen bidez langabezia-egoerak jasaten ari ziren familientzat. Horrenbestez, maila handiko ekonomia batean ari gara lanean. Ez da bat-bateko kontua izan, gurasoek nahi zutelako (legitimoa izanik ere) hezkuntzazentro bateko jangela eramateari ekin diotela. 600 eta 700 ikasle hartzen dituzte egun jangelek. Ez da txantxetako kontua, oso gai serioa baizik. Hamabost urtean, ez dugu elikadura-intoxikazio bakar bat ere izan, eta catering-enpresei jartzen zaizkien baldintzak oso zorrotzak dira. Hain zuzen ere, eskalako kostu-ekonomia bat erabiltzen eta baliatzen ari gara, eta enpresei, baldintza-agirietan, oso eskakizun zorrotzak egiten zaizkie, kontserbazio-kateari, zainketari, zerbitzuari eta prestakuntzari dagokienez. Oso enpresa ahaltsuak soilik aritu daitezke lanbide honetan. Ni ere harritu nau, onerako, kasu honetan, Euzko Alderdi Jeltzaleak iritzia aldatu izana. Badakit sabela ez dela elez asetzen, ez dela gauza bera. Euzko Alderdi Jeltzaleak begiak ireki ditu Gobernura sartzean. Izan ere, 2010ean, eta areago 2011n, hain zuzen ere aurreko Gobernuaren herentziatzat jasotako greba bat amaitzen ari ginela, Euskadiko jangelen % 20 egiten ari zen greba (Euskadiko jangelen % 20 soilik, baina familien bizitza erabat asaldatzen ari zena) konponbidean jartzen ari ginela, familiekin eta sektoreko eragileekin eginiko akordioei esker, hona etorri ziren eredua aldatzeko eskatzera, eta Oyarzabal jaunak gogora ekarri du. Begira, legebiltzarkideok, erronka ugari ditugu, lantzeko gai ugari, asko, eta atzo bertan murrizketen mehatxua izan genuen, aurrekontu publikoetan oso jaitsiera handiak iragarri ziren, eta hezkuntzari ere eragiten diete, ikerketari ere bai, eta osasunari ere bai. Oso larriak dira. Eta, noski, ez da ereduak aldatzeko unea. Ez da esperimentuak egiteko garaia ere, Ubera andreak hala eskatzen badu ere. Esango dizut zergatik. Dagoeneko zortzi edo bederatzi zentro daudelako aurretiaz zuten erregimenean, eta ez dira aldatu, baina gainerakoak aldatuz joan dira 2000. urtetik. Araudia, gainera, nire aurrekoak egin zuen 2000. urtean, Inaxio Oliveri jaunak, eta asmatu egin zuen. Araudi horrek kontrako mugimendua eragin du, hau da, jangelen kudeaketatik zuzeneko kudeaketara igaro da. Zuzeneko esaten zaio, hain zuzen, hezkuntza-administrazioa delako jangelen zerbitzuaren zuzeneko erantzulea. Ubera andrea, guk arlo honetan dugun erronketako bat ekitatea da, eta beste bat, kalitatea. Kalitatea, etengabe hobetzeko prozesuekin jarraitzeko, catering-enpresei eskatzeko, orain arte egin dugun moduan, kalitate goreneko lehengaiak erabiltzeko, zerbitzu profesionala emateko, eta, noski, dagokien denboran ikasleen prestakuntza ere baliatzeko. Baina bada ekitate-erronka garrantzitsu bat ere, oso garrantzitsua. Hori da arlo honetako erronka. Ekitatea da administrazio publikoa adi egotea krisi garai honetan jangelan sortzen diren laguntza- eta beka-behar guztiei, krisia gehien jasaten ari direnei laguntzeko. Hori da gure erronka. Izan ere, begira, Ubera jauna, une honetan ezin zaie gai guztiei erantzun. Ezin da. Sukaldeak jartzeak kostu izugarria du, eta eraginkortasunik ezaren eta bikoizketaren arloan sartzea eskatzen du. Guk, berriz, gure ahalegin ekonomiko eta finantzarioak jangelako beka eta laguntza gehiago emateko egin behar ditugu. Badakizu zergatik? Berdintasun handiagoa lortzeko. Badakizu zergatik? Berdintasun-printzipioa zorrotz betetzen dugulako. Guk ezetz esan diogu tupperrari. Zergatik? Bada, ez dugulako nahi gure haurrak bereiztea jangelara sartzen diren unean: bazkaltzera joateko baliabideak dituztenak eta tupperrarekin datozenak, hau da, baliabiderik ez dutenak. Tupperrak, berez, ez du errurik. Tupperrak ez du errurik. Baina adin txikiko haur batengan sor daitekeen aldea bai iruditzen zaigula garrantzitsua. Beraz, ekonomikoa da erronka, jangelako beka eta laguntza gehiago izatea da erronka. Berdintasunerronka bat da, eta, noski, zerbitzuaren kalitatearekin jarraitzea. Oso zerbitzu profesionala dugu, eta oso ongi funtzionatzen du. Besterik ez; eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_477
|
10
|
14
|
28.02.2013
|
MENDIZABAL MENDIZABAL
|
EA-NV
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Egun on. Eskerrik asko, presidente andrea. Sailburuak, legebiltzarkideok. Nire aurretik hitz egin duzuenok kokatu duzue gaiaren nondik norakoa; beraz, gauza batzuk agian errepikatu egingo ditut, baina horregatik ez ditut aipatu gabe utzi nahi. Gure taldeak aurkeztu duen zuzenketarekin eta adostutako erdibidekoarekin adierazi nahi duguna da oinarrizko hezkuntzaren curriculumean jasotako helburuen artean ageri dena, hau da, hezkuntzari ere badagokiola elikadura orekatuak bizitza pertsonalari eta sozialari dakarzkion onurak garatzea eta balioa ematea. Horregatik, eskolako elikadurak izan beharreko ezaugarriak kontuan hartu behar dira, hala nola, ziurtasuna energia eta nutrizio ekarpen egokia, osasun alorreko indarreko jarraibideak betetzea, ikasleen heziketa lortzea esparru horretan ere; ohitura onak barneratzea, azken finean. Helburu horiek lortzeko, beraz, arreta berezia eskaini behar diogu jantokien kudeaketari. Izan ere, eskolako jantokiak hainbat zeregin betetzen du, eta horien artean garrantzia bereziko bat: zeregin soziala, alegia, indarrean dagoen legediak lehentasuna ematen baitio ekonomikoki mesedetu gabeko inguruetako ikasleek, horiek ere zerbitzu honetaz gozatzeari. Bestetik, zeregin nagusienetakoa nutrizionala izanik ere, jateko ohiturak sustatzea, mahaian elkar bizitzen eta partekatzen eta gastronomiari buruz ikasi, esperimentatu eta gozatzea ere ez dira aparte utzi beharreko zereginak. Gurean gero eta eskari handiagoa duen zerbitzu bat da jantokiena, eta oker ez banago eta Celaá andreak aipatu duen bezala, aurreko ikasturtean 90.000 haur ibili da gure jantokietan. Eta Ubera andreak esan duen bezala, 2000. urtetik aurrera jantoki horiek araututa ditugu Jaurlaritzaren agindu bidez, eta gaur arte, behintzat, esan dezakegu oso ondo funtzionatu duen zerbitzua izan dela. Ateak irekitzea esaten zenuen, Ubera andrea. Esan nahi dizut agindu horretan aditzera ematen dela ikastetxeetako ordezkaritza duen organo gorenak onartu behar duela ikasleen partaidetza osasun eta giza ohituren gaineko hezkuntza irizpideak finkatzerakoan, eta gero, hor erabakitakoak eskolako monitoreei helaraztea. Hala ere, errealitateak esaten digu ohitura horien prestakuntza programa garatzerakoan oso desberdina izan dela ikastetxeetan gertatutakoa eta gehienetan aisia antolatzeko programak izan direla soilik. Alde horretatik, jantokiek duten funtzio hezitzailea oso da garrantzizkoa, baina ez dagokio berari bakarrik: kolektibo ugarik parte hartu behar du elikadurako ohiturak barneratze ekintzetan; bizitzako beste gauza batzuetan bezala, tribu osoa behar da haur bat hezte- ko, ez? Hala nola, familia, jantokia, gela, irakasleak… Bada ekimenik jantokia prozesu hezitzailearen parte gisa antolatzeko helburu duenik eta ikastetxeko proiektuan agertzen dena, badago. Eta bide horretatik sakondu beharko litzatekeela iruditzen zaigu. Horregatik, erdibidekoaren bigarren puntuan dioena: "Ebaluatu egin behar direla eta kasuan gauzak hobetu, beti dagoelako zer hobetu". Jantokiko zerbitzuan parte hartzen duten partaide guztien arteko behar adineko koordinazioa egon behar da, horrek zerbitzuaren kalitatea handiagoa izaten lagunduko duelako. Ikastetxe asko ari da horretan eta segi egin beharko da bide horretatik. Bestetik, gurasoek badute kezka eta interesa eskola jantokiaren dinamikari buruz eta hor, menuaz gain, badira beste elementu batzuk aipatzen dituztenak. Esate baterako, ikastetxeen eta katering enpresen arteko komunikazioa hobetzea. Gainera, administrazioetatik bidaltzen ditugun mezuak sendoak izatea eskatzen digute elikadura osasungarriari buruz ari garenean edo elikadura jasangarriari buruz ari garenean. Horregatik antolatu izan dira nutrizio gaietako prestakuntza saioak edo janarien manipulaziorakoak, jantokietan ari diren profesionalen balioa aintzat hartzeko eta motibatzeko aldi berean. Beraz, araudietan aurreikusitako kalitate kontrol guztiak bete behar dira. Horretarako, ezinbestekotzat jotzen dugu jantokiaren ardura duten organo guztien partaidetza, hasi Eskola Kontseilutik eta jantokiko langileenganaino. Kalitate kontrol horiek ere enpresen homologaziorako baldintza pleguetan ageri dira, eta, batez ere proposatzen dugu baldintza teknikoetan erdibidekoan aipatzen ditugun eskakizun edo elementu horiek sartzen segitzea. Eta, besteak beste, menuetako elikagaien aniztasuna, elikagai fresko eta ingurukoak erabiltzea, ikasleen ohiturak eta jarrera osasungarriak lantzea, aldiro erabiltzaileen eta gurasoen asebetetze azterlana egitea. Baldintza plegu tekniko horietan, beraz, behar diren egokitzapen eta eguneraketak egitea edo egiten segitzea proposatzen dugu osasuna sustatzeko orientabideekin bat etor daitezen, energia eta nutrizio kalitatean aurrera egin dezagun eta ikasleen nutrizio hezkuntzan lagungarri izan daitezen. Bilduk proposatzen duen autokudeaketari buruz, berriz, tamaina handiegia ez duten ikastetxeetan agian bideragarria da, baina ez guztietan. Eta horretarako, une oro kontuan hartu izan beharko ditugu eskuragarri ditugun baliabideak. Edozein dela ere modua edo proiektua, horren bideragarritasuna aztertu beharko litzateke aldez aurretik. Eta horrekin erantzuten dizut, Ubera andrea: ez dago ezkutuko arrazoirik; bideragarritasuna da aztertu beharrekoa. Gure ustez, gaur egun indarrean dauden zerbitzuak ondo betetzen ditu gizartearen eskariak, baina aipatu ditugun hari horietatik tira egin beharko dugu zerbitzua etengabe hobetzen segitzeko, familiekin etengabe elkarrizketa eta lankidetza bideak zabalik izanik beti ere, araudiak dagoeneko ematen duelako horretarako bide. Proiektu pilotoak aipatu dituzu eta esan dizut lehenago ere baldintza guztiak betetzen dituzten kudeaketak sistemaratzeko aukerak baleude ere, uneanunean eskuragarri dauden baliabideak aztertu beharko liratekeela. Y no era mi intención entrar a la anécdota, pero, señora Celaá, el Partido Nacionalista Vasco no ha hecho ninguna cura de realismo, porque, a pesar de no haber estado tres años y medio en el Gobierno, el Partido Nacionalista Vasco siempre ha sido consciente de la realidad que vive el pueblo vasco. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_478
|
10
|
14
|
28.02.2013
|
MANEIRO LABAYEN
|
Mixto-UPyD
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Eskerrik asko, presidente andrea. Esan nahi dudan bakarra da jatorrizko proposamenaren aurka bozkatuko dugula, eta Talde Sozialistak, Talde Popularrak eta Euzko Abertzaleak taldeak sinatutako erdibideko zuzenketaren alde, erabat arrazoizkoa iruditzen baitzaigu. Gai hau zenbait aldiz eztabaidatu dugu jada Legebiltzar honetan, eta erdibideko zuzenketa horretan jasotzen denarekin eta zuzenketa hori sinatu duten taldeek esandako guztiarekin bat gatoz. Beraz, ez dugu zer erantsi. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_479
|
10
|
14
|
28.02.2013
|
UBERA ARANZETA
|
EH Bildu
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Tira, ez dut lortu inor konbentzitzea. Eta, gainera, batek baino gehiagok ez du oso ondo ulertu esan duguna edo ez du ondo ulertu nahi izan eta, gainera, distortsionatu egin nahi izan da guk esandakoa. Eta ez hori bakarrik. Ikusita lortu den erdibidekoa, argi ikusten da gaia desbideratu nahi izan dela beste oinarri batzuetara, esaterako, beken asuntora. Baina lasai egon, beken inguruan ere baditugu ekimenak, proposatuko ditugu eta eztabaidatuko dugu. Hemen garbi dago bakoitzak dituen betaurrekoen arabera ikusten duela gizarteko errealitatea eta garbi dago hemen gaudenok ez dugula konpartitzen eta berdin ikusten gure errealitatea. Eta gaur mahai gainean jarri dugun jantokien bestelako eredu horri aukera zabaltzeko horren inguruko eskaria egon, badago. Manifestu bat dago, 50 eragilek sinatuta. Beraz, errealitatea ezin da ezkutatu ez dakit nolako dialektika jokoen bidez. Eta ez hori bakarrik: ikastetxeak ere, eragileez aparte, eskatzen ari dira eta prest daude finantziatzeko. Ez dabiltza eskatzen krisia dagoela eta dirurik ez daukatela eta ez dakit nork bere gain hartzeko ardurarik. Ez, ez. Beraiek korrespontsabilitatea bilatzen dute eta dute helburu, hainbestetan etxe honetatik aldarrikatzen den korrespontsabilitatea, zeren eta hemen bideratu nahi den gizarte eredua da korrespontsabilitatea, jakitea gizarte guztian bakoitzak duen papera eta bakoitza arduradun izatea bere egunerokotasunean, bizitzan aurrera eramaten dituen kontuetan. Baina, beno, tematiak gara eta legegintzaldi osoan zehar gai honekin jarraituko dugu lanean. Gaurko ekimenarekin guk, bat: ikastetxeen autonomia indartu nahi izan dugu, hainbestetan aldarrikatzen den autonomia hori, eta gestio zuzena eta kalitatezkoa. Hezkuntza integrala, zeren eta hemen bideragarritasun ekonomikoaren gainetik –bideragarritasun hori, badirudi dena gutxi batzuen eskuetan etekin ekonomiko hori jartzea–, horren gainetik pertsonak daude. Aberastasun hori, bideragarritasun hori, pertsona guztien artean banatzea ekitatea lortzeko, aukera berdintasuna lortzeko. Hau da, baserritar txiki horiei, enpresa txiki horiei, dendari txiki horiei ere etekinak banatzeko. Eta bultzatzen dugun zentralitatearekin hori guztia ekidin egiten da, ezabatu egiten da. Hori bai, gero kontzientzia oso garbi geratzen zaigu ETBn edo prentsan Tolosako Babarruna edo Label Okelaren inguruko publizitatea egiten dugunean. Baina hemen politika eraginkorrak behar ditugu egunerokotasunean, eta hori da gaur bilatzen genuena: atea irekitzea politika horiei. Zeren eta hau oso gauza serioa da, serioa eta garrantzitsua. Horregatik jantokien eredua, jatorduen eredua ezin da segurtasunera mugatu. Ez, askoz ere zabalagoa da, pertsonekin ari garelako jokoan, pertsonen heziketarekin. Eta hemen, gaur, berriro ere eztabaida desbideratu egin da, lehen esan dudan bezala. Eta berresten naiz: gure helburua, gaurko ekimenarekin, ez zen sistema aldatzea, nahiz eta guk sistema aldatuko genukeen. Baina ez, bilatu duguna da atea irekitzea, aukera ematea, eta dekretuak, zo- ritxarrez, ez du aukera hori ematen. Baina bai, oso ondo geratzen zaigu duplizitatea, krisia, badirudi todo vale. Eta beno, krisiak ni te cuento. Krisiak balio du edozertarako, edozertarako. Baina gogoratuko ditugu hitz horiek legegintzaldian zehar hezkuntzan edo beste hainbat esparrutan proiektu pilotoren bat norbaiti bururatzen baldin bazaio proposatzea. Orduan ere mahai gainean jarriko ditugu publizitatea, krisia, bideragarritasun ekonomikoa. Beraz, pena bat ez dugula lortu inor konbentzitzea. Guk gai honekin jarraituko dugu, iruditzen zaigulako oso gai funtsezkoa, inportantea dela, batetik, pertsonen heziketarako, bai, eta bestetik, gure gizartearen estrukturazio, saretze horretan eta benetan pertsona guztien ekitatea bilatzerako orduan eta aberastasun hori banatzerako orduan, eta ez soilik, bakarrik, enpresa batzuen eskuetan uzterako orduan. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_480
|
10
|
14
|
28.02.2013
|
OYARZABAL DE MIGUEL
|
PV-ETP
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Eskerrik asko, presidente andrea. Eserlekutik bertatik hitz egingo dut, Ubera andreari esateko iruditzen zaigula ez dela ona, ez dela arrazoizkoa honelako gai bat, ikastetxeetako jangelena, datu errealik gabe aztertzea, egoeraren azterketa errealik egin gabe, eta demagogiara eta proposamen ez-errealetara, une honetan aurrera eraman ezin diren praktiketara jotzea. Uste dut ez dela arrazoizkoa. Euskal ekoizleen egoera gaiaren ardatz bihurtzea ere ez dut uste gai hau lantzeko modua denik. Uste dut euskal ekoizleen arazoak, labelaren politiken babesa eta abar beste sail batzuek landu behar dituztela, neurri zehatzen bidez. Uste dut ez duzula ez hezkuntza-sistema ez ikastetxeetako jangelen egoera egin behar besteen arazoak konpontzearen erantzule; adibidez, euskal ekoizleenak. Uste dut ongi baino hobeto dakizula hitz hutsak direla, zure proposamena bideraezina dela une honetan, eta, gainera, eskola-komunitateko jende gehiena ez datorrela horrekin bat. Besterik ez; eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_481
|
10
|
14
|
28.02.2013
|
CELAÁ DIÉGUEZ
|
SV-ES
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Presidente andrea. Gauzak okerrago jartzen dizkidazu, Mendizabal andrea. Izan ere, zure alderdi politikoak baldin badaki, egiazki, herri honetan zer gertatzen den, zer dela eta aldarrikatzen zuen beste eredu bat 2010ean eta 2011n? Zergatik ari zen beste eredu baten alde? Zertarako egiten zuen? Lópezen Gobernua ahultzeko bakarrik? Are okerragoa iruditzen zait hori. Beraz, berriro nabarmendu nahi dut, borondate onez ari zarelakoan, errealitatearekin topo egin duzuela Gobernura iristean. Ez zenekiten zer zegoen eta zer dagoen, eta, noski, begiak irekitzen ari zarete. Zuri, berriz, Ubera andrea, hau esan behar dizut: zure ustez, gaiak eskala handian aztertzen direnean ez dira zaintzen ez prestakuntza ez hezkuntza. Gauza bat da euskal produktuak babestea –baldintzaagiri teknikoetan ere jasotzen da hori–, eta beste bat lan egiten duten hezitzaileek... Begira, guk bostehun lanpostu baino gehiago sortu genituen, zeharkakoak, noski, catering-enpresarekin, gure garaian soilik, 9.000 bazkaltiar berri izanda. Jende horrek badu prestakuntza, eta ikasleak hezten ari dira. Baina esan behar dizut legezko kontratazioari dagozkion zer berme juridiko izan ditzakegun gurasoek (borondate bikainaz) hezkuntzaren zerbitzu osagarria (izan ere, ez da hezkuntza-zerbitzu bat, hezkuntzaren zerbitzu osagarri bat baizik), jangelarena, hartzen duten ikastetxeetan, 600 edo 700 haurri jaten emateko. Adibidez! Beraz, guk hemen zehazten eta ziurtatzen duguna da jendearen eta ondasunen kontratazio egokiaren berme juridikoa, legezko kontratazio-baldintzei jarraikiz, baita osasun- eta hezkuntza-bermeak ere, eta, noski, gure bazkaltiarrei eta familiei kalitatea eta ekitatea zaintzen dizkiegu. Besterik ez; eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_482
|
10
|
14
|
28.02.2013
|
MENDIZABAL MENDIZABAL
|
EA-NV
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Hemendik, nire postutik egingo dut, zure baimenarekin. Ubera andrea, ez dugu gaia segurtasunera mugatu eta ez dugu desbideratu. Ez dugu krisia aipatu; aipatu duguna da proiektu pilotu horiek sistemaratzeko arrazoiak aztertu egin beharko liratekeela eta bideragarriak diren, bideragarritasuna aztertu beharko litzatekeela, dauden baliabideak ikusita. Orduan, atea ireki…; esan dizut legeak hor ate bat irekitzen duela eta gaur egun badaude zuk aipatu duzun sistema jarraitzen duten jantokiak. Celáa andrea, ez dut uste zu zarenik murrizketen inguruan hitz egiteko aproposena, ez? Ikusi besterik ez dago zein izan den zure legealdian egindako aurrekontu murrizketa edo exekutatu gabe utzi duzun diru guztia, baina jakizu Gobernu honek diru kontuen inguruan egiten dituen kudeaketak ez direla hizkuntzara, oro har, eta jantokietan orain arte emandako zerbitzura mugatzen. La única cura de realismo que ha hecho el Partido Nacionalista Vasco es tener la sorpresa al saber que su Gobierno no ha hecho lo que decía o prometía. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_483
|
10
|
14
|
28.02.2013
|
MAROTO ARANZÁBAL
|
PV-ETP
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Eskerrik asko, presidente andrea, sailburu jaun-andreak. Herritarren segurtasuna lehentasunezkoa da, eta hala izan behar du erakunde eta gobernu ororentzat, eta, bereziki, ordezkari publiko ororentzat. Gaur egun, herritarren segurtasuna herritarren bizi-kalitatea neurtzeko modu bat ere bada, eta, beraz, arreta handia jarri behar dugu segurtasuna hobetzeko eta helburu hori guztion helburua izateko, baita Ganbera honena ere. Segurtasuna zenbait arlotan oinarritu behar da, neurtu ahal izateko. Arlo horietako batzuk erraz neurtzen dira. Hainbat analista eta erakundek datuak, datu objektiboak, ematen dituzte, aldian behin, gertatzen denari buruz, hainbat ratioren eboluzioari buruz, eta gure kale, auzo, udal eta landa-eremuetako segurtasunaren kalitatea hobetu ala okertu den esaten dute. Baina bada kontuan hartu beharreko beste kontu bat ere. Herritarrengandik gertu gaudenok, gauzak nola diren badakigunok, herritarren segurtasunari buruz duten pertzepzioa aztertzeko obligazioa daukagunok, kontuan hartu behar dugu segurtasunaren arloan ere sentipen eta pertzepzio desberdinak daudela, eta, oro har, segurtasun handiagoa ala txikiagoa izateko pertzepzioa badago, gizartean ere gaiari buruzko kezka handitu edo txikitu egiten dela. Beraz, bi alderdiak ulertu behar dira: batetik, datuak garrantzitsuak dira, eta, bestetik, pertzepzioak, hau da, herritarrek komunikabideetatik, gizartetik, gure kale eta hirietako kaleetan zuzenean ikusten eta sentitzen dutenetik jasotzen dutena guztiz garrantzitsua da. Hasteko, argi utzi nahi dut, ekimen honen bidez, ez dela inolako alarmismorik sortu nahi. Are gehiago, esango nuke Euskadiko herriak eta hiriak ez direla arriskutsuak, ez daukagula alor horretan arazo larririk; baina egia da, eta irmotasun berarekin esan behar da, segurtasunaren arloan zenbait datu kezkagarri daudela. Hala, zenbait delitu kezkagarri aipatu behar dira, eta, batez ere, eta hau berria da, delitumota berriak agertzen ari dira. Beraz, delituak egiteko modu berriak agertzen ari dira gure gizartean ere. Datuei dagokienez, gauza asko eztabaida daitezke. Berriki, datu partzialen berri (Arabari buruzkoak, batez ere) izan dugu, eta, besteak beste, etxebizitzetan indarra erabiliz egindako delitu-kopuruaren gorakadari buruzko datuak agertu dira. Delitu-mota berriak dira, baina, zalantzarik gabe, kezka handia eragiten dute herritarrengan. Datu estatistikoak dira, baina, bestalde, herritarrek pertzepzio jakin bat dute horiei buruz, eta, beraz, bi arloetan lan egin behar dugu, biei aurre egiteko. Dudarik gabe, guztiz beharrezkoa da honelako tribuna batean esatea herritarren segurtasun ezari aurre egiteko tresnarik onena politika sozialak direla, Gizarte-estalduraren maila ona, zerbitzu sozialen maila ona, deserrotze-arazoak edo gizarte-egoera ahuleko pertsonen arazoak saihesteko politiken estaldura ona izatea ezinbestekoa da segurtasun ezeko egoerak saihesteko. Baina, halaber, egia da, ahalegin hori egin arren –eta administrazio guztiek egiten dute ahalegin hori–, beharrezkoa dela azpimarratzea eta ulertzea gure kaleetan, gure bizilagunen artean, segurtasunaren arloan dauden elementu batzuk ez direla konpontzen gizarte-politika eraginkorrekin bakarrik. Aitzitik, egoera horiek poliziaren jarduera egokia eskatzen dute eta erakundeen arteko koordinazio ona segurtasunaren arloan. Beraz, arazo hori konpondu gabe dago oraindik, betikoa delako, eta ez delako oraingoa bakarrik. Orain kezka bat dago. Aitortu beharra dago datu batzuek gehiegi kezkatu ditzaketela herritar eta arduradun publiko batzuk, batez ere, Euskadi osoko datuak, datu orokorragoak, argitaratuz gero, baina, lehen esan dudan bezala, pertzepzio-arazo bat dago, eta oso garrantzitsua da hori konpontzea. Delitu-tipologia berri hori mahai-gainean dago, eta Ertzaintzak eginkizun garrantzitsua du horrelako arazo bat konpontzeko. Hori dela eta, bultzatu eta, are gehiago, lan egin behar dugu, eta orain arte egindako lana aitortu egin behar dugu. Eta beste zerbait ere gaineratuko nuke. Zailtasun eta estutasun ekonomikoko garaian gaudela ikusita, ekimen honen bidez, kontua ez da gehiago eskatzea bakarrik, alegia, polizia gehiago edo bitarteko gehiago eskatzea. Polizia eta bitartekoak izateak garrantzitsua da, zalantzarik gabe. Baina kontua ez da gehiago gastatzea, baizik eta hobeto gastatzea. Kontua ez da gehiago edukitzea, baizik eta eskura ditugun baliabideak hobeto antolatzea. Eta, batez ere, koordinazio handiagoa eta hobea bultzatu behar da administrazioen artean; udal, foru-aldundi eta Eusko Jaurlaritzaren artean koordinazio hobea behar da segurtasun-arloan, eta, beraz, koordinazio handiagoa behar da Ertzaintzaren eta udaltzainen artean. Bestalde, alkate naizenez, Euskadiko alkateen gehiengoaren izenean esan nahi dut Euskadiko alkateek gure Ertzaintza nahi dugula; gure Ertzaintzak egiten duen lana nahi, ulertu eta baloratzen dugu, eta, horrexegatik, udaltzainekin koordinazio eta inplikazio handiagoa behar dela uste dugu. Gehiago koordinatu behar dugu. Horrek ez du esan nahi nahikoa koordinazio ez dagoenik. Ahalegin gehigarri hori egin behar dugu, koordinazioaren bidez, batetik, pertzepzioa eta gure kaleetako poliziaren presentzia handiagoa izan dadin eta, bestetik, sor daitezkeen delituen –delitu tradizionalak nahiz garai hauetan agertzen ari diren delitu berriak– aurkako lan eraginkorragoa egin dadin. Berriz diot, kontua ez da gehiago gastatzea, hobeto gastatzea baizik, hobeto antolatzea, hobeto koordinatzea eta polizia-eredua, Ertzaintza-eredua definitzea, errealitate berrien arabera. Badakit Eusko Jaurlaritzako hainbat kabinetetan ahaleginak egin direla horri buruz. Beti da beharrezkoa ahalegin hori egitea. Baina, halaber, badakit, eta zuek ere bai, Ganbera honetako taldekideok, datu horiek eta pertzepzio horiek izan badirela. Eztabaida irekia da, eta, ziurrenik, datu batzuk besteekin alderatu daitezke. Baina pertzepzioak ezin dira alderatu. Segurtasun-ezaren sentimendua duenak –eta sentimendu hori guztiz zilegi da delitu jakin batzuen basakeria edo gordintasuna ikusi duten herritarrengan–... Delitu horiek herritarrengan sorrarazten duten beldur-sentsazioari aurre egin behar zaio. Ertzaintzak ondo egiten du bere lana? Zalantzarik gabe, bai. Baliabideak ondo erabiltzen dira? Bai. Baina irmotasun berarekin esan behar da lan hori hobetu egin behar dela eta, batez ere, tokiko erakunde eta udalekin egiten den koordinazio-lana hobetu egin behar dela. Udalak gogoz daude, gogoz gaude, gure laguntza eskaintzeko, gure kaleetan ertzain gehiago egon daitezen, Ertzaintza eraginkorragoa izan dadin, eta, hala, segurtasun-sentipen hori orokorra izan dadin gure kaleetan. Ekimen honen bidez, jaun-andreok, Ertzaintzak egindako ahalegina aitortu nahi dugu; Ertzaintza eraginkorragoa izateko ahaleginean ari direnen lana aitortu nahi dugu; baina, aldi berean, adierazi nahi dugu ahalegin handiagoa egin behar dela, koordinazioa bultzatu behar dela, gauza guztietan –arlo ekonomikoan, politikoan, sozialean eta, halaber, herritarren segurtasunaren arloan– garai berriak bizi ditugun honetan. Garai berriek erantzun berriak eskatzen dituzte, eta, ekimen honen bidez, horixe lortu nahi dugu, hain zuzen. Halaber, Ganbera honetako beste bi taldek –Euskal Sozialistak taldeak eta Euzko Abertzaleak taldeak– izan duten jarrera eskertu nahi dut, guztion artean ekimen bat martxan jartzeko. Hain zuzen, ekimen horren bidez, jarrera hori orokortu eta aipatzen aritu garen helburu horiek lortzen lagundu nahi da. Herritarren segurtasun handiagoa? Bai, noski. Polizia-gorputzen eta Ertzaintzaren arteko koordinazioaren bidez lortu behar da hori (Ertzaintzari dagokio, noski, ekimen honen gidaritza), eta tokian tokiko udaltzaingoekin ere etengabeko koordinazioan jardun behar da, erdibideko zuzenketa honen lehenengo puntuan eskatzen den moduan. Lankidetza udalekin eta foru-aldundiekin, aurrerago eskatzen den moduan, eta koordinazioa udaltzainekin, puntu hori hobetzeko eta bultzatzeko beharrezkoak diren proiektuak egiteko. Eta, noski, fiskaltzarekin eta EAEko Justizia Auzitegi Nagusiarekin lankidetzan, eta horiekin koordinatuta lan eginez, batetik, herritarren segurtasuna hobetu dezaketen alor guztietan eta, bestetik, delituen prebentzioan. Segurtasunari arreta jarri behar diogu, eta lehentasunezkoa izan behar du gure udaletako, forualdundietako eta Ganbera honetako eguneroko lan politikoan ere, eta badirudi kasu honetan hala adieraziko dela. Gracias. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_484
|
10
|
14
|
28.02.2013
|
UNZALU HERMOSA
|
SV-ES
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Gracias, señora presidenta. Señoras consejeras, señoras y señores parlamentarios, buenos días a todos. Nire aurretik hitz egin duen bozeramaileak adierazi duen bezala, Euskal Autonomia Erkidegoan ugaritu egin dira mota jakin bateko delituak. Zenbait komunikabidetan jaso da berri hori, eta, atzo bertan, EAEko fiskal nagusiak Ganbera honetan egindako txostenaren berri izan genuen. Izaera bortitzeko delituen kopurua (adibidez, borrokak, larderiaz egindako lapurretak, iruzurrak, jendea bizi den etxebizitzetako lapurretak) goraka ari da gure erkidegoan. Halaber, familia-eremuko delituak eta genero-delituak ugaritzen ari dira gure inguruan. Sozialistok uste dugu ugaritze horiek lotura handia dutela krisi ekonomikoak sortutako egoera pertso- nal eta familiarrekin. Krisiaren ondorioz, gizarteko sektore zabalak ari dira pobretzen, eta, gure ustez egoera honen zuzeneko arrazoia da hori. Eskuina krisitik ateratzeko inposatzen ari den errezetek, ordea, ez dute egoera pertsonal horiek hobera egiteko aukerarik ematen. Alderdi Sozialistak uste du ekonomia eta enplegua bultzatzeko neurriak hartu behar direla; izan ere, gure ustez, hori da delitua prebenitzeko politikarik onena, politika sozialekin osatzen badugu. Hala eta guztiz ere, delituak egiten direnean, zuzenbidezko estatuak funtzionatu egin behar du, eta haren botereek erantzun eraginkorra eman behar diete delituei. Krisi ekonomikoak delitugintzan duen eraginaz gainera, aipatu behar da delinkuentzia –batez ere, antolatua– garai berrietara egokitzen dela. Delitugileek ere berrikuntza teknologikoak aprobetxatzen dituzte, delitu-mota berriak sortzeko. Euskadin, hainbat polizia-gorputz ditugu, pertsonen eta ondasunen segurtasuna babesteko lanean. Ertzaintza da garrantzitsuena –8.000 kide ditu–, baina ez da ahaztu behar 80 udaltzaingotan antolatuta dauden 3.000 polizia-agenteen lana ere, ez eta Polizia Nazionalak eta Guardia Zibilak –Barne Ministerioaren mendekoak– gure erkidegoan egiten dutena ere. Egoera hori izanik, ez da behar analisi zorrotzik ondorioztatzeko polizia horiek, lan eraginkorra egiteko, ezinbestekoa dutela koordinatuta jardutea. Alde horretatik, gure taldearen ustez, bereziki garrantzitsua da Ertzaintzaren eta udaltzaingoen arteko koordinazioa eraginkorra izatea. Zerbitzu publiko horien guztien helburua da pertsonen eta ondasunen segurtasuna handitzea, hainbat delitu-motatatik babesteko. Bistan denez, gai horretan ez dira hutsetik hasiko; badago esperientzia bat, urte askoan egindako lanaren emaitza, gure polizia-gorputzen bermagarri. ETAren jardun terrorista alde batera utzita, Euskadi gure inguruko lekurik seguruenetakotzat hartu izan da. Beraz, irudi hori mantendu eta hobetu egin behar dugu. Gizarteak ETA garaitu izanak balio behar du lehen jardun terroristaren aurka erabiltzen ziren bitartekoak orain gure herritarren segurtasuna hobetzeko. Laburtuz, onartutako neurriak finkatu eta landu egin behar ditugu, eta helburuak lortzera eramango gaituzten beste batzuk jarri behar ditugu martxan. Gure poliziak, Ertzaintzak, gertuko polizia eta polizia integrala izaten jarraitu behar du, leku gehiagotara hedatu, bitarteko gehiago eta prestakuntza hobea jaso, bere lana baldintza ahalik eta onenetan egiteko bitarteko informatikoak eta telematikoak eskuratu... Gaur egungo Eusko Jaurlaritzak Genero Indarkeriaren Biktimen Zuzendaritza Segurtasun Sailetik bereizi duen arren, nire ustez, une egokia da delitumota horiei aipamen berezia egiteko, gure gizarteko gaitz handienetakoa baitugu. Ikasgeletako heziketa, delituaren prebentzioa eta delitugileak atxilotu eta jazartzea; argi eta garbi, ildo horretatik jardun behar dute gure botere publikoek genero-indarkeriaren biktimekiko ekinean. Orain arte esandakoarekin bat etorriz, gure taldeak atal anitzeko osoko zuzenketa bat aurkeztu zuen. Osoko zuzenketa hori jeltzaleen eta popularren ekarpenekin elkartu da, eta erdibideko zuzenketa bihurtu. Alde horretatik, uste dugu 2010eko azaroaren 11ko osoko bilkuran hartutako erabakia zuzendu beharreko neurri egokia izan zela. Hori dela eta, pozik gaude, osoko zuzenketa aurkeztu zenetik gaur arte, Segurtasuneko sailburuak dagokion batzordean aurkeztea eskatu duelako, aurreko ekitaldian izandako delitu eta falten berri emateko. Gure ustez, Ertzaintza berrantolatzeko eta modernizatzeko plana martxan jartzea oso egokia izan zen eta horretan jarraitu behar dugu, horregatik beste plan batzuk ahaztu gabe; esaterako, sailburuak Segurtasun Batzordean aurkeztutako Horizonte 2016 plangintza estrategikoa. Nire hitzaldian esan dut udaltzaingoekin koordinatuta aritzea funtsezkoa dela delituei aurre egiteko, eta, horregatik, haiekin koordinazio-plan bat egitea nahi dugu. Ertzainen bitarteko hobeak eta prestakuntza egokia izan behar dituzte, herritarrei ahalik eta zerbitzu onena emateko. Azkenik, gure ustez, Ertzaintzak 8.000 kide izateko akordioa lortu ondoren, maila horretatik behera ez luke egin behar ertzainen kopuruak. Horri buruzko hurbilketa bat egin dugu erdibideko zuzenketan, baina uste dut laster aukera izango dugula horretaz sakonago eztabaidatzeko. Besterik gabe, eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_485
|
10
|
14
|
28.02.2013
|
ITURRATE IBARRA
|
EA-NV
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Señora presidenta, señoras y señores consejeros, señoras y señores parlamentarios. El grupo Popular Vasco ha presentado un proposición no de ley para mejorar la seguridad ciudadana, habida cuenta del incremento de la delincuencia. Es verdad que, según los datos de Eurostat y los datos( creíbles) del informe del Ministerio del Interior, en el año 2012 las infracciones penales aumentaron un 3,4 % en la Comunidad Autónoma Vasca. Hala eta guztiz ere, Alderdi Popularrak legez besteko proposamena justifikatzeko ematen dituen datuak –Maroto jaunak hemen, tribunan, azaldu ez dituen arren– oso partzialak dira kasuren batean, eta okerrak beste kasu batzuetan. Hala, dolozko hilketak eta erailketak, bortizkeriazko delinkuentzia eta indar eta larderiazko lapurretak % 48raino ugaritu omen dira (2012ko lehenengo hiruhilekoko datuei buruz aritu behar dute, zalantzarik gabe). Baina hor daude datuak, eta Alderdi Popularraren Barne Ministerioak berak eman ditu 2012koak. Horien arabera, 2012ko lehenengo hiruhilekoan, % 50 ugaritu ziren dolozko hilketak eta erailketak Euskal Autonomia Erkidegoan (hain zuzen ere, bitik hirura pasatu ginen, hau da, % 50eko igoera izan zen), baina 2012 osoa 2011rekin alderatuta, ez zen inolako igoerarik izan delitumota horietan. Besteak beste, datu horretan –bi datu ematen dituzue, eta horietako bat hori da– oinarritzen duzue zuen legez besteko proposamena, baina urte osoa kontuan hartuta ikusten da arlo horretan ez dela inolako igoerarik izan. Halaber, ez da egia Euskadi denik delinkuentzia gehien hazi den erkidegoa. Ez da egia, 2012ko datuak 2011koekin alderatuta. Izan ere, baieztapen horiek guztiak segurtasun errealaren eta hautemandako segurtasunaren binomio horretan oinarritzen dira. Egia da mundu-mailan aitortzen dela hori, eta arduradun politikoak arduratzen dituen gaia dela, baina egia da erantzukizun handia dugula hautematen den segurtasun horretan. Askotan, gure adierazpenen bidez, gure baieztapen puztuen bidez, askotan liskar politikoa sustatu edo eztabaida batzuetan errentagarritasun politikoa atera nahian, baieztapen guztiz puztuak egiten ditugu, eta, ondorioz, segurtasun ezaren sentipena –hautematen den segurtasun ezarena– handitu egiten da, nahiz eta benetako segurtasun eza halakoa ez izan. Beraz, ez da egia Euskadi denik delitu gehien egiten diren erkidegoa, eta ez da ona herritarrei hori adieraztea. 2012an, Euskal Autonomia Erkidegoaren gainetik zeuden Nafarroa eta Asturias (% 4ko eta % 3,5eko tasak izan zituzten, hurrenez hurren). Eta Euskadin, adibidez, 1.000 biztanleko 42 arau-hauste penaleko tasa dugu, estatuko batezbestekoa baino txikiagoa –48koa baita–, eta zenbait erkidegotan baino askoz ere txikiagoa –Balearrak (77), Madril (60,5), Valentziako erkidegoa (54) eta Katalunia (59,8)–. Atzo Euskal Autonomia Erkidegoko fiskal nagusiak, Calparsoro jaunak, adierazi zuen bezala, Euskadik kriminalitate-tasa baxua du. Horrek ez du esan nahi, zioen, bertan gozo egon behar dugunik; bistan denez, ez dugu poztu behar beste batzuk baino egoera hobean gaudelako. Gure erakundek –eta erdibideko zuzenketaren sinatzaileena, uste dut– zerbitzu publiko guztiak, oro har, eta herritarren segurtasuna, bereziki, hobetzea izan behar dute helburu. Alde horretatik, tribuna honetan adierazi den moduan, enplegua bultzatzeko neurriak, bazterketa sozialaren aurka borrokatzeko politika publikoak eta abar dira errezetarik onena delituari aurre egiteko edo herritarren segurtasuna hobetzeko. Ziurrenik, autonomia-erkidego honetako ratioak horregatik dira estatuko beste erkidego batzuetakoak baino hobeak eta horregatik dago ratio horien guztien buruan; izan ere, herri honetan, babes sozialeko sistema, gizarte-babeseko zerbitzu publikoak (hezkuntzakoak, osasunekoak, eta abar) batezbestekoaren gainetik egon izan dira. Eta horrek argi erakusten du hori guztia garrantzitsua dela delituak prebenitzeko ere. Hain zuzen ere, hori da helburua. Prebentzioa eta, oro har, zerbitzu publikoak hobetzea eta, bereziki, herritarren segurtasuna hobetzea; hori da, gaur egun, Eusko Jaurlaritzako Segurtasun Sailaren helburu nagusia. Gaur egun, diot, baina hala izan da orain arte ere. Hala izan da gaurko eztabaida egin aurretik ere, eta hala izaten jarraituko du etorkizunean. Ertzaintza bilakaera eta hobekuntza etengabean egon da eta dago, garaian garaiko delitu-motei aurre egiten. Sailburuak, legegintzaldi honetako jardueraildoak batzordean aurkeztean, adierazi zuen segurtasun-politiken oinarrizko xedea dela eskubideak eta askatasunak bermatzea, herritarrak eta haien ondasunak babestea, eta herritarren segurtasuna mantentzea. Gobernu honek bultzatzen dituen politiken oinarrian dauden hiru zutabe nagusiak ere aipatu zituen: lehenik, herritarrenganako hurbiltasun handiagoa, segurtasun-zerbitzuak eskatzen eta eskertzen baitituzte; bigarrenik, delitua prebenitzeko eta jazartzeko giza baliabideak eta bitarteko teknologikoak modu eraginkorragoan erabiltzea; eta, hirugarrenik, gizarte-eragile, erakunde eta polizien arteko lankidetza handiagoa. Segurtasuneko sailburuak aipatu zituen hiru zutabe horiek zehatz-mehatz jasota daude Euzko Abertzaleak taldeak eta Euskal Sozialistak taldeak zein Talde Popularrak sinatu dugun erdibideko zuzenketan. Zuzenketa horren bidez, herritarren segurtasunaren arloko lan-prozesuak etengabe hobetzen jarraitzea da helburua, polizia-agenteen presentzia eta hurbiltasuna indartuz hiri- nahiz landa-eremuetan, Ertzaintzaren Horizonte 2016 plan estrategikoaren barruko plangintza estrategiko baten bidez, eta hiru ardatz nagusi kontuan izanda: herritarren segurtasuna bultzatzea, informazioa eta ikerketa areagotzea eta kudeaketaeredu berri bat sustatzea. Zuzenketan bertan adierazten den moduan eta sailburuak legegintzaldi honetako erronka nagusienen artean aipatu zuen bezala, ahalik eta lankidetza handiena izango da polizia-agenteekin –publikoak nahiz pribatuak (udalak, udaltzaingoak eta udaltzaingorik ez duten baina segurtasun-beharrak dituzten udalak, elkarteak, eta abar)– eta, noski, epaile eta fiskalekin, haien parte-hartzea ere funtsezkoa baita helburu horiek lortzeko. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_486
|
10
|
14
|
28.02.2013
|
MANEIRO LABAYEN
|
Mixto-UPyD
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Eskerrik asko, presidente andrea. Oso labur, esan nahi dut Talde Popularrak, Euzko Abertzaleak taldeak eta Euskal Sozialistak taldeak sinatu duten erdibideko zuzenketaren aldeko botoa emango dugula. Nire ustez, ezer onik ez dakarten diskurtso alarmistetatik haratago, zorionez, alarmarik sortzen ez duen erdibideko zuzenketa bat lortu da, herritarren segurtasuna hobetzeko egin beharrekoaren ildotik. Nire ustez, oso jarduera eta erabaki arrazoizkoak proposatzen dira. Horietako asko martxan jarriak daude lehenagotik, eta, noski, –eta, agian, hori da gauzarik garrantzitsuenetakoa– neurri eta jarduera horiekin batera, zerbitzu publikoak etengabe hobetu behar dira, prebentzioa etengabe hobetu behar da eta babes sozialaren sarea etengabe hobetu behar da. Nire ustez, azken hori da garrantzitsuena. Edonola ere, esan bezala, erdibideko zuzenketa honen aldeko botoa emango dugu, alarmarik sortzen ez duelako eta herritar gehienek ulertzen dituzten neurri guztiz arrazoizkoak proposatzen dituelako. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_487
|
10
|
14
|
28.02.2013
|
MAROTO ARANZÁBAL
|
PV-ETP
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Eskerrik asko berriro, presidente andrea. Lehenik eta behin, argitu nahi dut –nire ustez, nire lehenengo hitzalditik ondorioztatzen den arren– legez besteko proposamen honen justifikazioan ematen diren datuak datu ofizialak direla, egiaztatutako datuak, datu horiek proposamen hau egin zen datakoak izan arren. Halaber, egia da norabide desberdinetako datu berriak daudela; batzuk, onak, eta beste batzuk, txarrak. Horrez gainera, beste zenbait datu ditugu –batez ere, Arabako lurralde historikokoak eta hiriburukoak, Gasteizkoak–, eta indartu beharreko zenbait arlo adierazten dituzte. Eraikitzeko gogoz diot, bi indarren –udaltzaingoaren eta Ertzaintzaren– indarrak koordinatu eta eraginkorrago bihurtzeko gogoz. Arzuaga jauna, zein da arazoa udaltzaingoaren eta Ertzaintzaren arteko koordinazioa indartzen bada? Zein da arazoa Ertzaintzak gure kaleetan egiten duen lana indartzen bada, eraginkorrago egiteko? Zure hitzaldian, ez dut ulertu zein den arazoa. Ulertu dudana da –guztiok esan dugulako; ez da inolako berrikuntza– politika sozialak irtenbidearen zati handi bat direla; inklusioa –eta uste dut zuk esandakoa parafraseatzen ari naizela– bazterketa-arriskuan edo baztertu- ta dauden herritarrak gizarteratzera bideratuta dagoela. Oso ondo dago hori; hala da eta eraginkorra da. Baina ez da alarmista esatea gure kaleetan delitutipologia berriak daudela. Kalean ibili behar da hori ikusteko, edo kaleetan daudenei eta delitu horiek pairatzen dituztenei entzun behar zaie esandakoa egiaztatzeko, baina nabarmena da hori, eta politika sozialak ez dira irtenbide bakarra. Zuk aurrez aurre jartzen dituzu presentzia eta eraginkortasuna, eta nik uste dut guztiz osagarriak direla. Eraginkortasuna datuen bidez egiaztatzen da, baina Ertzaintzaren eta udaltzaingoaren presentzia fisikoak, gure inguruko hainbat udaletan –adibidez, Gasteizko auzoetako udaltzainen kasuan– eta beste hiriburu eta udal batzuetan, eguneroko bizimoduan auzo bakoitzeko bizilagunei –batzuetan, pertsonalki ere ezagutzen dituzte– lagundu eta delituak gutxitzeaz gainera, beste eragin bat dauka, hau da, herritarrengan segurtasun-sentipena sortzen du. Hain zuzen ere, norbaitek aipatu duen alarmismoaren aurka egitea da hori. Tribuna honetan esan dut, eta errepikatu egingo dut orain, Euskal Autonomia Erkidegoko alkate gehienak Ertzaintzarekin gaudela, eta polizia-gorputz hori defendatzeaz gainera, udaltzainekin koordinazio estuagoa eskatzen dugula. Nire buruari galdetzen diot, Arzuaga jauna: Zuk ere bai, edo zuek ere bai? Zeren guztiz berria litzateke hori. Gaur, tribuna honetan, kontrakoa esango bazenute ere, berrikuntza izango litzateke. Zu ere Ertzaintzaren alde zaude? Zeren oso zaila da tribuna honetan azaltzea herritarren segurtasuna bultzatu behar dela eta herritarren segurtasunerako eraginkortasuna bultzatu behar dela, eta, gero, gai ez izatea irmoki esateko lan hori egin behar duenaren –kasu honetan, Ertzaintzaren– alde dagoela. Aukera daukazu –ez dakit denbora izango duzun, zeren denbora gehiago eskatu ohi dute– esaldi korapilatu horietako bat osatzeko, batzuetan asko esan nahi duten horietakoa, baina gero, esandakoan, esanahirik apenas dutenetakoa. Baina aukera daukazu esateko. Zalantzarik gabe, pauso handi bat izango litzateke, gaur, zuk eta zure taldeak, herritarren segurtasunaren alde zaudetela esateaz gainera, funtsezko lan hori betetzen duenaren –hau da, udaltzaingoez gainera, Ertzaintzaren– alde zaudetela esango bazenute, horrek esan nahi duen guztiarekin. Hain zuzen ere, hori da gaurko mozioaren helburua: jarduera hori indartzea, koordinazio hori indartzea eta, elkarrekin, segurtasuna areagotzen laguntzea, segurtasuna atzematea, eta, horrez gainera, beste kontu garrantzitsu batzuk –aipatu ditudan bezala eta beste bozeramaile batzuek eta komunikabide batzuek aipatu dituzten bezala–, alegia, delituak egiteko modu berriak baldin badaude, politika sozialez gainera, sistema berri bat eta metodologia berri bat beharko dela. Funtsezkoa da hori, eta hori da gaurko helburua. Baina uste dut hausnarketa hori egin behar dutela erdibideko zuzenketa honen aldeko botoa eman behar ez dutenek ere, eta ezezko botoa emateko arrazoiak azaldu behar dituztela. Nire ustez, zuk baino dezente arrazoi gehiago eman ditut tribuna honetan, Arzuaga jauna. Etorri hona, etorri hona orain, eta esan argi eta garbi "Ertzaintzaren alde nago eta Ertzaintzaren jarduerarekin bat nator, eta, gainera, udaltzaingoekin koordinatuta lan egitearen alde nago". Baina esazu garbi, zeren, beste batzuetan ez da argi entzun zuk ordezkatzen dituzunen aldetik. Esazu argi: "Ertzaintzaren alde nago". Polizia-agente askok, familia askok eskertuko dizuete, eta, noski, erdibideko zuzenketa honen aldeko botoa emango dugunok ere bai. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_488
|
10
|
14
|
28.02.2013
|
UNZALU HERMOSA
|
SV-ES
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Zure baimenarekin, eserlekutik. Arzuaga jauna, gure osoko zuzenketan eta sinatu dugun erdibideko zuzenketan, azken batean, arduratzen gaituen bakarra da gure herritarren eta herrikideen eta haien ondasunen segurtasuna. Zeren, gure ustez, botere publikoen obligazioa da herritar guztiei sentiaraztea beren ondasunak eta osotasuna ondo ziurtatuta daudela. Benetan uste dut zure hitzaldia aurreiritzi baten ondorioa izan dela, presaz egindako balio-judizio baten ondorioa, agian, hasierako ekimena azkar begiratu ondoren egindakoa; baina, benetan, uste dut ez duzula kontuan hartu, inolaz ere, eztabaida honen azken erabakia. Izan ere, erdibideko zuzenketa bihurtu da, eta ez da jasotzen, inolaz ere, esan duzun bezala, polizia gehiago behar denik, ez eta zuk esandako beste gauza batzuk ere, baizik eta, besterik gabe, herritarren segurtasuna hobetzeko bidean jarraitu nahi dela. Hori da erdibideko zuzenketa honen helburu bakarra. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_489
|
10
|
14
|
28.02.2013
|
ARZUAGA GUMUZIO
|
EH Bildu
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Eskerrik asko, Unzalu jauna. Esaten duzu aurreiritzi batetik abiatu naizela, eta ez, iritzi batetik abiatu naiz eta ezagutzen dudan eta aztertu dudan gai baten inguruan. Maroto jaunak galdetzen dit ea Ertzaintzaren alde nagoen. Zerbitzu bat da eta zerbitzu publiko horren alde bagaude, eta zerbitzu horrek, gainera, pentsatzen dugu eraginkorra izan behar duela. Polizia asko dago herri honetan, eta gu polizia autoktonoaren alde bagaude. Polizia asko, agian polizia gehiegi dago herri honetan, eta argi ikusi behar da polizia bakoitzak zer funtzio bete behar duen eta horretarako zenbat polizia behar den. Irakurri nuenean legez besteko proposamenaren jatorrizkoa pentsatu nuen proposamen horrekin agian PPk bilatzen zuela sobera dauden indar polizial batzuk berregokitzea gaur beste behar batzuetarako. Me comenta el señor Maroto que ven claro que hay que actuar de forma preventiva. Sin embargo, es curioso ver que en el texto de la transaccional que nos proponen no hacen absolutamente ninguna mención a dónde están las causas del problema, dónde está el origen del problema, cómo es una situación de crisis económica y social la que genera mayores tasas de delincuencia, y de esto hacen dejación absolutamente en los siete puntos en los cuales tienen redactado el texto de la transaccional. Krisi egoera larri latz bat dago honen muinean, eta, gainera, ezagutzen dugu krisi horren sorburua; delitu hauek, lapurretak, etxeetako lapurretak, bortizkeriarekin gertatzen diren lapurretak gertatzen dira eta horiei aurre egin behar zaie, baina ez dugu pentsatzen mahai gainean gaur egun dauden datuek eramaten gaituztenik pentsatzera egoera inoiz baino larriagoa edo alarmanteagoa kontsideratu behar dugunik. Quiero mencionar un punto que he visto en la transaccional, que me parece de difícil equilibrio, ya que incorporan el plan de reorganización y modernización de la Ertzaintza del Gobierno anterior con el anunciado plan estratégico Horizonte 2016 que acaba de plantear la Consejería de Seguridad del Gobierno actual. Un plan este último que apelaba a la marca de un nuevo modelo policial, pero que ahora vemos vinculado a ese plan anterior del Gobierno del PSE, lo cual nos hace pensar que este nuevo modelo policial que se nos anuncia por parte del nuevo Gobierno va a tener ciertamente poco recorrido. Ertzaintzak eredu berri bat behar du, eredu berri baten arabera funtzionatu behar du gertutasuneko ikuspegi batekin eta tokian tokiko egoera ezagutzen dutenekin, hau da, udaltzaingoarekin eta bertako ordezkari politikoekin erkatua konponduko da. Hori da gure posizioa, eta horregatik transakzio honen kontra bozkatuko dugu. Besterik gabe, eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_490
|
10
|
14
|
28.02.2013
|
ITURRATE IBARRA
|
EA-NV
|
EH Bildu legebiltzar-taldeak egindako legez besteko proposamena, ikastetxeetako jantokien kudeaketari buruz. Eztabaida eta behin betiko ebazpena
|
Gracias, señora presidenta. Maroto jauna, esan duzu zuen zuzenketaren justifikazioan ageri diren datuak legez besteko proposamena aurkeztutako egunekoak direla (urtarrilak 31). Hain zuzen, proposamen horretan egiten dituzue baieztapen potolo horiek, nire ustez errealitatearekin bat egiten ez dutenak. Edonola ere, egun berean, jatorri bereko beste batzuk ere bazenituen. Begira, zuen zuzenketaren justifikazioan, Barne Ministerioko dokumentu honetatik atera zenituzten datuak: % 50eko igoera dolozko hilketetan eta erailketetan, alegia, bitik hirura. Eta beste hauek, data berekoak dira, Maroto jauna, eta jatorri berekoak, Barne Sailekoak: 2012ko urteko txostena, zeinaren arabera, 2011rekin alderatuta, igoera zero den (lehen, hamabi; ondoren, hamabi). Beraz, igoera zero izan zen. Beraz, nire lehenengo mintzaldian erreferentzia hori aipatzearen helburua ez zen zuekin eztabaida garratza izatea –bide batez, hasieran, horixe ateratzen zitzaidan zure legez beste proposamena irakurtzean–; izan ere, pentsatzen nuen legez besteko proposamen horrekin, hautemandako segurtasun ezaren sentipena eta alarma soziala handitu egiten zela. Egia da ondoren izan ditugun elkarrizketan eta erdibideko zuzenketaren bidez lortu dugun hitzarmenean hori guztia bere lekura eramatea lortu dugula. Nire helburua zen azpimarratzea arduradun politikook eta erakundeetako arduradunek erantzukizuna dugula, gure deklarazio eta jarreren bidez, segurtasunari buruzko era bateko edo besteko ikuspegian, eta arduraz eta alarmismorik gabe jokatu behar dugula, errealitatearekin bat ez datorren sentipenik ez sortzeko. Arzuaga jaunak –dagoeneko erantzun dio Unzalu jaunak– gure erdibideko zuzenketak bultzatzen duen polizia-gehitzeari buruz hitz egin du. Benebenetan, ez dakit nondik atera duen, zeren, erdibideko zuzenketa osoan, ez da aipatzen –kontrakoa baizik– inolako polizia-gehitzeri. Alde horretatik, zuk esan bezala, nik ere uste dut diskurtso alarmista kaltegarria dela segurtasunera- ko, segurtasun-sentipenerako eta gure herritarren ongizaterako; baina diskurtso alarmista bezain kaltegarria da zure diskurtso serafikoa, zerbitzu sozialen sarea hobetuz, gizarte justuagoa eginez, delikuentzia desagerrarazi eta gizakiaren txarkeriekin amaituko dugula dioena. Zeren hori ere ez da errealitatea. Zuek badakizue beharrezkoa dela..., badakizue beharrezkoa dela segurtasun-zerbitzu bat, gure gizartean polizia egotea. Ondoren, esan duzu EH Bilduk polizia hurbil bat proposatzen duela, Ertzaintzak bere hastapenetan, sortu zenean, proposatutako berbera, eta sailburuak bere hitzaldian proposatu zuena: polizia hurbilaren ideia berreskuratzea, herritarrengandik hurbil dagoen poliziarena, zeina, urte hauetan, oso ezindua egon baita, ertzainak hiltzen zituen talde terrorista batengatik ez ezik, herritar batzuek hilketa horiek txalokatzen zituztelako ere, seinalatu edo su ematen zielako –behin baino gehiagotan gertatu zen moduan– Ertzaintzaren furgonetei, agenteak barruan zeudela. Oraindik ere ekintza horien ondorio gordinak pairatzen ari dira zenbait agente agente. Beraz, ongi etorri, polizia behar dela, polizia hurbila behar dela badiozue. Azken batean, erdibideko zuzenketak erakusten duena da sinatu dugun hiru taldeak ildo berean gaudela, Segurtasuneko sailburuak bere agerraldian azaldutako Eusko Jaurlaritzaren proposamenarekin bat gatozela. Agerraldi horretan, sailburuak zioen –eta nik ere hala esan nahi dut hemen– Ertzaintza etengabe hobetu behar dela, hurbileko polizia bat berreskuratu behar dela, herriaren polizia, herriarekin dagoena eta herriarentzat lan egiten duena, erakunde guztiekin eta, bereziki, udaltzaingoekin koordinatuta. Bide batez, Unzalu jaunak iragarri duen bezala, Segurtasuneko sailburuak lehengo urteko segurtasunari buruzko datuak emateko agerraldia eskatua zuen, eta hala egin zen, lehengo legealdian, horrela eskatu zuelako Ganbera honek, Euzko Abertzaleak taldearen ekimenez. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_491
|
10
|
14
|
28.02.2013
|
MANEIRO LABAYEN
|
Mixto-UPyD
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Eskerrik asko, presidente andrea. Gaurkoan, Fagor eta Eroskiren mendeko finantza-ekarpenak ditugu hizpide. Ekarpen horiek zenbait finantza-erakundek merkaturatu zituzten, eta Euskadiko milaka herritarri egin diete kalte. Hizpide hartuko ditugu, orobat, iruzur orokor hau konpontzeko egon daitezkeen bideak –konponbideak ematea da-eta, seguru aski, eginkizun garrantzitsuena–; izan ere, Euskadiko milaka herritar ari dira iruzur horren ondorioak ordaintzen, eta ordezkari politikoongan dute herritar horiek itxaropena, auzi honi ahalik eta konponbiderik onena emateko. Fagor eta Eroski kooperatiba-sozietateak dira, eta, beraz, ez dute akziorik, ekarpen sozialak baizik. Kooperatiba-sozietateek formula jakin batzuk balia ditzakete, beren garapena finantzatzeko, hazkunderako inbertsioak egiteko eta lanpostuei eusteko edota lanpostu gehiago sortzeko. Zehazki, formula hauek dituzte erabilgarri: finantza-bazkide laguntzaileak onartzea; bazkideei zuzenduta, borondatezko kapitalekarpenak jaulkitzea, eta enpresaren mendeko finantza-ekarpenak jaulkitzea. Zer dira, baina, enpresen mendeko finantzaekarpenak? Ez dira ekarpen sozialak, baizik eta enpresen mendeko zor-titulu epegabeak. Ez dute amaieraeperik. Titulu- edo balore-izaera dute, eta gaur egun SEND merkatuan kotizatzen dute. Zor korporatiboko beste edozein inbertsiotan bezala, gerta liteke enpresa jaulkitzaileek, azkenik, ez ordaintzea. Arrisku hori dute. Mendeko ekarpenak dira, kredituen hurrenkerari dagokionez hartzekodun arrunten edo kreditu arrunten atzean daudelako. BBVA eta Santander finantza-erakundeak arduratu dira ekarpen horiek ezartzeko prozesua zuzentzeaz eta bermatzeaz. Era berean, La Caixa, BBK, Euskadiko Kutxa, Banco Baskonia, Banco Sabadell, Kutxa eta Vital finantza-erakundeek ere hartu dute parte ekarpen horiek ezartzeko jardueretan. Arrisku handiko finantza-produktua da, epegabea, eta haren likidezia –eskas samarra edo hutsala– merkatuaren mende dago. Nolanahi ere, arazoa ez dago produktuaren ezaugarrietan; kontua ez da, esate baterako, produktuaren errentagarritasuna hark dakarren arrisku handiaren adinakoa den edo ez; arazoaren funtsa beste bat da; izan ere, gaur egun bai zuek bai nik finantza-produktu horren ezaugarriei buruz dakigun guztia finantza-erakundeek ez zieten beren bezeroei jakitera eman, ekarpen horiek eskaintzeko unean; isilean gorde zuten informazioa; ez zuten informazioa guztiz azaldu; manipulatu egin zuten, edo egokitu. Hau da, produktu hori hartzea erabaki zutenei –finantza-erakundearen edo hango langileen aholkuei jarraituta, bistan da– ez zitzaien informazio hori eman. Gure ustez, beraz, iruzur bidez merkaturatu zen produktu hori; konfiantza handiko pertsonei eskaini zitzaien, eta, pertsona horiek, noski, finantza-erakundeen aholkuei jarraitu zieten, uste on osoz. Iruzur egin zitzaien, ordea. Horixe da, gure ustez, UPyDkoon ustez, afera honen muina. Zenbait finantza-erakunderen jokabidean datza arazoa, bezeroei baino informazio gehiago helarazi digutelako guri, produktu horiei buruz. Eta pertsona horietako asko eta asko, milaka lagun –aurrezleak gehienak, eta inondik ere ez inbertitzaileak– engainatu egin zituzten; iruzur egin zitzaien, ez baitzitzaien egokiro jakinarazi arrisku handiko produktua zela, epegabea eta likidezia gutxikoa edo likideziarik gabekoa. Eskura ditugun azterlanen arabera, finantzaerakundeen ekimenez ezarri zituzten produktu horiek. Gainera, produktu horiek ezagunak ere ez ziren, hasieran; horregatik, sinestezina da bat-batean halako eskaera-oldea gertatu izana, nork bere ekimenez erabaki izana produktu ezezagun bat eskuratzea. Bezeroei aholkatu egin zieten produktu horiek hartzeko; konbentzitu egin zituzten, haientzat interesgarria eta komenigarria zela esanez, baina ez zieten produktuaren gaineko informazio guztia eman; aitzitik, mugatu eta manipulatu egin zuten informazioa. Halaxe berretsi dute gai horretako adituek: bezeroei emandako eskuorri edo triptikoetan azaldutakoaren arabera, ezin zen jakin produktu horiek arriskutsuak zirela, likideziarik ez zutela edo likidezia mugatua zutela eta epegabeak zirela. Ezin zen hori guztia jakin. Afera horrek milaka herritar kaltetu ditu Euskadin, eta herritar horiek bidezko irtenbidea merezi dute. Gure ustez, afera horren arduradunek ez zuten zintzo jokatu, ez zuten modu profesionalean jokatu, engainuz baizik. Azken hilabeteotan bilerak egin ditugu guk, bai Adicae erakundearekin, bai iruzur honek kaltetutako jendearekin; gai horri buruzko hitzaldietan izan gara entzule zein partaide, eta Gobernuari ere galdetu dio- gu ahoz auzi honi buruz; era berean, agerraldiak eskatu ditugu Legebiltzarrean, eta, gaurkoan, ekimen hau ekarri dugu, iruzur egin zaien milaka herritar horiei konponbide bat emateko xede bakarrez. Horixe da ekimen honen azken xedea, hots, iruzur egin zaiela sentitzen duten milaka herritar horiei konponbidea ematea. Horregatik aurkeztu dugu edo horregatik aurkeztu genuen ekimen hau. Proposamen jakin bat egin genuen, Legebiltzarrak hertsiki eska ziezaien, batetik, Espainiako Bankuari, erakunde erregulatzailea den aldetik, eta, bestetik, bai Euskadiko Kutxari bai aurrezle txikien artean Eroskiren eta Fagorren mendeko finantza-ekarpenak merkaturatu zituzten gainerako finantzaerakundeei beharrezko diren neurriak har ditzaten inbertitutako kapitalaren % 100 berehala itzul diezaieten arrisku-profil kontserbadoreko kontsumitzaileei, alegia, halako inbertsioak egiteko ez eskarmenturik ez kulturarik ez prestakuntzarik ez duten kontsumitzaile horiei; bestela esanda, inbertitutako kapitala itzul diezaieten hala nahi duten guztiei. Era berean, beste proposamen bat ere egiten genuen, Kontsumobideri berariaz eska zekion ofizioz esku har zezan azken urteotan afera honen barruan piztutako gatazkan, alegia, bitartekari jardun zezan auzi honetako bi aldeen artean (Euskadiko Kutxa eta beste finantza-erakundeak, batetik, eta Eroski eta Fagorren mendeko ekarpenak hartu zituzten kontsumitzaileak, bestetik), hartara argi eta garbi jakiteko ea Euskadiko Kutxak emandako informazioa –baita gainerako finantza-erakundeek emandakoa ere– behar bezain osoa eta argia izan ote zen, edo, aldiz, gaizkiulerturen bat eragin ote zezakeen eta iruzurtzat jo ote daitekeen. Horiek horrela, gure jatorrizko ekimen horretan oinarriturik, osoko zuzenketak aurkeztu dira, eta horietako batzuek oso zehaztapen interesgarriak egin dituzte; argi esateko, Talde Sozialistaren zuzenketa irudi zaigu guri bereziki interesgarria. Hala, zuzenketa horretan jasotakoekin bat egiten dugu guk, oso interesgarriak iruditzen baitzaizkigu, gainera. Gure ustez, Talde Sozialistaren zuzenketak hobetu egiten du, zenbat puntutan, jatorrizko proposamena. Hala ere, azkenik ez dugu Prieto jaunarekin erdibidekoa hitzartzeko ahalegina egin, ordurako Euzko Abertzaleek eta EH Bilduk erdibidekoa hitzartua zutelako elkarrekin eta, beraz, erdibideko horrek lortuko duelako, noski, legebiltzarkideen gehiengoaren babesa eta, ondorioz, huraxe onartuko baita. Nolanahi ere, arestian esan dudan moduan, ekimen honen bidez, konponbidea eman nahi zaio Euskadiko milaka eta milaka herritarrek gaur egun bizi duten arazoari. Ez dakigu, zehazki, zenbat herritar diren kaltetutakoak, baina 40.000ren bat badira, nonbait han. Horixe, beraz, gure ekimenaren helburua. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_492
|
10
|
14
|
28.02.2013
|
PINEDO BUSTAMANTE
|
EH Bildu
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Eskerrik asko, mahaiburu andrea. Egun on, legebiltzarkideok, publikoa. Bezero eta kontsumitzaileen eskubideak defendatzea eta bermatzea erakunde publikoen eta bertan gauden guztion betebeharra dela denok argi dugu, eta horrela azaldu genuen asteleheneko batzordean izandako agerraldien ostean. Euskal Herria Bildurentzat hau da abiapuntua gaur hemen jorratzen ari garen gaian: kontsumitzaileen eskubideen defentsa eta bermea. Eta horretarako argitu beharko da lehenik eta behin eskainitako informazioa behar adina osoa eta argia izan den. Hor datza gaia, informazioaren argitasunean. Azken garaian gero eta konplexuagoak dira finantza produktuak; ekonomia errealetik at dagoen merkatuan oinarrituz egin izan dira, eta, beraz, espekulazioaren zurrunbiloan murgilduta dagoen finantza sektoreak pauso sendoak eman behar ditu. Pauso sendoak eman behar ditu gaur bezeroen bermea indartzeko eta berme hori exigitzea da gure eginbeharra. Azken aldian finantza sektorea, gauza bat dela, bestea dela, hainbat arazo eta istiluren erdian dago, eta hau ezin da izan, hau konpondu beharrekoa da. Jakina da pairatzen ari garen krisi honetan finantza sektoreak eduki duen protagonismoa, bere iharduera irabaziak maximizatzera bideratu duela, bidea espekulazio soila izan delarik. Baina Euskal Herria Bildurentzat ekonomia errealera, bezeroen beharretara zuzendu behar ditu finantza sektoreak bere ekintzak, gizartearen garapena beti ere bidelagun izanik; azken finean, lortu beharrekoa da finantza sektorea bere jatorrizko eginbeharretara bueltatzea, betiere, bezeroen bermea eta gizartearen onura ardatz duelarik. Eta gure zeregina, beraz, hau guzti hau ahalbidetzea da, ausardiaz, kontrolerako lanabes guztiak erabiliz. Bezeroen defentsari buruzko kezka dela eta, badakigu MIFID direktibari jarraiki finantza gaiei dagokiela hainbat neurri jorratu behar izan dituela sektoreak azken urteetan. Baina neurri horiek ez dira bakarrik formalak izan behar. Neurri horiek ezin dira gorpuztu dokumentazioa bete eta sinatzean, egunerokotasunean aplikatu behar dira benetan bezeroen bermea izateko. Gauza ez da neurriak ezartzea, gauza da neurri horien benetako aplikazio praktikoa ziurtatzea; beraz, bezeroen eskubideen defentsa sendoak eskatzen dituen ekintza guztiak irmotasunez egin behar ditugu. Erantzukizun guztiak exijitu behar ditugu. Exijitu behar dizkiegu bai sektore publikoari, bai erakunde pribatuei ere. Eta exijentzia horretan arazoa mahai gainean dugula, beti, beti konponbideak aurkitu behar dira, ez soilik bilatu, bezeroek behar dutena konponbideak direlako. Mila esker.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_493
|
10
|
14
|
28.02.2013
|
PRIETO SAN VICENTE
|
SV-ES
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Presidente andrea, jaun-andreok, finantza-produktu jakin bati buruz dihardugu gaurkoan; hain zuzen ere, Eroski eta Fagor finantzatzeko erabili den produktua, aldi berean, Euskadiko milaka eta milaka herritarrek aurrezki-bidetzat hartua. Bestalde, gai horri uztarturik, zenbait finantzaerakunderen gehiegikeriazko jardunbideari buruz ere arituko gara, oro har. Izan ere, finantza-erakunde horiek produktu jakin batzuk merkaturatu dituzte; haien xedea, baina, ez da izan bezeroei –bereziki, bezero txikiei– onura ekartzea eta haiei aurrezten laguntzea, baizik eta produktu horien bidez espekulatzea; izan ere, produktu horiek, berez, ezaugarri jakin batzuk eduki baditzakete ere, aurrezki-sistema bilakatzean –baliabide gutxiko pertsonen kasuan, bereziki– produktu toxiko, oso toxiko, bihurtzen dira. Legebiltzar honek egiaz zer asmo duen ikusiko da gaurkoan, alegia, bere eskumenen barruan eta Euskal Autonomia Erkidegoan auzi horretarako benetan konponbiderik bilatu nahi duen ala azaleko irtenbide bat baino ez dion eman nahi, albait arinen bazterrera irteteko, Ganbera honetako gehiengoak asmo duen moduan. Oraintxe saiatuko naiz azaltzen zergatik diodan hori. Dena den, UPyDren ekimenez hizketa-gai dugun auzi honen nondik norako zehatzei heldu aurretik, zehaztapen bat egin nahi dut, ez baitzait inolaz ere txikikeria iruditzen: Ganbera hau ez da auzitan jartzen ari ez Eroski, ez Fagor, ez Euskadiko Kutxa ezta Mondragon Kooperatiba Taldea ere… Hau da, ez gara balioesten ari zer-nolako eragina duen ekonomian, enpleguan, beren jardueran, edota Euskadiko industriari munduan kokapen ona emateko duten gaitasunean… Ez gara horri guztiari buruz ari, baizik eta produktu jakin eta zehatz bati buruz; herritar askori arazoak eragiten ari zaizkion finantza- eta aurrezkiproduktu jakin bati buruz ari gara. Bestalde, Eroski, Fagor, Euskadiko Kutxa eta Mondragon Taldea babesteko eta bultzatzeko modurik onena, alegia, bere jarduera-esparruan izena hobetzen eta ospea areagotzen laguntzeko modurik onena, neurrietatik ihes egin dieten zenbait alderdi zuzentzea da, eta ez haiei bakarrik, baita ekarpen horiek ezartzen jardun duten beste zenbait finantza-erakunderi ere. Izan ere, mendeko ekarpen horietan finantzaerakunde ugarik hartu dute parte; finantza-erakunde ugari aritu dira ekarpen horiek ezartzen. Euskadiko Kutxaz landa eginkizun horretan jardun duten gainerako erakundeen parte-hartzeak batuz gero, haien batura Euskadiko Kutxari dagokiokeen parte-hartzea baino askoz handiagoa da. Horrenbestez, sozialistok beste proposamen bat egin dugu Maneiro jaunaren proposamenaren gainean. Proposamen horrekin bat gentozen neurri handi batean, gure ildo beretik baitoa funtsean. UPyDren ekimena oinarritzat hartu ahal izatea mesedegarri gertatu zaigu, seguruenik, zenbait alderdi gehiago zehazteko; hartara, bederatzi puntu osatu ditugu, bederatzi proposamen edo bederatzi neurri. Horietako lehenean eskatu dugu Legebiltzarrak argiro esan dezala halako egoerak eragin dituzten gehiegikeriak arbuiatzen dituela. Bigarrenik, aholkularitza-zerbitzua era dadila eskatu dugu, Eusko Jaurlaritzak aholkua eman diezaien edozein finantza-produktu toxikoren kalteak jasaten dituztenei. Kontuan hartu behar da, gainera, lege zehatz batek eman duela halako produktuak sortzeko bidea, eta, nahiz eta legea ez den halako kalterik sortzeko eratu, Legebiltzarrak ezinbestekoa du bere iritzia azaltzea eta kaltetuei aholkularitza ematea. Hirugarrenik, Eusko Jaurlaritzak laguntzak eman ditzala, kaltetuek lege-ekintzak abian jar ahal izan ditzaten. Laugarrenik, finantza- eta aurrezki-produktu toxikoek kaltetutako pertsona guztien errolda egin dadila, Eusko Jaurlaritzaren ekimenez. Bosgarrenik, Espainiako Gobernuak, bere eskumenen barruan –eskumenak badituelako; asko, gainera–, kaltetuak babestu ditzala, arazo hau konpontzen laguntzeko. Seigarrenik –puntu honetan, gure proposamena errotik aldentzen da gehiengoak erdibideko modura aurkeztutako proposamenetik–, Legebiltzarrak eska dezala inbertitutako kapitalaren % 100 itzul diezaieten, Banku, Kutxa eta Aseguruen Erabiltzaileen Elkarteak adierazitako moduan, iruzur bidez kaltetutako pertsonei. Zazpigarrenik, finantza-erakundeek eta instituzioek lankidetzan jardun dezatela aurrerantzean halakorik gerta ez dadin kontrol-neurriak jartzeko, alegia, arlo politikoak ere finantza-erakundeekin batera jardun dezala, aurrerantzean halako egoerak saihesteko. Zortzigarrenik, Kooperatiben Legearen 57.5 artikulua indargabetu dadila, artikulu horrek eman baitu arazo hau sortzeko bide, nahiz eta sorburuan ez izan hori haren helburua. Kontuan hartuta artikulu horrek ematen duela finantza-sistema hori erabiltzeko aukera, zer erabilera duen aztertzea nahi genuke edo nola zehaztu beharko litzatekeen haztatzea. Bederatzigarrenik, bitartekaritza- edo arbitrajesistema bat sor dadila, baina ez gehiengoaren proposamenean jasotakoaren modukoa; aitzitik, gure ustez, lehenik eta behin, bitartekaritza edo arbitraje horren proposamena egituratu egin behar da; zer bitarteko izango dituen proposatu behar da, eta, gero, Ganbera honetara ekarri, talde politikoen adostasuna jaso dezan, benetan bitartekaritzaren alde egiten dela ikusitakoan, hots, bitartekaritza eraginkor baten alde egiten dela eta bitartekaritza hori lortu nahi diren xedeetarako baliagarria izan daitekeela egiaztatutakoan. Gure proposamen honen eta UPyDren proposamenaren aurrean, arestian esan dudan legez eta ekimen honen egileak ere azaldu duen moduan, Euzko Alderdi Jeltzalearen eta Bilduren erdibideko zuzenketa dago, eta harexek du, bai, Legebiltzarraren gehiengoa, baina, nire ustez, ez ditu kaltetuak argiro defendatzen, itzuri egiten baitio neurri zehatzetan sakontzeko aukerari. Ondotxo daki hori Leire Pinedo andreak; ondotxo daki proposamen hori arazoaren gainetik hegaz igarotzen dela, sasi guztien gainetik eta laino guztien azpitik, inon lur hartu gabe; izan ere, proposamen horren bidez, arazoaren muinari iskintxo egiten saiatu zarete, eta, hurrena, hobeto azaldu beharko duzue zuen jarrera, arestian egin duzun agerraldia eta eman dituzun azalpenak single baino singleagoak izan baitira; atrilera iristeko baino, handik alde egiteko irrikan zeundela zirudien-eta! Agian, hurrengo txandan zehatzago adierazi ahal izango duzu noren alde egin duzuen afera honetan, alegia, zuen burua kaltetuen ondoan kokatzen duzuen, zuen bereizgarritzat nahi duzuen jarrera irmo eta sendo horren bidez, edo, besterik gabe, Gobernua sorosteko asmoa duzuen, Ganbera honetan tramite txiki bat eginez ataka honetatik aise atera dadin. Zuen proposamen horrek, beraz, ez dio Legebiltzarrari aukerarik ematen Ganbera honetako beste bi taldek eskaintzen duten adierazpen orokorretik harago jo eta auzi horren inguruan jarrera askoz zehatzagoa azaldu dezan; horregatik, bada, ez legoke gaizki zuen jarrera berraztertzea eta kontsentsu zabalagoa lortzen eta auzi honetan gehiago sakontzen saiatzea; izan ere, esan berri dizudan bezala, gai honetan sakontzea saihesten saiatu zara une oro, ez baituzu akordioren bat lotzeko inolako saiakerarik egin, ez proposamena aurkeztu dutenekin, ez proposamenari zuzenketa egin diogunokin. Aitzitik, Euzko Alderdi Jeltzalearekin itxi duzue, ziztuan, akordioa, eta beste kontu baten usaina dario horri. Agian, zehatzago azaldu behar litzateke zein den kontu hori. Aste honetan, jaun-andreok, kaltetuen adierazpenak jaso ditugu Ganbera honetan, Legebiltzar honetan; era berean, erabiltzaileen babeserako Adicace elkartearen adierazpenak jaso ditugu, eta kaltetuek berek Ganbera honetan esan duten moduan, "gutariko askok betetzen ez genuen inbertitzaile-profil jakin bati zuzendutako produktua saldu ziguten; horrela dio produktuaren publizitateak berak, baina, hala ere, produktu hori saldu egin ziguten". Kaltetuek azaldu digutenez, haiengana jotzen zuten berariaz: dei egiten zieten, eta inoiz etxez etxe ere joan zitzaizkien, produktua saltzera. Kaltetuek esan digutenez, izatez, ez zekiten zer ari ziren erosten, baina, uste osoa zuten saltzaileengan, eta bi arrazoi horiengatik erosi zuten askok produktua. Produktu hori saltzeko orduan, bezeroei zer saltzen ari ziren azaltzen zitzaienean –ezin dut esan kasu guztietan hala izan zenik, baina bai askotan, kaltetuen adierazpenak aintzat hartuta–, esaten zitzaien produktuak errentagarritasun ona zuela, inbertitutako dirua berehala berreskura zitekeela eta, gainera, segurtasun osoz eusten ziola bere balioari. Garai batean esan zen hori; eta produktu horrek hiru ezaugarri izaten jarraitzen du gaur egun, baina honako hauek dira orain: errentagarritasun normala –eta, gainera, nabarmen murriztuta zaintzaeskubideen kostu handien ondorioz–, inbertsioa berreskuratzeko ezintasuna –Euzko Alderdi Jeltzaleak ondo dakienez– eta aktiboaren balio-galera –baliogalera hori ere begi-bistakoa baita–. Hori genuen lehen, eta orain, berriz, honako egoera hau dugu eta milaka eta milaka kaltetu, gainera. Banku, Kutxa eta Aseguruen Erabiltzaileen Adice elkarteak aste honetan bertan esan duenez, produktu hau inbertsioei buruz zerbait dakitenei soilik eskaini beharko litzaieke, alegia, arriskuak hartzen eskarmentua dutenei eta gisa horretako produktuekin aritzen ohituta daudenei; gainera, egoera ekonomiko onean dauden pertsonentzat baino ez da egokia, arrisku handiko produktu konplexua baita. Horrenbestez, datu eta hausnarketa horiek eskuetan ditugula, Legebiltzar honek auzi honen gainean zer jarrera duen azaldu behar du, irmotasun eta gardentasun osoz; izan ere, produktu hori eskuratu zuten gizon-emakume horiek beren lana dute bizibide, eta diru-kopuru xumea aurreztea lortu dute, arian-arian. Gizon-emakume horiek sinetsita zeuden saltzen zitzaien produktu hori egokia zela berentzat; orain, ordea, ez dute ez irabazirik, ez aurrezkirik, ezta egungo egoera ekonomiko zailean beren arazoei eta beren familienei aurre egiteko aukerarik ere. Are gehiago, kaltetutako jende horretako askok argi erakutsi du aste honetako agerraldietan eskuzabaltasunez jokatzeko prest dagoela eta arazoa konpontzeko gogo bizia duela; baina, hala ere, itxura denez, ez dute Ganbera honetako talde batzuen sentiberatasuna pizterik lortu –Bilduri eta Euzko Alderdi Jeltzaleari buruz ari naiz, berezi-bereziki–. Izan ere, hainbat aukera proposatu zituzten kaltetuek: inbertitutakoaren zati bat itzul zekien proposatu zuten, edo premian daudenei inbertitutako guztia itzul zekien; mailegu batekin joka zitekeela ere aipatu zuten, edo trukea egin zitekeela beste mota bateko aurrezkiproduktuekin, produktu toxiko horien ordez produktu fidagarriagoak, osasuntsuagoak edo osasuntsuak jasotzeko; areago, Mondragon Taldeak merkaturatzen dituen produktuekin trukea egiteko aukera ere aipatu zuten. Horrenbestez, kontuan hartuta kaltetuak berak ari direla proposamenak egiten… La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_494
|
10
|
14
|
28.02.2013
|
PRIETO SAN VICENTE
|
SV-ES
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Bai, amaitzear nago. Eskerrik asko, presidente andrea. Kontuan hartuta kaltetuak berak ari direla proposamenak mahairatzen, gogor samarra iruditzen zait Legebiltzar honek ez izatea haien arazoak askoz hurbilagotik aintzat hartzeko behar besteko sentiberatasunik. Atera kontuak: Euskadiko fiskal nagusiak berak atzo bertan zioen gehiegikeriaz jokatu balitz nulutzat jo litezkeela kontratuak, eta, beraz, inbertitutako dirua itzuli egin beharko litzatekeela, Europan kontsumogaietan garatu den legeriaren eta jurisprudentziaren arabera. Ez ote diete herritarren arazoak konpontzeko betebeharrik ez dutenek berek azkenik aurrea hartuko bai politikagintzari bai Legebiltzar honetako gehiengoari. Amaitzeko, jaun-andreok, legebiltzarretatik legeak ateratzen dira, eta legeek bermatu behar dituzte herritarren eskubideak. Legeek arautzen dituzte gizartearen jarduerak. Legeek bermatu behar dute herritarren interesa eta jardunbideen gardentasuna. Legeek aurrea hartu behar diete egoerei, gehiegikeriarik eta iruzurrik gerta ez dadin. Horrenbestez, gardentasunfalta hautematen denean, gehiegikeriak eta iruzurrak hautematen direnean, abian jarri behar dute parlamentuek, legeak berrikusteko, kaltetuak babesteko eta neurriak hartzeko. Zuek eta zuek, ordea, afera honi ihes egin nahi diozue, oraingoz. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_495
|
10
|
14
|
28.02.2013
|
TELLERÍA ORRIOLS
|
EA-NV
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Señora presidenta, señorías, consejeros, lehendakari, amigos, buenas tardes a todos. Importante: en primer lugar, no estamos ante un caso de preferentes. Esa denominación, en cualquier caso, ha sido utilizada con el único objetivo de provocar confusión y pervertir la realidad, y ya sospecho con qué propósito. Tampoco estamos ante una piramidal como la de Afinsa o Fórum Filatélico. Enpresen mendeko ekarpenak dira; Euskadiko bi kooperatibak, Fagorrek eta Eroskik, Gipuzkoakoak biak, inbertsioak bideratzeko, munduan hedatzeko eta enplegua sortzeko xedez jaulkitako partaidetzak, hain zuzen. Finantza-ekarpen horiek edozein herritarrek har ditzake, aurretiaz hitzartutako eta hasieratik azaldutako interesaren truke. Eroskik, zehazki, lau jaulkipen egin zituen 2002, 2003, 2004 eta 2007. Urteetan. Guztira, 660 milioi euroko balioa zuten. Fagorrek, berriz, 2004an eta 2006an jaulki zituen, 185 milioi euroko balioaz, guztira. Beraz, 845 milioi euroko zenbatekoa izan zen, guztira. Interesak argi eta garbi adierazi zituzten publizitatean: lehen sei hilabeteetan, gutxi gorabehera % 8ko interesak, lehenengo horren kasuan, eta % 6,75ekoak bigarren horretan. Sei hilabeteko epe horretatik aurrera, berriz, muga hauen artean kokatu dira urteko interesak: Euriborra gehi 3,5etik Euriborra gehi 2,5era bitartean. Horraino, dena da zuzena, itxuraz. Oro har, dirua azken hamar urteetan zer interes-tartetan mugitu den kontuan hartuta, produktu hori interesgarria gerta zitekeen errenta finkorako. Azkenaldian, baina, Euriborra jaitsi egin da, eta, ondorioz, produktu horren errentagarritasuna ere jaitsi egin da, noski. Bestalde, enpresen mendeko ekarpen horiek epegabeak dira, jaulkitzaileak iraungi artean. Nolanahi ere, ekarpenen ezaugarri hori ez dute berariaz aukeratu bonuak jaulki dituzten kooperatibek; aitzitik, hala dago ezarrita 2000. urteko Kooperatiben Legearen idatz-zati batean. Bonu horiek errenta finkoko AIAF merkatuan saleros zitezkeen 2012ko uztailera arte. Merkatu hori, baina, merkatu iluna eta motela da, eta ez zuen aparteko mugimendurik. Horregatik, 2012ko uztailetik aurrera CNMV batzordeak –ez Eroskik, ez Fagorrek, baizik eta CNMVk berak– SEND merkatura igarotzea exijitu zuen; izan ere, SEND merkatua elektronikoa da, arina eta bizkorra, burtsako akzioen negoziaziomerkatuaren antz-antzekoa. Espainiako zenbait bankuren lehentasunezko partaidetzekin gertatutako eskandaluaren harira –bide batez, gogoratu dezagun handik gutxira Espainiako Bankuak banku horietan esku hartu zuela– euskal kooperatiben bonuak zituzten herritar batzuei kezka sortu zitzaien, beren bonuen egoera zela-eta, eta, SEND merkatuan bonu horien balioa nabarmen jaitsi zela ohartuta (% 40 zenbait kasutan), larritu egin ziren, noski. Kezka hori edukitzea, jakina, zilegi izanik ere, hortik aurrera beste zenbait interes ere sartu ziren tar- tean, eta gaurko eztabaida hau horren guztiaren emaitza da. Kaltetuen elkarteak sortu dira; protestak egin dira; gutunak argitaratu; babes-eskaerak egin zaizkio Administrazioari; legez besteko proposamen hau aurkeztu du Maneiro jaunak, eta, horren aurretik, kaltetuek agerraldia egiteko eskaera, joan den astelehenean bertan eduki genuena Osasun eta Kontsumo Batzordean, eta galdera ere egin zion lehendakariari, joan den ostiralean Darpón jaunak erantzundakoa. Kezkabide, kexa eta protesta horiek denak guztiz zilegi badira ere eta horietako batzuk, gainera, eduki sendoa badute ere, berriro adieraziko dut: mendeko ekarpenak ez dira lehentasunezko partaidetzak. Mendeko ekarpenek sozietatea iraungi artean dute errentagarritasuna bermatuta. Argi eta garbi adierazi nahi dut hori, behin eta berriz hitz egin baita lehentasunezko partaidetzei buruz. Lehentasunezko partaidetzen kasuan, partaidetza horien jaulkitzaileek –bankuak, beti– finantza-emaitza errentagarriak dituzten heinean dira partaidetzak errentagarriak; alabaina, kontuan hartu behar da banku horiek beren kaudimengabezia bideratzeko jaulkitzen zituztela lehentasunezko partaidetzak. Sorgingurpila sortu zen, beraz, partaidetzak merkaturatu orduko tranpa bilakatzen baitziren. Ez da hori, ordea, ekarpen hauen kasua. Horiek horrela, eta finantza-produktua merkaturatzeko prozesuak auzi honetan zer-nolako garrantzia duen erreparatuta, begi-bistakoa iruditu zait kasu honetan banku-entitate jakin bati –Euskadiko Kutxari, hain zuzen– egotzi nahi izan zaiola, propio, ekarpen horiek merkaturatu izanaren erantzukizuna. Egia da, bai, Euskadiko Kutxak Fagorren eta Eroskiren bonu horiek saldu zituela (% 31, zehazki, Eroskiren bonuen kasuan, eta % 19 Fagorren bonuen kasuan). Alabaina, bi-bietan BBVA eta Santander bankuak izan ziren saltzaile nagusiak. Zergatik leporatu nahi zaio banku-entitate bakar bati bonu horiek merkaturatu izanaren erantzukizun osoa? Bada, kontuan hartuta Eroskik eta Fagorrek zehatz-mehatz bete zutela indarrean dagoen legeria, balizko bezeroei produktuaren berezitasunak azaltzeko orduan gertatu ei zirelako informazio-hutsuneak, produktua merkaturatu zenean. Horregatik da hain garrantzitsua auzi honetan produktua nork merkaturatu zuen. Horrenbestez, gertaeren ibilbidea xeheki aztertu behar da orain. Ikerketa-lan apur bat egin dut nik, eta jakin badakit Euskadiko Kutxaren kasuan, esaterako, guztira 12.200 bezerok dituztela enpresa horien mendeko ekarpenak eta 16.200 eurokoa dela haien batez besteko saldoa. Jakin dut, halaber, bezero horien erdiek, ia-ia, % 49,5ek –saldoen % 64ren jabe– ondo ezagutzen dutela produktua eta eskarmentua dutela halako inbertsioetan; izan ere, pertsona juridikoak dira horietako zenbait, edota Mifid testa igaro dute; beste batzuk, berriz, kooperatibetako bazkide dira, eta, beraz, ondo ezagutzen dute produktua; beste batzuk, azkenik, goren-goreneko bezeroak dira, eta esperientzia izan dute aurretiaz ere halako inbertsioetan. Badakit, halaber, % 29,2k batez beste 12.700 euroko saldoa duela bonotan eta haien ondarea ez dagoela arriskuan, doitasun handiz dibertsifikatu dutelako beren inbertsioa; hala, beren bonuak, kasu gehienetan, Euskadiko Kutxan duten ondarearen % 10 dira, gehienez. Gainerako % 21 horri dagokionez, badakit 800ek erosketa bat baino gehiago egin zutela, eta horrek esan bide du produktua ezagutzen zutela; 1.300ek, berriz, 10.000 eurotik beherako erosketak dituzte, eta, gainerakoen artean, azkenik, hainbat egoera daude, baina egia da batzuek beren ondarearen –gutxienez Euskadiko Kutxan duten ondarearen– % 20 dutela ekarpen horietan inbertituta. Era berean, badakit Fagor eta Eroskiren bonuak hartu zituztenek orain arte garaiz kobratu dituztela interesak, urtero, urtarrilaren 31n. Fagorreko 2004ko ekarpenen erosleek, esaterako, inbertitutakoaren % 56 kobratu dute dagoeneko, eta 2006ko ekarpenen erosleek % 41; Fagorreko 2002ko ekarpenen erosleek, berriz, jarritako zenbatekoaren % 60 jaso dute, eta % 30 2007koek. Orain arte azaldutako datu horiek datu errealak, alderagarriak, benetakoak eta objektiboak dira. Hortik aurrera, ezinbestean, eremu subjektiboagoan murgildu behar da, hortik aurrera nekez egiazta baitaiteke ezer; hala, kasurik gehienetan, injustizia askoren sorgune den susmoaren eremu labainean sartzen gara. Sukurtsaletako zenbait zuzendarirekin eta zenbait kalteturekin hitz egin dut, baina ezin izan dut datu objektiborik atera ikerketa horietatik, kasuan kasuan aurrean nuen solaskidearekin izan dudan enpatiaren eta konfiantzaren araberakoa izan baita atera dudan ondorioa. Areago, joan den astelehenean Adicae erakundearen Espainiako arduradunak Legebiltzar honetan esan zuen bezeroek, batez beste, 40.000 euroko bonu-erosketa egin zutela, baina Euskadiko arduradunak berehala ohartarazi zion batezbestekoa 12.000 eurokoa zela; horrenbestez, haiek egun osoa gai horiek lantzen diharduten arren halako desadostasunak dituztela kontuan hartuta, zer jakingo dugu guk, bada? Ondorio modura, batetik, badakit bonuak erosi zituztenetatik multzo handi batek ondo zekiela zer ari zen erosten, baina, aldi berean, zalantzarik ez dut erosleen beste zati batek ez zekiela ondo zer ari zen erosten eta eskaintzen zioten interesak erakarrita hartu zuela erabakia edo, agian, enpresa jaulkitzaileak nahikoa konfiantza ematen ziolako edo uste osoa zuelako banku merkaturatzailean edo bere bankuaren sukurtsaleko zuzendariarengan. Kontuan hartuta, batetik, ez dagoela argi kasu bakoitzean zer gertatu den eta, bestetik, arazo hau konpontzeko eskatzen ari zaizkigula, arrazoizkoena Kontsumobidera jotzea dela iritzi dugu bai EH Bildu taldeak bai Euzko Abertzaleen taldeak; izan ere, Eusko Jaurlaritzaren erakunde hori Euskadiko kontsumo- jardunbideak arautzeaz eta kontrolatzeaz arduratzen da, eta, beraz, nik baino askoz sakonago aztertu ahal izango ditu gertaerak, bitartekari jardun dezan jardunbide okerren aurrean edota artatu beharreko egoera larri jakinetan. Izan ere, gure ustez, oro har, nahiko zuzen jardun dela dirudi –nahiz eta luze-zabal oker jokatu delako susmoa zabaldu den hemen–, baina baliteke kasu jakin batzuk aztertu eta konpondu behar izatea. Are gehiago esango dizuet…, nahiz eta, agian, erdipurdikoa irudiko zaizuen: Alderdi Popularrak eta Alderdi Sozialistak Madrilen hitzartutako sistema hori, alegia, Espainiako bankuaren eta CNMV batzordearen arteko bitartekaritza-sistema hori hobetzen saiatu gara gu. Sistema hori hobetzen saiatzeko, Eusko Jaurlaritzaren erakunde espezializatuari eskatu diogu laguntza, kontsumitzaileekin esku har dezan eta bitartekari jardun dezan konponbideak lortze aldera. Para ir finalizando esta intervención, quisiera ratificar lo señalado por el consejero de Salud y Consumo el pasado viernes en esta Cámara, y corroborar que tanto Fagor como Eroski actuaron en este asunto con absoluta corrección. Gainera, susmagarria bada behintzat erakunde bakar baten ardurapean utzi nahi izatea produktu horiek merkaturatu izana eta desegokiro jardun izana, are gehiago kontuan hartuz banku hori ez zela ez kasu batean ez bestean ekarpenen % 40 ere merkaturatzera iritsi. Batzuetan, zer edo zertan arrazoia edukita ere, arrazoi hori bazterrera geratzen da edo, gutxienez, ñabartuta, baldin eta argudio subjektibo eta alde batekoak erabiltzen badira eta susmoak zabaltzen jarduten bada, datu zehatzak eman beharrean, kasu honetan, itzal handiko euskal enpresa fidagarrien gainean. Azkenean, argudioak gaiztotu egiten dira, egia faltsuetan edo hala-moduzko egietan oinarritzen badira. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_496
|
10
|
14
|
28.02.2013
|
DAMBORENEA BASTERRECHEA
|
PV-ETP
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Mila esker, presidente andrea. Tira, uste dut denok egin ditugula bilerak mundu guztiarekin, denok entzun ditugula mundu guztiaren argudioak eta nork bere ondorioak aterako zituela. Nolanahi ere, ñabardura batzuk egin nahi ditut, zenbait taldetako ordezkariek harrituta utzi nautelako, pixka bat bederen. Pixka bat esan dut; izan ere, batetik, mundu guztiak dio ekarpenak ez direla bankuetako lehentasunezko partaidetzak, baina, gero, bada tribunara atera eta bankuen lehentasunezko partaidetzen gaineko hitzaldia egin duenik ere. Harri eta zur utzi nau horrek. Izan ere, ekarpenak ez badira bankuetako lehentasunezko partaidetzak, zer dela eta hitzaldi hori? Baina, tira. Orain artekoa gogora ekartzeko: esan da bi enpresaren jaulkipenak direla. Tira, Bilduko jaunandreei… Fagor eta Eroskiri buruz ari gara berbetan; ez gara nazioarteko banku handiei buruz ari, auskalo zer amarrurekin jendeari iruzur egin diotelako beren burua finantzatzeko. Izan ere, zuen berbaldiaren arabera, badirudi ez dakigula zertaz ari garen. Bada, bai, Eroskik eta Fagorrek garai batean jaulkitako bonu batzuek sortutako arazoari buruz dihardugu, eta, horrenbestez, Euskadiko bi enpresa oso garrantzitsuri –Eroskiri eta Fagorri– eragiten dien arazo bati buruz ari gara. Beraz, auzi honen garrantziari erreparatuta, banku handien eta lehentasunezko partaidetzen gainean demagogia egiten jardun beharrean, gutxienez, gaia behar besteko seriotasunez hartzea eskatu behar litzaieke talde guztiei. Eta esaten dugunean… Maneiro jaunak ondo baino hobeto azaldu du bien arteko aldea; primeran azaldu du. Konponbidea… Ez dakit konponbide bera proposatzen duen batzuetarako eta besteetarako. Gauza bakarra ahaztu zaizue ia guztioi; izan ere, ekarpen horietan, zenbait jendek –bazkide kooperatibistek, hain zuzen– ekarpen horiek eskuratzeko lehentasuna zuten, hala ezartzen baitu legeak berak, nahiz eta orain batzuek dioten lege hori aldatu egin behar dela, baina inork ez zuen halakorik adierazi zegokion unean. Beraz, ekarpen horiek eskuratu zituzten gehienak kooperatiba horietako bazkide kooperatibistak berak dira. Zorra epegabea dela... Bai, baina ez. Bai, baina ez; edo ez, baina bai. Izan ere, zorra epegabea da, betiere erakunde jaulkitzaileek hala erabakitzen badute, lehenago amortizatzeko aukera ere badutelako, jaulkipena egin eta hurrengo bost urteetan, hain zuzen, hala nahi izanez gero. Izan ere, merkatuko interesa baino askoz interes altuagoa ordaintzen ari badira autofinantzatzeko, % 8tik beherako kredituak eskatzea da, itxura batean, zentzuzkoena –ekarpen horien truke hasieran ordaintzen zen moduan– edo Euriborra gehi hiru puntu eta erdi –orain ordaintzen den moduan–. Horrenbestez, enpresek –Eroskik eta Fagorrek, kasu honetan– lehenago amortizatzeko eskubidea baliatzeko aukera gordetzen dute, noski, finantzazio hobea aurkituko balute ere. Alabaina, zorra epegabea da, enpresak ixten badira uzten diolako epegabea izateari, eta hortxe txertatzen da, hain zuzen, mendeko hitza; izan ere, enpresa itxiz gero, kobratzen azkenak lirateke horiek; alegia, beste guztiek kobratuko lukete haiek baino lehen. Eta, jakina, epegabea izateari uzten dio, ekarpena erosi duenak saldu egiten badu. Nik ezagutzen dut ekarpena erosi, saldu eta berriro erosi zuenik ere. Ez dakit jardunbide hori Maneirok aipatutako "iruzur bidezko ezarpen" horretan sartzen den; baina, inork ekarpena saldu ostean bigarrengoz erosten badu, kontua korapilatsua behintzat bada. Ez dakit iruzurrik egon den. Seguruenik, iruzurra egongo zen kasu jakin batzuetan, ia beti gertatzen den bezala. Esan digute… UPyDren hasierako proposamenari helduko diot, kontraesanean baitago Alderdi Sozialistaren zuzenketarekin: bietan ala bietan eskatzen da Eusko Jaurlaritzak edo haren bitartekoek konponbidea eman diezaietela egon litezkeen iruzurrei; bada, orduan –nago guztiok ados egongo garela–, ezin da aldi berean bankuek dirua itzul dezaten eskatu. Izan ere, dirua itzultzen badute, zein da konpondu beharreko auzia? Bada, bat ere ez! Hau da, pertsona horiei inbertitutako kapitalaren % 100 itzuli behar bazaie eta gainera orain arte jasotako interesekin geratzen badira –eta kontu egin hasieran % 8koa izan zela interesa eta Euriborra gehi % 3,5 gero; alegia, arestian esan denez, baten batek, teorian, inbertitutako kapitalaren % 40 amortizatuta daukala dagoneneko–, orduan ez da inondik ere negozio txarra. Ia inorentzat ez da negozio txarra. Baina, zergatik itzuli behar dute diru hori bankuek, baldin eta onuradunak Eroski eta Fagor badira? Horixe da PSOEren eta UPyDren proposamenetik ezin uler dezakedana. Aizue, baten batek ezer itzuli behar izatekotan, baten bat hori ezin dira bankuak izan; jendeari iruzur eginez diru hori jaso ei dutenek ordaindu behar dute. Horrenbestez, diru hori iruzur eginez lortu dela uste baduzue, diru hori Eroskik eta Fagorrek itzultzea litzateke zentzuzkoa eta arrazoizkoa, zuen hasierako proposamenaren arabera. Nik ez dizuet ez baietz ez ezetz esango, ez baitakit. Seguruenik, kasu batzuetan horrela izango da, eta beste batzuetan, ostera, ez, halakoetan ia beti gertatzen den legez. Nolanahi ere, ez dut uste bi kooperatibetako kooperatibista bakar batek ere iruzur egin zaiola argudia dezakeenik, kooperatiba horietako batzarretan onartu baitzen jaulkipen horiek egitea eta, beraz, kooperatibistek berek onartu baitzuten bonuak, obligazioak edo finantza-produktuak jaulkitzea eta haiek erabaki baitzuten, orobat, zer baldintzaren pean egingo ziren ekarpenak. Kooperatibistek behintzat ezin dute inolaz ere argudiatu iruzur egin zitzaielako erosi zituztenik ekarpenak, berek onartu baitzituzten ekarpenen baldintzak eta, gainera, ekarpen horiek lehenespenez eskuratzeko eskubidea ematen baitzien legeak. Horregatik, gu… Hitzartu den erdibidekoan proposatutako sistema baino bitartekaritza-sistema hobea ezar zitekeen. Harrigarria da kasu honetan mundu guztia erantzukizunei ihes eginda atera nahi izatea afera honetatik, enpresa horien izena aipatuta. Nahiko harrigarria da alde horretatik, ezta? Ez dakit; hemen, banku handiak dira beti errudunak. Ez dugu ezer esango, baina, badaezpada, Eusko Jaurlaritzaren Kontsumo Institutuak konpon ditzala arazoak, eta kito. Euzko Alderdi Jeltzaleak, berriz, diosku Madrilen bankuetako lehentasunezko partaidetzen gainean lortutako hitzarmena hobetu egin duela… Gogora ekarriko dut –gogoratzearren baino ez– bankuek betebeteko krisialdi ekonomikoan jaulki zituztela lehenespenezko partaidetzak, beren burua autofinantzatzeko xede bakarrez eta, horretarako, banku horietako askok, bistan da, iruzur egin ziotela jende askori edo, hobeto esanda, ia jende guztiari, haien aurrezkiak baliatu baitzituzten beren buruak finantzatzeko. Kasu honetan, baina, ez da halakorik gertatu. Eta Prieto jauna, ea, bada: zuk diozu iruzurrak hautematen direnean Legebiltzarrera etorri behar dela legeak aldatzeko. Bada, ez. Iruzurrak hautematen direnean, salatu egin behar dira, dagokion erakundean, baita epaitegian ere, behar izanez gero; izan ere, iruzurra hauteman bada, horrek esan nahi du urratu egin dela legeren bat, arauen bat edo bestelakoren bat. Eta horretarako dauzkagu gure erakundeak. Nik dakidala, CNMV batzordean egindako salaketak… Milaka eta milaka kaltetu! Hemen hitz egin dutenetatik… Baten batek ba omen zekien kaltetutako milaka pertsona horien kopuru zehatza ere! Nik, berriz, hogei salaketa-kasu ezagutzen ditut; hogei CNMVn, eta beste hogei Euskadin. Ez dut Euskadiko herritarren kasu gehiago ezagutzen. Bakar bat ere ez epaitegian. Ez dut beste kasurik ezagutzen. Eta kaltetutakoekin bilera egin nuenean, beren-beregi galdetu nien ea inork salaketarik jarria zuen inon! Horrenbestez, zaila da parlamenturen batek halako arazo bat konpontzeko esku hartzea, oraindik, nolabait esateko, zuzenbide-estatuak aurreikusita dituen bitartekoek ez badiote arazoari ekin, ez direlako oraindik abian jarri. Gure ustez, kasu honetan ekarpenak eskaintzean iruzur egin diotela jotzen duen orok iruzur hori salatzeko bitartekoak ditu, epaitegia barne, eta, iruzurra dolozkoa bada, zigor-arloko epaitegira ere jo dezake. Kasu honetan, baina, harritu egiten gaitu hein batean… Agian, presa handiegiz jokatu da auzi hau Legebiltzarrera orain ekarrita, konpon daitekeen guztia bide arruntetatik konpontzen saiatu aurretik, horretarako baititugu eskura, aspaldi samarretik, bitarteko horiek guztiak –kasu honetan, Kontsumoko Euskal Institutua–. Eta, tira, baten batek kontrakoaz konbentzitzen banau hurrengo txandan, bada, agian, gure bozka aldatu egingo dugu; bestela, abstenitu egingo gara aurkeztutako proposamen guztietan, salbu eta proposamenetakoren baten puntuak banan-banan bozkatzen badira. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_497
|
10
|
14
|
28.02.2013
|
MANEIRO LABAYEN
|
Mixto-UPyD
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Eskerrik asko, presidente andrea. Gure ustez, gai hau bada Legebiltzarrera ekartzeko modukoa; gai hau bada jendaurrera ateratzeko modukoa eta luze-zabal ezagutzera emateko modukoa, guztion artean ahalik eta konponbide onenak bilatzen saiatzeko. Halaxe da: zenbait hilabete igaro ziren, eta ez zuen inork ezertxo ere esaten; bazirudien inork ez zuela gai honekiko aparteko interesik; guk, ordea, ez genuen gainerako alderdi politikoen ondoan egon nahi izan, edo ez behintzat alderdi politiko batzuen ondoan, bai baitzirudien ez zutela gai honi buruz hitz egin zedin nahi. Horregatik, agerraldiak eskatu genituen, finantza-erakundeak eta kaltetuak entzuteko, eta galdera luzatu genion zegokion sailburuari, eta auzia Legebiltzarrera ekarri. Horregatik, funtsezkoa eta ezinbestekoa iruditzen zait, guztiz, eta erabat sinetsita nago gai hau hemen eztabaidatzeaz batera urrats bat egiten ari garela aurrera, iruzur egin zaien milaka herritar horiei ahalik eta konponbiderik onena emateko. Telleria jaunaren arabera, agian baten batzuei egin zaie iruzur. Gure ustez, ordea, milaka laguni egin zaie iruzur, ez zutelako behar beste informazio jaso edo ez zitzaielako informazio zuzena eman. Horregatik, ziur gaude auzi hau hona ekartzeaz batera aurrera egiten ari garela ahalik eta konponbiderik onenak aurkitzeko eta ezartzeko bidean. Bitxia da –edo ez horren bitxia, agian– EH Bilduk auzi honetan hartu duen jarrera; izan ere, osoko zuzenketan argiro proposatzen zuen arriskudun finantza-aktiboak edo antzeko finantza-produktuak jaulki edo merkaturatu dituzten finantza-erakundeei eta enpresei berariaz eska zekien hasierako inbertsio guztia itzul ziezaieten aktibo horiek eskuratu zituzten bezeroei, baldin eta bezeroek hala eskatzen bazuten eta adierazten bazuten produktu horiek erosi zituztenean ez zutela haien arriskuaren berri. Hasierako proposamen hori, ordea, bazter utzi dute. Ez dakigu ondo zergatik, baina kontua da EH Bildu berehala egon dela Euzko Abertzaleei esku emateko prest eta ziztu bizian sinatu dutela hitzarmena; ez dakit gauekotasunez izan den… Gauekotasunez ez dut uste, baina bai ezohiko bizkortasunez. Erdibideko horren bitartez, eztabaida hau bertan behera utzi nahi izan da, eta, aurrera jo beharrean, benetako eta asmo handiko konponbideak proposatuta, atzera egiten du, ez dadin ezer lortu. Guk, nolanahi ere, Diputatuen Kongresura eramango dugu gai hau (dagoeneko erregistratu dugu gai honi buruzko galderaren bat); izan ere, gure ustez, zuek sinatu duzuen erdibideko horri sendotasuna falta zaio, eta ez da inondik ere nahikoa, ez baitie kaltetuei konponbide erabatekorik ematen. Saihestu egiten du, gure ustez, begi-bistako gauza bat, alegia, produktua iruzur-bidez merkaturatu zela luze-zabal. Ez dugu beren-beregi finantzaerakunderik aipatuko, bat baino gehiago egon baita tartean. Nolanahi ere, Euskadiko zenbait enpresak jaulki zuten produktu hau, enpresa fidagarriak izanik ere. Badago haien izena esaterik eta aipatzerik. Edonola ere, hauxe da kontua: milaka pertsonari egin zaie iruzur (nahiz eta Telleria jaunak kasu jakin batzuk zirela esan); milaka pertsonari egin zaie iruzur; milaka pertsonari eman zitzaien informazio okerra; milaka pertsonari ez zitzaien informazio osoa eman, zatikako informazioa baizik, informazio aizuna edo, onenean ere, informazio iluna. Horregatik ekarri nahi izan genuen hona eztabaida hau, eta horregatik aurkeztu genuen legez besteko proposamen hau, eta hobetu ere egin zitekeen, baldin eta jatorrizko proposamena hobetzeko erdibidekoa sinatu bagenu Ganbera honetako zenbait talderen artean, denen artean ez balitz ere; izan ere, noizean behin lortzen da halakorik. Kasu honetan, aitortzen dut gure jatorrizko proposamena nabarmen hobetu zitekeela eta osatu ere egin zitekeela gainerako taldeen ekarpenekin. Talde Sozialistak aurkeztutako zuzenketa, zehazki –huraxe baita zabalena ere– osoagoa da, eta oso ekarpen interesgarriak ditu. Gure ustez, luze-zabal egindako iruzurra izan da hau, konponbide bidezkoa eta erabatekoa eskatzen duen iruzurra. Baina Euzko Abertzaleek eta EH Bilduk sinatu duten erdibidekoak ez du, funtsean, ezertarako balio izango. Halaxe egiaztatuko dugu etorkizunean. Erdibideko honek, zehazki, ez du, nire ustez, ezertarako balio. Gaurtik aurrera, milaka herritar traizionatuta sentituko dira, bazter utzita –ez Jainkoak bazter utzita, baizik eta Ganbera honetako legebiltzarkideen gehiengoak bazter utzita–. Guk, halere, gureari eutsiko diogu: haiei entzuten, eta gai hau mahairatzen. Eta, esan bezala, Diputatuen Kongresura ere eramango dugu auzia. Sinatu duzuen erdibideko horren kariaz, aukera on bat galdu dugu. Ez nuke erdibidekoa urrats laburregitzat joko ere; nire ustez, eskasa da guztiz, ez baitu konponbiderik proposatzen, are gutxiago iruzurraren aurkako konponbide erabatekorik; gainera, iruzur egin zitzaien herritar horiei inbertitutako dirua itzultzeko eskaririk ere ez du egiten. Horrenbestez, hauxe da egin behar litzatekeen galdera, egin behar genukeena edo, gutxienez, zuen esanak entzunda nik nire buruari egin diodana: zer dago bi alderdi nazionalistek elkarrekin sinatutako erdibideko proposamen barreiatzaile, lauso eta hutsal horren antzean? Zer dago haren atzean? Zer dago atzean? Zer gertatzen zaio EH Bilduri, zenbait arlotan horren irmoa izanik ere eta hasieran halako osoko zuzenketa proposatu bazuen ere, gero horren azkar Euzko Abertzaleen beso artera jauzi egin, eta, konponbideak eman beharrean, konponbideak saihesten dituen erdibidekoa sinatzeko? Ea EH Bilduren bozeramaileak argitzen digun zer dagoen itun susmagarri honen atzean, zer dagoen halako erdibideko susmagarriaren atzean. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_498
|
10
|
14
|
28.02.2013
|
PINEDO BUSTAMANTE
|
EH Bildu
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Talde batzuei, agidanez, interes handia piztu zien gure lehenengo zuzenketak; asko interesatzen zaie, halaber, kaltetuekiko sentiberatasunik dugun edo ez dugun. Bada, kaltetuekiko sentiberatasuna badugu, noski; halaxe esan dugu, eta halaxe esan dut nik ere aurreko mintzaldian. Gure proposamenean jasotzen genuen konponbideari dagokionez, alegia, Euzko Abertzaleekin erdibidera ekarritako zuzenketan agertzen ez den konponbide horri dagokionez, zehatzmehatz erantzungo dizut, bai baitakit asko kezkatzen zaituela. Adicaeren eta kaltetuen agerraldietan zenbait konponbide proposatu ziren, Prieto jaunak arestian ondo azaldu duen moduan, eta, ohartu ginen, beraz, arazoa konpontzeko aukera bat baino gehiago zerabiltela buruan. Horrenbestez, Legebiltzarreko talde modura, ez zitzaigun egokia iruditu konponbide bakarrera mugatzea, kontuan hartuta haiek irtenbideaukera zabalagoa aintzat hartzen zutela. Horixe da azalpen bakar-bakarra. Bete-betean jarraitzen dugu guk sinesten Kontsumitzaileen eskubideak babestu egin behar direla. Halaxe esan dugu, eta halaxe jarraituko dugu jarduten. Guk ere adi jarraituko diogu, noski, prozesu honi. Bai, Maneiro jauna; badakit ezetz esatea gustuko duzula, baina, bai. Gu, zu zeu bezala, adi egongo gara, horixe baita gure betebeharra. Horixe da gure betebeharra. Pero no nos digan si estamos o no estamos sensibilizados. Badugu. Baina ez dugu nahi…; ez dugu mundu guztia ona dela edo mundu guztia txarra dela esaten hasi nahi. Konponbideak topatu behar dira kaltetuentzat; horixe da kontua, eta eginkizun horri helduko diogu guk: produktua nola merkaturatu den argitu, prozesua nolakoa izan den aztertu eta, hortik aurrera, kaltetuek berek mahairatu dituzten konponbideak bideratu. Lortuko ahal da konponbideak haiek proposatutako moduan bideratzea! Horretarako haien konponbide guztiak entzungo ditugu; ez gara konponbide bakarrera mugatuko, gure ustez konponbide hori bideragarria delako, haiek ez baitzuten konponbide hori bere horretan mahairatu; ez zuten konponbide hori horrela proposatu! Hortaz, hori da gure jarreraren azalpen bakarra.
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_499
|
10
|
14
|
28.02.2013
|
PRIETO SAN VICENTE
|
SV-ES
|
MistoaUPyD legebiltzar-taldeak egindako legez besteko proposamena, Eroskiren eta Fagorren mendeko finantzaekarpenei buruz. Eztabaida eta behin betiko ebazpena
|
Presidente andrea. Damborenea jaunari, zenbait azalpen, bere mintzaldian esandakoen harira. Lehenik eta behin, ondo legoke tribuna honetan azaldu duen arrazoibide hori, koherentzia hori lantzean behin zuzenketa batean edo proposamen batean ere jasotzea, Legebiltzar honek, eztabaidez gain, konponbideak ere bideratu ahal izan ditzan. Zuek, ordea, ez duzue inolako proposamen zehatzik egin. Horrexek harritzen nau, badirudielako auzi hau ez dagokizuela zuei eta gainerakoek egiten ditugun proposamenen gaineko iritzia emateko soilik zaudetela Legebiltzar honetan. Egin itzazue zuek ere proposamenak, ea guztion artean zer edo zer konpontzerik dugun. Nolanahi ere, jakin ezazu 2000. urteko ekainaren 29an Legebiltzar honetan Kooperatiben Legearen 57.5 artikulua aldatzeko bide emango lukeen erreforma eztabaidatu zenean, Alderdi Sozialista erreforma horren kontra egon zela –zuk zeuk egiazta dezakezu aktetan begiratuta–. Egia da, dena den, gehienbat finantziazioari lotutako beste arrazoi batzuengatik egin zuela kontra. Ez duzu, bada, uste izango aurretiaz jakin genezakeenik, eduki ohi dugun iragarle-senari esker, 2002. urtean enpresa jakin baten mendeko ekarpen batzuk jarriko zirela abian eta horien ondorioz 2013an egoera honetan egongo ginela? Ezin genuen artean existitzen ez zen horri buruz hitz egin, baina erne geunden ordurako. Izan ere, hori ere bada politikagintza, alegia, gerta daitekeenari aurrea hartzea, eta ez dagoeneko gertatzen ari denari begira egotea. Hori ez da politikagintza. Jakin ezazu, halaber, enpresa horien mendeko ekarpenak ezarri dituzten erakundeak hainbat izan direla: BBVA, Santander, Euskadiko Kutxa, Kutxabank, Caixa, Banco Popular, Banco Sabadell eta partaidetza gutxiagoko beste batzuk. Guk ez dugu, beraz, finan- tza-erakunde bakarra nabarmenduko, askoz gehiago ere badaude-eta. Hasieran ere esan dugu; are gehiago, tribuna honetan guk bakarrik babestu ditugu Mondragon Taldea, Eroski, Fagor eta Euskadiko Kutxa bera, ez baitzaigu iruditzen arazo honetako arduradun bakartzat jo behar ditugunik, kontuan hartuta beste zenbait jarduera ere egiten dituztela. Azkenik, Damborenea jauna, iruzurra engainua da, eta, hemen, engainua dago, eta engainua badago, iruzurra ere bai. Engainua dago, eta oraintxe azalduko dizut zergatik, Telleria jaunari erantzuteaz batera; engainua dago, Telleria jaunak ondo dakien moduan, produktu hau konplexua delako, alegia, inbertitzaile adituentzako produktua delako. Ez da aurrezle txikientzako moduko produktua, ezta halako produktuekin sekula aritu ez diren inbertitzaileentzako modukoa ere; baina haien eskuetan amaitu du, hala ere. Baten batek produktu hori saldu dielako eskuratu dute pertsona horiek produktua, baten batek konbentzitu egin dituelako edo dena delako pertsona horrengan sinetsi dutelako halako produktuak eskuratzeko erabakia hartzean. Telleria jaunak galdetzen zuen zer egin ote dezakegun guk halako auzi batean… Bada, lehenik eta behin, errealitatea onartu, badirudielako itzuri egin nahi zaiola, nolabait, errealitate horri. Hasteko, beraz, errealitatea onartu egin behar da; lehenik eta behin, aurrezle txiki horien testigantzak aintzatetsi egin behar dira, ondo baino hobeto egiaztatuta baitaude jada, eta ondo oinarrituta. Nola amaitu dezake halako produktu batek 6.000, 10.000 edo 12.000 euro inbertitu dituzten aurrezleen eskuetan, kontuan hartuta haien aurrezkiak, bizi guztian aurreztutako dirua, ez dela kopuru hori baino askoz handiagoa? Zergatik amaitu du produktu horrek aurrezle horien eskuetan? Bidegabe jokatu delako. Orduan, zer dakigu guk? Bada, gertaera horiek benetan gertatu direla. Zer egin dezakegu guk? Legebiltzar hau argi eta garbi kaltetuen alde jarri, aurrez epaitzen aritu gabe haien alde egiteak zer ondorio ekarriko duen, azken emaitza aldatu egingo baita, gaur hemen zer neurri hitzartzen diren eta neurri horiek abian nola jartzen diren. Zuetako zenbaitek, Telleria jaunak esan duen legez, lehentasunezko partaidetzen auzian Alderdi Popularrak eta Espainiako Alderdi Sozialistak hitzartutako bitartekaritza-akordioa hobetu egin nahi duzue. Bada, guk ere horixe nahi dugu. Guk ere, Euskadiko Alderdi Sozialistakook, akordio hori hobetu egin nahi dugu. Izan ere, tresna bat sortzen denean edo tresna bat abian jartzen denean, segimendua egin behar zaio, egokiro ote diharduen eta arazoak konpontzen ote dituen aztertzeko eta, arazoak konpontzeko gai ez bada, behar diren zuzenketak egiteko. Bitartekaritza-sistema horretan, besteak beste, Balore Merkatuaren Batzorde Nazionalak parte hartzen du, arlo horretako adituak baititu; zuek, ordea, Kontsumobideren esku utzi nahi duzue bitartekaritzaeginkizun hori, nahiz eta badakizuen ez duela arlo horretako aditurik; are gehiago, galdera hauxe egingo nizuke nik: auzi hau Legebiltzarrean gora eta behera dabilenetik, iritzi publikoak eta gizarteak auzi hau ahotan duenenik, ezer egin du Kotsumobidek? Ba al dakizu zuk, horrenbeste ikertu duzunez, horrenbeste hitz egin duzunez bankuekin, kaltetuekin eta mundu guztiarekin, hain argiro erakutsi diguzunez hitz egitea zer den, aizu, galdetu al duzu, zuen Gobernuaren bitartez, horrexetarako baitzaudete Gobernuan, ezer egin ote duen Kontsumobidek afera honi dagokionez? Ondo bailegoke jakitea. Pinedo andrea –denbora agortzen ari zait– hasierako azalpena baino askozaz iheskorragoa izan da zure erantzuna. Ez dakit zergatik ari zareten fardela zuen gain hartzen. Pentsatzen dut elkartasunez hartu duzuela halako fardela, eztabaida honen mamia alde batera utzita; izan ere, gaurkoan kaltetuen aldeko laguntza- eta babes-keinua eskatzen ari gatzaizkio Legebiltzarrari, pertsona horiekin zitalki eta bidegabeki jokatu baitute produktu horien nondik norakoen berri zutenek, bai baitzekiten haiek ekonomia espekulazioan barneratuta zegoen heinean jaso ahal izango zituztela etekinak, baina ekonomia espekulaziotik atera orduko –eta inork baino hobeto zekiten hori finantzaerakundeek– produktu horiek… La
|
eu
|
https://www.legebiltzarra.eus/ic2/restAPI/pvgune_descargar/default/10569a71-38df-44eb-bb3f-2edcba1e0180
|
parl_eu_500
|
Subsets and Splits
No community queries yet
The top public SQL queries from the community will appear here once available.